মাদকমুক্ত হোক বাংলাদেশ\nবাংলাদেশের মাদক পরিস্থিতি নিয়ে জাতিসংঘের এক প্রতিবেদনে বলা হয়েছে, দেশে মাদকাসক্তদের মধ্যে ৮৪ ভাগ পুরুষ, ১৬ ভাগ নারী। সমাজের বিত্তশালী ব্যক্তি থেকে শুরু করে নারী ও শিশু-কিশোররাও মাদক ব্যবসার সঙ্গে জড়িত। ওই প্রতিবেদনে আরো বলা হয়েছে, দেশজুড়ে প্রায় সাড়ে তিন লাখ মানুষ নানাভাবে মাদক ব্যবসার সঙ্গে জড়িত। আর উচ্চশিক্ষিতের সংখ্যা ১৫ শতাংশ। তবে আরো বেশ কয়েকটি সংস্থার তথ্যানুযায়ী, অবৈধ মাদকদ্রব্য আমদানির জন্য প্রতি বছর ১০ হাজার কোটিরও বেশি টাকার মুদ্রা বিদেশ পাচার হচ্ছে। এক জরিপে দেখা গেছে, বর্তমান দেশে মাদকাসক্তদের সংখ্যা কমপক্ষে ৫০ লাখ। অন্যদিকে সারা দেশে প্রায় ৩০ লাখ মাদক ব্যবসায়ী প্রতিদিন কমপক্ষে প্রায় ২০০ কোটি টাকার মাদক কেনাবেচা করে। আরো একটি ভয়ংকর চিত্র হচ্ছে, সারা দেশের ছড়িয়ে পড়া ইয়াবার শতকরা ৮৫ ভাগই ভেজাল। যার ফলে এসব ইয়াবা গ্রহণকারী মাদকাসক্তরা নানা ধরনের জটিল রোগে আক্রান্ত হচ্ছে। তার মধ্যে কিডনি, লিভার ছাড়াও মস্তিষ্কের স্বাভাবিক কাজকর্ম নষ্ট হয়ে যাচ্ছে।\nকলেজ বিশ্ববিদ্যালয়গুলোয়ও মাদকসেবীর সংখ্যা দিন দিন বৃদ্ধি পাচ্ছে, জড়িয়ে পড়ছে বিভিন্ন অপরাধমূলক কর্মকা-ে, তাদের শিক্ষাজীবন হয়ে পড়ছে অনিশ্চিত, জাতি হারাচ্ছে মেধা। এভাবে চলতে থাকলে আমরা কোথায় গিয়ে দাঁড়াব তা সহজেই অনুমান করা যায়। এ চিত্র আসলে খুবই ভয়াবহ। তবে কেন জানি, এক ক্রিকেট ধারাভাষ্যকারের (নাম মনে হচ্ছে না) একটি কথা মনে পড়ে যাচ্ছে। তিনি বলেছিলেন, ক্রিকেটে স্কোর বোর্ড একটি জ্যান্ত গাধা। কোন পরিস্থিতিতে কে কী ধরনের পারফর্ম করলেন, তা বোঝা যায় না! বোঝা যায় না কে কবার জীবন পেয়েছেন...। কঠিন পরিস্থিতি মোকাবিলা করেছেন কে! সে রকম মাদকের ভয়াবহতার পরিসংখ্যান যাই বলুক না কেন, বাংলাদেশ বা ভারতে পরিসংখ্যান/জরিপের ফল থেকে অনেক বেশি ভয়াবহ। বিশ্ব স্বাস্থ্য সংস্থার মতে, ড্রাগ/মাদক হলো এমন বস্তু, যা গ্রহণ করলে ব্যক্তির এক বা একাধিক কার্যকলাপের পরিবর্তন ঘটায়। একটা ড্রাগের পার্শ্বপ্রতিক্রিয়ানির্ভর করে তার রাসায়নিক গঠন বৈশিষ্ট্যের ওপর। এই ড্রাগ অপব্যবহারের কারণে রোগী তার রোগের জন্য ওষুধের গুণাগুণ পাওয়ার বদলে হয়ে যায় বিষ। তাই অনেক সময় বিষ স্বল্পমাত্রায় প্রয়োগ করলে হয় ওষুধ, কিন্তু বেশিমাত্রা বা অযথা গ্রহণ করলে হয় বিষাক্ত বা শরীরকে নিস্তেজ করে, মৃত্যু ডেকে আনে। অধিকাংশ ক্ষেত্রে এই অপব্যবহারের মাধ্যমে মাদকাসক্তির সূচনা হয়।\nবাংলাদেশ মাদক উৎপাদনকারী দেশ না হলেও অপব্যবহারমুক্ত নয়, বাংলাদেশে মাদক সমস্যা এখনো পাশ্চাত্যের মতো ভয়াবহ না হলেও যে হারে মাদকের অপব্যবহার বাড়ছে, তাতে পাশ্চাত্যকেও ছাড়িয়ে যাওয়ার আশঙ্কাকে উড়িয়ে দেওয়া যায় না। আমাদের দেশের মূল সম্পদ হচ্ছে জনশক্তি, এই জনশক্তির দুই-তৃতীয়াংশই হচ্ছে তরুণ ও যুবসমাজ, কিন্তু দুঃখের বিষয়, আমাদের তরুণ ও যুবসমাজের বড় একটা অংশ আজ মাদক নামক মরণনেশায় আক্রান্ত বিভিন্ন সংস্থার জরিপে দেখা গেছে, মাদকাসক্তদের শতকরা ৮০ ভাগ তরুণ ও যুবক। পর্যবেক্ষণে দেখা যাচ্ছে, দিন দিন ইয়াবা আসক্তদের সংখ্যা অস্বাভাবিক হারে বাড়ছে। আসক্ত তরুণ-তরুণীরা অধিকাংশ উচ্চ ও মাধ্যবিত্ত পরিবারের সন্তান।\nদেশীয় ও আন্তর্জাতিক গবেষণায় দেখা যায়, মাদক ব্যবহারকারীদের দুই-তৃতীয়াংশই বয়সে তরুণ বা টিনএইজ। পশ্চিমা দেশগুলোয় প্রতি পাঁচজনের মধ্যে একজন তরুণ মাদকাসক্ত। আমাদের দেশে জাতীয় পরিসংখ্যান না থাকলেও এটুকু বলা যায়, এ হার কোনো অংশে কম নয়। জীবনের সবচেয়ে গুরুত্বপূর্ণ এ সময়টি বিভিন্ন কারণে ঘটনাবহুল, চ্যালেঞ্জিং ও সমস্যাসংকুল। শিক্ষা, চাকরি, ব্যক্তিগত সম্পর্ক, আধুনিক নগর জীবনের চাহিদার সঙ্গে তাল মিলিয়ে চলতে গিয়ে অনেকে এ বয়সে হতাশ, বিপথগামী এবং লক্ষ্যচ্যুত হয়ে পড়ে। অনেকে এ সময় আত্মপরিচয় সংকটে ভুগে থাকে। এতে তাদের ভেতর মানসিক চাপ বৃদ্ধি, উদ্বেগ, বিষণœতা এবং আচরণগত সমস্যাসহ বিভিন্ন মানসিক স্বাস্থ্য সমস্যা বৃদ্ধি পায়, যা মাদকাসক্তির ঝুঁকি বাড়িয়ে দেয়। সামাজিক ভীতি ও লজ্জার কারণে বেশির ভাগ ক্ষেত্রে তারা বিষয়টি কারো সঙ্গে ভাগাভাগি করতে চায় না। ফলে তারা নিজেদের গুটিয়ে নেয় ও সমাজ থেকে বিচ্ছিন্ন হয়ে পড়ে।\nমাদকের সহজলভ্যতা, মাদক চোরাচালান, কৌতূহল, বন্ধুদের চাপ, আর্থ-সামাজিক অবস্থাসহ বিভিন্ন ধরনের মনোসামাজিক কারণে তরুণদের মধ্যে মাদকাসক্তি দ্রুত বিস্তার লাভ করছে। মাদকাসক্তি থেকে পরে চুরি, ছিনতাই, অপহরণসহ বিভিন্ন ধরনের অপরাধমূলক কর্মকা-ে জড়িয়ে পড়ছে তারা। মাদকের সহজলভ্যতা মাদকাসক্তির অন্যতম কারণ হলেও একমাত্র কারণ নয়। মাদকাসক্তির কারণ সম্পর্কে একটি প্রচলিত ভ্রান্ত ধারণা হচ্ছে ব্যক্তিগত হতাশা, ব্যর্থতা এবং অপ্রাপ্তি। গবেষণায় দেখা যায়, মাদকাসক্ত ব্যক্তিদের প্রায় সবাই (শতকরা ৭০-৮০ ভাগ) ধূমপায়ী। এ জন্য ধূমপানকে মাদক গ্রহণের সিঁড়ি হিসেবে বিবেচনা করা হয়। তরুণদের মাদকাসক্তির আরো অনেক কারণ রয়েছে; যেমন : অপরাধপ্রবণ ও মৌলিক সুবিধাবঞ্চিত সামাজিক পরিবেশ, খেলাধুলা ও সুস্থ বিনোদনের অভাব, সামাজিক ও নৈতিক অবক্ষয় ইত্যাদি। অভিভাবক ও পারিবারের যেকোনো সদস্যের মাদকাসক্তির সমস্যা থাকলে অন্যদের ঝুঁকি বেড়ে যায় বহু গুণ।\nইয়াবা ট্যাবলেট মাদক হিসেবে তরুণদের বিশেষভাবে স্কুল, কলেজ ও বিশ্ববিদ্যালয়ের তরুণ শিক্ষার্থীদের মধ্যে খুবই জনপ্রিয়। মাদকদ্রব্য হিসেবে ব্যবহৃত এসব বস্তুর একটি বিশেষ বৈশিষ্ট্য হচ্ছে এগুলো মস্তিষ্কের বিশেষ বিশেষ স্থানকে উদ্দীপ্ত করে, যার ফলে সাময়িকভাবে তীব্র ভালোলাগার অনুভূতি হয়। কিছুদিন ব্যবহারের পর সহনীয়তা তৈরি হয়। ফলে একই মাত্রায় আর আগের মতো ভালোলাগা বোধ থাকে না। এ জন্য মাদক ব্যবহারের পরিমাণ ধীরে ধীরে বৃদ্ধি পেতে থাকে, যার ফল হয় দীর্ঘমেয়াদি আসক্তি। ওপরের আলোচনা থেকে আমরা বলতে পারি, সাম্প্রতিককালের গবেষণায় ড্রাগ আসক্ত হওয়ার পেছনে কারণগুলোকে দুভাগে ভাগ করা হয়েছেÑ১. প্রাথমিক কারণ। ২. সাহায্যকারী কারণ।\nপ্রাথমিক কারণ ব্যক্তি নিজেই। তার আসক্তিমূলক চিন্তাভাবনা, মনোভাব, দেহ রসায়ন, মানসিক অবস্থা, মূল্যবোধ ব্যক্তিত্ব ইত্যাদি এর অন্তর্ভুক্ত। বংশানুক্রমিকভাবে মাদকাসক্তির সম্ভাবনাও গুরুত্বপূর্ণ। সাহায্যকারী কারণ হিসেবে প্রধানভাবে যেগুলো আসে, তার মধ্যে নেতিবাচক দলগত চাপ, কৌতূহল বা নতুন অভিজ্ঞতা সঞ্চয়ের প্রয়াস, নৈতিক শিক্ষার অভাব, হতাশা, মনস্তাত্ত্বিক বিকাশের অভাব, মাদকের সহজলভ্যতা প্রভৃতি। তবে উল্লিখিত সাহায্যকারী কারণগুলোর মধ্যে দলগত চাপ এবং কৌতূহলকেই সবচেয়ে শক্তিশালী এবং বিপজ্জনক কারণ হিসেবে চিহ্নিত করা হয়েছে। এই দুটির প্রভাব তরুণদের মধ্যে সবচেয়ে বেশি কাজ করে।\nমাদকদ্রব্য নিয়ন্ত্রণে সবচেয়ে বড় ভূমিকা রাখতে পারে পিতা-মাতা বা পরিবার। কেননা প্রকৃত শিক্ষা গ্রহণ পরিবার থেকেই শুরু হয়। আর সামাজিক সচেতনতার কোনো বিকল্প নেই। এটি সবচেয়ে বড় হাতিয়ার। ধর্মীয় মূল্যবোধ বা খেলাধুলা মাদকাসক্তি থেকে দূরে রাখতে পারে। সমাজে যারা প্রভাব বিস্তার করেন তাদের এগিয়ে আসতে হবে। এ গ্রুপে কারা আছে দেখে নিতে পারিÑধর্মীয় অনুশাসন বড় ফ্যাক্টর। ধর্মীয় নেতাদের কথা বেশির ভাগ লোকে শুনে থাকেন। এ জন্য ইমাম, পুরোহিত, ফাদার প্রভৃতি ধর্মীয় নেতাদের সময় সুযোগ পেলেই মাদকের ভয়াবহতা নিয়ে আলোচনা করতে হবে। সংবাদপত্র/বুদ্ধিজীবী/লেখকরা সমাজে প্রভাব বিস্তার করে থাকেন। সংবাদপত্রগুলো সমাজের দর্পণ। এখানে বেশি বেশি আলোচনা করতে হবে এ বিষয়ে। সংবাদপত্র বস্তুনিষ্ঠ খবর/লেখার মাধ্যমে জনমত। সচেতনতা সৃষ্টি করতে পারে। শিক্ষকদের বেশির ভাগই শিক্ষার্থী আইডল হিসেবে মনে করে থাকে। ক্লাসে বা অন্যত্রে এ বিষয়ে আলোচনা করতে পারেন শিক্ষকরা। রাষ্ট্রযন্ত্র যারা পরিচালনা করেন (রাজনীতিবিদ/চাকরিজীবী) তাদের ব্যাপক প্রভাব রয়েছে সমাজে। সমাজের আমূল পরিবর্তনে অগ্রণী ভূমিকা পালন করতে পারেন এ সম্প্রদায়। এ সম্প্রদায়কে এগিয়ে আসতে হবে।\nচাঁদে অবতরণের পর নীল আর্মস্ট্রংয়ের বিখ্যাত উক্তি ছিল এ রকমÑছোট ছোট পদক্ষেপ একটি বড়/মহৎ কাজ করতে সক্ষম। তাই বলি, শুধু আইন দিয়ে কিছুই করা সম্ভব না। সরকারের সঙ্গে জনগণ তথা উল্লিখিত বিশেষ গোষ্ঠীগুলোকে একসঙ্গে এগিয়ে আসতে হবে। তাহলেই মাদকের করালগ্রাস থেকে আমাদের সমাজ থেকে মুক্ত করতে পারব। আমাদের দৃঢ় ইচ্ছাশক্তি আগে প্রয়োজন। আমরা যে যেখানে আছি নিজেকে দিয়েই শুরু করতে হবে আগে। অন্যের ওপর না তাকিয়ে ধাক্কাটা আমাকে দিয়েই শুরু হোকÑপ্রত্যাশা সবার কাছে।\nলেখক : উপপরিচালক (বিআরডিবি)


ভিটামিন-এর অভাব যা স্কিন ডিসঅর্ডার বা ব্রণ হতে পারে 2018 - Thehealthypost.com: আপনার স্পোর্টস চিত্রটি\nHomeখেলাভিটামিন-এর অভাব যা স্কিন ডিসঅর্ডার বা ব্রণ হতে পারে\nভিটামিন-এর অসুখ যা স্কিন ডিসঅর্ডার বা ব্রণের দিকে পরিচালিত করে\nভিটামিন-এর অভাব যা স্কিন ডিসঅর্ডার বা ব্রণ হতে পারে\nভিটামিনের অভাব আপনি চামড়া শর্ত, কিন্তু অনেক ভিটামিন বিকাশ মনে হয় যে প্রথম মনে হতে পারে না ঘাটতি কারন ত্বক সমস্যা যেহেতু ভিটামিন টিস্যু রক্ষণাবেক্ষণ সহ অনেক স্বাস্থ্যের ক্ষেত্রে এমন একটি গুরুত্বপূর্ণ ভূমিকা পালন করে, তাই ভিটামিন-এর দুর্বলতাগুলি প্রায়ই ব্রণের মত ফুসকুড়ি, খিঁচুনি বা ছড়িয়ে পড়া ত্বক বা ত্বকের রক্তক্ষরণে উদ্ভাসিত হয়। স্কিন ডিসঅর্ডার সামগ্রিক স্বাস্থ্যের একটি ভাল নির্দেশক হতে পারে, ভিটামিনের অভাবসহ। অনেক ঘাটতি অনুরূপ চামড়া উপসর্গের কারণ; ভিটামিন সাপ্লিমেন্ট যা সম্পর্কে পরামর্শ জন্য আপনার মেডিকেল বৃত্তিমূলক দেখুন।\nভিটামিন এ, একটি চর্বিযুক্ত দ্রবণীয় ভিটামিনের অভাব, শুষ্ক, ফ্যাকাশে ত্বক, ব্রণ এবং শ্বেতকোষের কারণ। ভিটামিন এ ঘাটতি আরও গুরুতর চোখের সমস্যার কারণ হতে পারে। কক্ষপথের কংক্রিট এবং কর্ণি শুষ্ক হয়ে যায়, যা টিস্যুকে ঘন ঘন করে তোলে। কানেকটিভিটি হায়াচ্ছন্ন হয়ে যায়, হ্রাস করা দৃষ্টি এবং কাঁটাগুলি কানেকর্মাটিকে এমন স্থানে বিচ্ছিন্ন করতে পারে যেখানে অন্ধকারে কোনও শরীরে স্থানান্তরিত হয় না।\nভিটামিন বি ২, বি3এবং ফোলিক অ্যাসিড\nএকটি B-2 এর অভাব মুখের কোণের চারপাশে ফাটল সৃষ্টি করে এবং ঠোঁটে এবং জিহ্বা জ্বালা ও ব্যথা সৃষ্টি করে। B-2 এর অভাব এছাড়াও একটি মশলা, চর্বিযুক্ত ফুসকুড়ি হতে পারে। ভিটামিন B-3, যেগুলি নিয়াসিন নামেও পরিচিত, তাদের দুর্বলতা পেলাগ্রা বিকাশ করতে পারে, সাধারণত একটি রোগ মার্কিন যুক্তরাষ্ট্র দেখা যায় না। পল্লাগ্রের মানুষজন শুকনো, ফ্যাকাশে, ফাটানো ত্বক, শিকড়ের ফোঁটা এবং উজ্জ্বল লাল, সুগন্ধময় জিহ্বার সাথে জ্বলন্ত একটি মুখ। ফোলিক অ্যাসিড, আরেকটি বি-জটিল ভিটামিন, জিহ্বার প্রদাহ সৃষ্টি করতে পারে গ্লসাইটাইটিস এবং মুখ আলসার।\nভিটামিন বি6এবং বি 1২\nভিটামিন বি -6 এর অভাবের ফলে বেশিরভাগ ত্বকের মাধ্যাকর্ষণ ঘটে। ভিটামিন বি -6 অনেক খাবার পাওয়া যায়; ঘাটতি প্রায়ই এলকোহল এবং পুষ্টির ম্যাল্যাবিশ্বেশন রোগে দেখা দেয়। কিছু ঔষধ এছাড়াও অভাব হতে পারে স্কিন হয়ে ওঠে স্ফীত এবং একটি ধমনী, শুষ্ক, চর্বিযুক্ত ফুসকুড়ি বিকাশ। ভিটামিন বি -6-এর অভাবের লোকজনের মুখের মধ্যে কোঁকড়া, লাল জিহ্বা বা বেদনাদায়ক ফাটল থাকতে পারে। B-12 এর অভাব যেমন হাইপারপিগমেন্টেশন, বিশেষ করে হাত ও পায়ের মতো চামড়া রোগের কারণ। "নিউরোলজি ইন্ডিয়া" ২005-তে প্রকাশিত একটি নিবন্ধে, খ্রিস্টান মেডিকেল কলেজের প্রধান লেখক এস। হারুন বলেন যে ভিটামিন বি 1 -২ এর অভাবযুক্ত 41 শতাংশ লোকের ত্বক বা শর্করাবান্ধব পরিবর্তন রয়েছে।\nদীর্ঘসময় ধরে সমুদ্রপৃষ্ঠ থেকে বেরিয়ে আসার আগে প্রায়ই স্কুইভি, ভিটামিন-সি এর অভাব তৈরি হয়। এটি প্রায় তিন মাস অতিবাহিত হয় খুব কম বা কোন ভিটামিন সি ইনট্যাকুলেট বিকাশ, DermNet এনজেড রিপোর্ট রিপোর্ট। স্কুভির স্কিন এক্সপ্রেশনগুলি হেমোরেজিক প্যাপুলিস, লাল শুকিয়ে যাওয়া দাগ যেমন চুল ফুসকুড়ি তৈরি করে।চুল একটি corkscrew চেহারা নিতে। লাল দাগগুলি একসঙ্গে বড় পুরপুরা বা মশা তৈরি করতে পারে।\nখাদ্য শর্তের সংজ্ঞা: প্রোটিন, খনিজ ও কার্বোহাইড্রেট\nভী প্রোটিন পাউডার তৈরি পেশী?\nঅগভ্য স্বাস্থ্য উপকারিতা\nমেক্সিকো এবং আরিজোনা এবং নিউ মেক্সিকো যেমন দক্ষিণপূর্ব রাজ্যগুলির মধ্যে মরুভূমি নেটিভ, Agave গাছপালা ভোজ্য এবং পুষ্টিকর হয়। একচেটিয়া উপায় Agave খাওয়া হয় আগাছা আম, যা একটি প্রচলিত গ্রানুল্লিযুক্ত চিনি বিকল্প হিসাবে ব্যবহৃত একটি পাতলা সিরাপ আকারে হয়। উদ্ভিদ এছাড়াও কাঁচা, পাকানো বা শুকনো খাওয়া যাবে, এবং এই তিনটি ফর্ম সরবরাহ করে না কিছু কী পুষ্টি এবং কিছু স্বাস্থ্য বেনিফিট যে সিরাত প্রদান করে না। দিনটির ভিডিও পুষ্টি পদার্থ অগভীর অমৃত বাদে, সব ধরণের আগাছা লোহার একটি ভাল উৎস, একটি খনিজ যা ফুসফ […]\nসোডা কারন ব্লাডার ইনফেকশন হতে পারে?\nযদি আপনার ব্লাডের সংক্রমণের ইতিহাস থাকে, তবে আপনার অবস্থা উন্নতি না হওয়া পর্যন্ত সোডা পরিষ্কার করার একটি ভাল ধারণা। সোডা যদি মূত্রাশয় সংক্রমণের কারণ না করে, তবে এটি আপনার উপসর্গ বাড়িয়ে দিতে পারে। মূত্রাশয় সংক্রমণ যখন ব্যাকটেরিয়া মলাশয় স্থানান্তরিত, যার ফলে নিম্ন পেট এবং বর্ধিত প্রস্রাব ফ্রিকোয়েন্সি মধ্যে অস্বস্তি হিসাবে লক্ষণ। আপনার ঝুঁকি কমাতে এবং উপসর্গগুলি উপশম করতে পরিবর্তনগুলি সম্পর্কে আপনার ডাক্তারের সাথে কথা বলুন দিবসের ভিডিও খাদ্য ও মূত্রনালীতে জ্বালা। মূত্রনালীর সংক্রমণের উপরের […]\n1896 সালে প্রথম আধুনিক অলিম্পিক গেমস এক, অলিম্পিক ভারোত্তলন এখন প্রতিযোগীদের দুটি লিফ্ট সঞ্চালন প্রয়োজন: ছিনান এবং পরিষ্কার এবং ঝাঁকুনি উভয় চলাচল সর্বনিম্ন ওজন সঙ্গে বার ওভারহেড উদ্ধরণ জড়িত। অলিম্পিকের প্রতিযোগিতায় ব্যবহৃত বারগুলি নির্দিষ্ট নির্দিষ্টকরণের পূরণ করতে হবে। দিবসের ভিডিও আন্তর্জাতিক ওয়াইটলিফিং ফেডারেশন অলিম্পিক ওজন উত্তোলন খেলার জন্য আন্তর্জাতিক ওয়াইটলিফটিং ফেডারেশন পরিচালন সংস্থা। 1905 সালে প্রতিষ্ঠিত, IWF বুদাপেস্ট অবস্থিত। আইডব্লিউএফ নিয়ম অনুযায়ী, অলিম্পিক গেমস এবং অন্যান্ […]\nবক্সিং গ্লাভস স্যানিটাইজ কিভাবে\nবক্সিং গ্লাভস তাদের জীবনকালের সময় অনেক কাজ সম্মুখীন; রক্ত, ঘাম এবং মাঝে মাঝে কান্না যদি আপনি আপনার গ্লাভস পরিষ্কার না রাখেন, তাহলে তারা একটি শক্তিশালী অপ্রীতিকর গন্ধ গড়ে তুলবে। এমনকি খারাপ, আপনার গ্লাভস ব্যাকটেরিয়া রাখতে পারে যা আপনাকে এবং আপনার বিরোধীদের বিপদজনক হতে পারে। দিনের ভিডিও প্রতিবন্ধী যত্ন ধাপ 1 -> যখন আপনি প্রতিটি সময় তাদের ব্যবহার করে থাকেন তখন একটি কাগজের তোয়ালে দিয়ে ভিতরে এবং বাইরে আপনার গ্লাভস পরিষ্কার করুন। এই ব্যাকটেরিয়া এত ভালবাসা যে আর্দ্রতা কমানো হবে। ধাপ ২ -> আপনার গ [...]\nএনজাইমস যে ভাঙ্গা লিপিড\nসেলুলয়েট হঠাৎ কিভাবে2সপ্তাহে\nওয়াকআউটগুলির জন্য একটি ভাল উপাদান কটন?\nভোজ্য ব্যবস্থাপনার মধ্যে চকোলেট ডুবানো স্ট্রবেরিগুলির ক্যালরিস\nপোস্ট বারেটিক্রিক অস্ত্রোপচারের জন্য সপ্তাহিক মেনু কিভাবে পরিকল্পনা করা যায়\nওজন কমানোর ক্লিনিক\nভিতরের জিহ্বা উপর আলগা চামড়া আঁকতে কিভাবে\nওজন হ্রাসের তালিকা হেকিং\nফুস ড্রিংকগুলির উপাদানগুলি\nকার্ডিওর সময় অস্থিরতা


Symptoms Of Cancer In Bengali (ক্যান্সার রোগের লক্ষণ ও ক্যান্সারের কারণ)\nক্যান্সার বা কর্কটরোগ যাকে অনেকে বলে থাকে ক্যান্সার হলে নাই এ্যানসার। আমাদের একটি ধারনা আছে ক্যান্সারের কোন চিকিৎসা নেই। এ রোগে মৃত্যু হার অনেক বেশি। প্রাথমিক অবস্থায় ক্যান্সার রোগ ধরা পড়ে না। শেষ পর্যায়ে ধরা পড়ায় এ রোগের চিকিৎসা দেওয়া সম্ভব হয় না। যে সব লক্ষন দেখে আমরা বুঝতে পারব ক্যান্সার রোগ হয়েছে তাই আমাদের আলোচ্য বিষয়। সত্যিকার অর্থে এখনও ক্যান্সারের কার্যকর ওষুধও আবিষ্কৃত হয়নি। ক্যান্সার প্রাথমিক অবস্থায় ধরা পরলে সারানোর সম্ভবনা বেশী থাকে। ২০০ প্রকারের অধিক ক্যান্সার রয়েছে। প্রত্যেক ক্যান্সারেরই আলাদা চিকিৎসা পদ্ধতি রয়েছে। অনেকের ধারনা ক্যান্সার একটি আধুনিক রোগ। আসলে এটা ঠিক নয়। প্রাচীন মিসর ও প্রাচীন গ্রিসের চিকিত্সরা ‘ক্যান্সারের’ উপসর্গ বর্ণনা করে গেছেন। এ ছাড়া, ৩ হাজার বছর আগের মানব জীবাশ্ম থেকে ক্যান্সারের লক্ষণ খুঁজে পেয়েছেন আধুনিক বিজ্ঞানীরা। হ্যাঁ, ক্যান্সার আধুনিক রোগ নয়, এর ইতিহাস মানবজাতির মতো সুদীর্ঘকালের। প্রাচীনকালে পরীক্ষা-নিরীক্ষার আধুনিক প্রযুক্তি ছিল না। অনেক তথ্য লিপিবদ্ধও হতো না। সমস্ত বিশ্বে ক্যান্সার একটি আতঙ্ক। এর কারণে ৪ ফেব্রুয়ারিকে বিশ্ব ক্যান্সার দিবস হিসাবে ঘোষণা করা হয়। (Symptoms Of Cancer In Bengali)\nমানুষের শরীর অসংখ্য ছোট ছোট কোষের মাধ্যমে তৈরি হয়। এই কোষগুলো নির্দিষ্ট সময় পর পর মারা যায়। পুরনো কোষগুলোর জায়গায় নতুন কোষ জন্ম গ্রহণ করে। সাধারনভাবে কোষগুলো নিয়ন্ত্রিতভাবে এবং নিয়মমতো বিভাজিত হয়ে নতুন কোষের জন্ম দেয়। সাধারণত বলতে গেলে যখন এই কোষগুলো কোনও কারণে অনিয়ন্ত্রিতভাবে বাড়তে থাকে তখনই ত্বকের নিচে মাংসের দলা অথবা চাকা দেখা যায়। একে টিউমার বলে। এই টিউমার বিনাইন বা ম্যালিগন্যান্ট হতে পারে। ম্যালিগন্যান্ট টিউমারকেই ক্যান্সার বলে। অনিয়ন্ত্রিতভাবে বিভাজনক্ষম হয়ে বৃদ্ধি পাওয়া কোষকে নিওপ্লাসিয়া (টিউমার) বলে, এবং সেরকম ক্রিয়া যুক্ত কোষকে নিওপ্লাস্টিক কোষ বলে। নিওপ্লাস্টিক কোষ আশেপাশের কলাকে ভেদ করতে না পারলে তাকে বলে নিরীহ বা বিনাইন টিউমার। সহজে বলা যায় যে টিউমার বৃদ্ধি পায় না তাকে বিনাইন টিউমার বলে। বিনাইন টিউমার ক্যান্সার নয়। অনিয়ন্ত্রিত বিভাজনক্ষম ভেদক ক্ষমতাযুক্ত কোষগুলিকে ক্যান্সার কোষ বলে। যাকে ম্যালিগ্যান্ট টিউমার বা ক্যান্সার বলে। অনেক সময় বিনাইন টিউমার পরবর্তিত হয়ে ম্যালিগ্যান্ট টিউমারে পরিবর্তন হয়।\nবংশগত: ক্যান্সার অনেক সময়ই বংশগত হতে পারে। তব সব ক্ষেত্রে নয়। পিতার ক্যান্স্যার হলে পুত্রের হবে এরকম কোন কারন নেই। তবে পরিবারে কেউ যদি ক্যান্সারে আক্রান্ত হন, তার পরবর্তীপ্রজন্মের ক্যান্সারে আক্রান্ত হওয়ার আশঙ্কা বাড়ে। মা স্তন ক্যান্সারে আক্রান্ত হলে, মেয়েরও স্তন ক্যান্সার হতে পারে। এক্ষেত্রে আশঙ্কা তুলনামূলকভাবে বেশি। বিখ্যাত অভিনেত্রী অ্যাঞ্জেলিনা জোলির মা স্তন ক্যান্সারে আক্রান্ত হয়েছিলেন। জোলি নিজেও এ ক্যান্সারের রোগী। তার দুটো স্তনই কেটে ফেলতে হয়েছে।\nরাসায়নিক পদার্থ: রাসায়নিক পদার্থের সাথে ক্যান্সারের সম্পর্ক রয়েছে। বিশেষ করে জাহাজ তৈরির শিল্পের সাথে যারা জড়িত তাদের ক্যান্সারের ঝুঁকি বাড়ে। রঙের কারখানা, রাবার বা গ্যাসের কাজে যারা নিয়োজিত তারা একধরনের বিশেষ রাসায়নিক পদার্থের সংস্পর্শে আসার কারণে মুত্রথলির ক্যান্সারে আক্রান্ত হন। যার কারনে অনেক দেশে যে সকল রাসায়নিক ক্যান্সারের ঝুঁকি বাড়ায় তাদের নিষিদ্ধ করে দেওয়া হয়েছে। বিশ্ব স্বাস্থ্য সংস্থা (হু)-র ২০০৮ সালে প্রকাশিত পরিসংখ্যান অনুসারে, ক্যান্সারে আক্রান্তদের ১৯ শতাংশই বিরূপ পরিবেশের কারণে এ রোগে আক্রান্ত হয়েছেন। ক্যান্সারে প্রতিবছর ১৩ লাখ লোক প্রাণ হারান। হু’র আন্তর্জাতিক ক্যান্সার গবেষণালয় ১০৭টি বিপজ্জনক রাসায়নিক পদার্থ চিহ্নিত করেছে, যেগুলো মানবদেহে ক্যান্সার সৃষ্টি করতে পারে। এসবেস্টস, স্টিল কাস্টিং, অ্যালুমিনিয়াম, চামড়ার গুড়া ক্যান্সারের ঝুঁকি বাড়ায়।\nপরিবেশ গত: ক্যান্সার অনেক সময় পরিবেশগত কারনে হয়ে থাকে। রোদে বেশিক্ষণ থাকলে ক্যান্সারের ঝুঁকি বাড়ে। এছাড়া ধূলা, বালিতেও ক্যান্সারের ঝুঁকি বাড়ায়।\nজীবন যাপন: খাদ্যাভ্যাস এবং জীবনযাপন পদ্ধতির সাথেও ক্যান্সারের গভীর সম্পর্ক রয়েছে। ধুমপান, মদ্যপানের সাথে ফুসফুস, মুখ ও কণ্ঠনালীর এবং যকৃত বা লিভারের ক্যান্সারের সম্পর্ক রয়েছে। তেমনিভাবে পান-সুপারি, জর্দা, মাংস, অতিরিক্ত লবণ, চিনি ইত্যাদি খাবারের সাথেও ক্যান্সারের যোগসূত্র রয়েছে। যারা সাধারণত শারীরিক পরিশ্রম কম করেন তাদের মধ্যেও ক্যান্সারের প্রবণতাটা বেশি।\nবয়স: বয়স জনিত কারণে ক্যান্সারের ঝুঁকি বাড়ে। সাধারণত বয়স যত বাড়তে থাকে ক্যান্সারে আক্রান্ত হওয়ার ঝুঁকিও তত বাড়তে থাকে। কারণ এ সময়ে শরীরের রোগপ্রতিরোধ ক্ষমতা ধীরে ধীরে কমতে থাকে। এক হিসেবে দেখা যায় যত মানুষ ক্যান্সারে আক্রান্ত হয় তাদের শতকরা ৭০ ভাগেরই বয়স ৬০ বছরের ওপর।\nআরও পড়ুন: ডিমের উপকারিতা সবাই জানে কিন্তু ডিম থেকে অপকার কি হতে পারে তার ধারণা আছে কি?\nক্যান্সারের লক্ষণ (Symptoms Of Cancer In Bengali)\nযেসকল লক্ষণ দেখে বোঝা যায় ক্যান্সার, সেই লক্ষণ বা উপসর্গ গুলি নিম্নরুপ,\n– দীর্ঘস্থায়ী ক্লান্তি বোধ করা\n-আকস্মিক ওজন কমে যাওয়া\n-শরীরের যে কোন জায়গায় অস্বাভাবিক মাংসপিন্ড অর্থাৎ চাকা বা দলা দেখা দেওয়া\n-ঘন ঘন জ্বর\n-দীর্ঘস্থায়ী কাশি বা গলা ভাঙ্গা\n-মল-মূত্রত্যাগে পরিবর্তন আসা (ডায়রিয়া, কোষ্ঠকাঠিন্য কিংবা মলের সাথে রক্ত যাওয়া)\n-খাবার গ্রহণে সমস্যা অর্থাৎ ক্ষুধা কমে যাওয়া\n-জ্বর, রাতে ঠান্ডা লাগা বা ঘেমে যাওয়া\n-অন্যান্য উপসর্গ-এর বাইরেও অনেক লক্ষণ আছে ক্যান্সারের পা ফুলে যাওয়া, শরীরের আকারে অস্বাভাবিক পরিবর্তন।\nক্যান্সার শনাক্ত করার জন্য সবচেয়ে স্ক্রিনিং করা হয়। এছাড়া রক্ত পরীক্ষা, নি:শ্বাস পরীক্ষা। স্তন ক্যান্সারের জন্য রোগী নিজেই প্রাথমিক পরীক্ষা করতে পারেন। জরায়ু ক্যান্সারের ক্ষেত্রে পেপস স্মেয়ার টেস্ট বা প্যাপ স্মিয়ার টেস্ট, এজাতীয় ক্যান্সার সনাক্তকরণের একটি সহজ পরীক্ষা।\nক্যান্সারের ধরন অনুযায়ী শল্যচিকিৎসা, রেডিওথেরাপি বা বিকিরণ চিকিৎসা, কেমোথেরাপি, হরমোন চিকিৎসা ও ইমিউনোথেরাপি, টারগেটেড থেরাপি ইত্যাদির মাধ্যমে সমন্বিতভাবে চিকিৎসা প্রদান করা যায়।\nশল্যচিকিৎসা: স্তন, প্রস্টেট ক্যান্সারসহ কিছু চিকিৎসায় সার্জারি রোগীকে বেশি আরোগ্য করে। শরীরের অন্যান্য স্থানে ছড়িয়ে পড়া টিউমারের ক্ষেত্রে এর ভূমিকা অবশ্য নগণ্য।\nরেডিওথেরাপি: অপারেশনের পরও খালি চোখে দেখা যায় না—এমন কিছু ক্যান্সার কোষের সহায়ক চিকিৎসা হিসেবে দেওয়া হয় রেডিওথেরাপি, বিশেষ করে এ রোগ মস্তিষ্ক বা হাড়ে ছড়িয়ে পড়লে জরুরিভাবে পেলিয়েশন বা প্রশমন করার জন্য রেডিওথেরাপির ভূমিকা উল্লেখযোগ্য। অত্যাধুনিক যন্ত্রপাতির মাধ্যমে রেডিওথেরাপি দেওয়া যায় বলে পার্শ্বপ্রতিক্রিয়ার আশঙ্কা খুবই কম থাকে।\nকেমোথেরাপি ও হরমোন: ক্যান্সার রোগীর চিকিৎসায় কেমোথেরাপি ও হরমোনথেরাপি প্রয়োগ করা যায়। সামগ্রিকভাবে শরীরের সর্বত্রই এ রোগের বিরুদ্ধে কাজ করার জন্য এর ব্যবহার অপরিহার্য। দেখা গেছে, খুবই প্রাথমিক পর্যায়ে রোগ নির্ণীত হলে এবং যথোপযুক্ত চিকিৎসা নিলে ৭৫ থেকে ৮০ শতাংশ রোগী ১০ বছরেরও বেশি বেঁচে থাকে। মাঝ পর্যায়ে নির্ণীত হলে এই হার ৫০ থেকে ২৫ শতাংশে নেমে আসে এবং শেষ পর্যায়ে ভালো কিছু করার সুযোগ প্রায় থাকেই না।\nক্যান্সার কি ছোয়াচে?\nক্যান্সার কোন ছোয়াচে রোগ নয়। ক্যান্সার রোগীর সাথে একই থালায় খাবার খেলে বা এক গ্লাসে পানি খেলে ক্যান্সার ছড়াবে এরকম কোন তথ্য এখনও পর্যন্ত পাওয়া যায় নাই।\nকোন ব্যাক্তি ক্যান্সারের লক্ষণ দেখলে চিকিৎসকের পরামর্শ নিন। সঠিক চিকিৎসা পদ্ধতিই আপনার আয়ুস্কাল বৃদ্ধিতে সহায়ক হবে। (Symptoms Of Cancer In Bengali)\nওরাল সেক্সের ক্ষতিকর দিকের কথা শুনলে আপনি চমকে উঠবেন\nহাঁটা খুব ভাল ব্যায়াম, নিয়মিত হাঁটলে ঠিক কি কি উপকার হয় !\nস্যামসং ফোন; সামস্যাং গ্যালাক্সি আনতে চলেছে Samsung Galaxy…\nআজকের রাশিফল, ( Aajker Rashifol ) আজ শুক্রবার 24 জানুয়ারি,…


প্রকাশ : ২৮ সেপ্টেম্বর ২০২০, ১৩:০৫\nসরকারি অনুদানের ছবি ‘হৃদিতা’ নিয়ে শুরু থেকেই যেন তর্ক-বিতর্কের শেষ নেই। মহরতের পর অনুদান! তাতে চারপাশে এমনিতেই হাজার প্রশ্ন ও সন্দেহের তীর। শুধু তাই নয়, উঠেছে জালিয়াতির অভিযোগ। এবার সেই পালে যোগ হল আইনী নোটিশ। অনিয়ম এবং অনুদানের শর্ত ও নীতিমালা লঙ্ঘনের অভিযোগে ৭২ ঘন্টার মধ্যে ‘হৃদিতা’ ছবির অনুদান বাতিল ও শুটিংসহ যাবতীয় কার্যক্রম স্থগিতের জন্য তথ্য সচিব এবং ‘হৃদিতা’র তথাকথিত প্রযোজকসহ ৯ জনকে নোটিশ দিলেন জাদুকাঠি মিডিয়ার কর্ণধার চিত্র প্রযোজক মো. মিজানুর রহমান। তার পক্ষে আইনি নোটিশটি পাঠিয়েছেন সুপ্রিম কোর্টের আইনজীবী আফতাব উদ্দিন ছিদ্দিকী।\nসিনেমার ইতিহাসে এক ‘মুক্তার মালা’ রিয়াজ\n২৪ সেপ্টেম্বর রেজিস্ট্রি ডাকযোগে এবং ২৭ সেপ্টেম্বর ই-মেইলে পাঠানো ওই নোটিশে একই সঙ্গে ‘হৃদিতা’র জন্য ইতোমধ্যে ছাড়কৃত অনুদান ফেরত এবং অনুদানের মতো সরকারের একটি মহতী উদ্যোগকে প্রশ্নবিদ্ধ করার জন্য দায়ী ব্যক্তির বিরুদ্ধে দৃষ্টান্তমূলক ব্যবস্থা গ্রহণের অনুরোধ জানানো হয়।\nনোটিশে বলা হয়, ‘হৃদিতা’ মূলত ‘সময়’ প্রকাশনী থেকে প্রকাশিত লেখক আনিসুল হকের একটি উপন্যাস। তিনি ২০১৯ সালের ২৮ এপ্রিল, ৫০ হাজার টাকা সম্মানীর বিনিময়ে প্রযোজক মিজানুর রহমানকে এককভাবে ‘হৃদিতা’ থেকে চলচ্চিত্র নির্মাণের লিখিত অনুমতি দেন। ওই দিন মিজানুরের প্রযোজনা প্রতিষ্ঠান ‘জাদুকাঠি মিডিয়া’র অফিসিয়াল প্যাডে আনিসুল হক স্বহস্তে লিখেন “যাদুকাঠি মিডিয়াকে আমার উপন্যাস সময় প্রকাশনীর ‘হৃদিতা’ থেকে চলচ্চিত্র নির্মাণের অনুমতি প্রদান করা হলো।”\nনোটিশে আরও বলা হয়, ‘হৃদিতা’ সম্পূর্ণরূপে নির্মাণাধীন একটি চলচ্চিত্র। কারণ লেখকের অনুমতি পাবার পর মিজানুর ‘ড্রিমগার্ল’ নাম দিয়ে ছবিটি পরিচালনার জন্য ইস্পাহানি আরিফ জাহানকে নিয়োগ দেন, নায়ক-নায়িকা চূড়ান্ত করে তাদের সাইনিং মানি দেন, ছবির মহরত করেন। এমনকি পুরোদমে শুটিংয়ের প্রস্তুতিও সারেন। এসব কাজে প্রচুর অর্থ ব্যয়ও করেন। কিন্তু করোনার তান্ডবে সব কিছু থমকে যায়। এরই মধ্যে ২৫ জুন, ২০২০ তারিখে জারি হয় ২০১৯-২০ অর্থবছরের জন্য অনুদানের ছবির প্রজ্ঞাপন। তাতে দেখা যায়, ‘হৃদিতা’ ছবিটি অন্য প্রযোজকের (এম, এন ইস্পাহানী) নামে অনুদান পেয়েছে। অথচ ওই প্রজ্ঞাপনের ১ বছর ২ মাস আগে এবং এমনকি ২০১৯-২০ অর্থবছরের জন্য অনুদানের ছবি আহবান করে সরকার প্রকাশিত বিজ্ঞপ্তিরও ৫ মাস আগে মিজানুর এককভাবে ‘হৃদিতা’ নিয়ে চলচ্চিত্র নির্মাণের অনুমতি পান।\nনোটিশে আরও বলা হয়, অনুদান নীতিমালা ২০২০ অনুসারে, নির্মাণাধীন চলচ্চিত্রের চিত্রনাট্য অনুদানের জন্য বিবেচিত হয় না। তাছাড়া অনুদানের আবেদনপত্রের সাথে লেখকের অনুমতিপত্র দাখিল করতে হয়। এই দুই ক্ষেত্রেই অনুদানপ্রাপ্ত ‘হৃদিতা’ ছবির পরিচালক বা প্রযোজক নিশ্চিতভাবে প্রতারণা ও অনিয়েমের আশ্রয় নিয়েছেন। এসব অবৈধতার কারণে ‘হৃদিতা’র অনুদান বাতিলযোগ্য।\nনোটিশে অন্যান্যদের মধ্যে চলচ্চিত্র অনুদান কমিটির সভাপতি তথ্যমন্ত্রী, সহ-সভাপতি তথ্য-প্রতিমন্ত্রী, সদস্য এফডিসির ব্যবস্থাপনা পরিচালক, অনুদানপ্রাপ্ত ছবি ‘হৃদিতা’র পরিচালক প্রযোজক এম, এন ইস্পাহানী ও পরিচালক আরিফ জাহানকে পক্ষভুক্ত করা হয়। এ বিষয়ে নোটিশ দাতা আইনজীবী আফতাব উদ্দিন ছিদ্দিকী বলেন, ‘প্রার্থিত বিষয়ে তিন দিনের মধ্যে কোন ব্যবস্থা না নিলে, সংশ্লিষ্টদের বিরুদ্ধে আইনি ব্যবস্থা নেওয়া হবে।’


গুলশানে জঙ্গি হামলা ও মিডিয়ার ভূমিকা - Sylhet Today 24\nপ্রকাশিত : ২০১৬-০৭-০২ ১৯:০৯:০০\nশুক্রবার রাতে গুলশানের ৭৯ নম্বর সড়কের হলি আর্টিজান বেকারিতে সশস্ত্র জঙ্গি হামলার ঘটনায় বাংলাদেশের মিডিয়া আবারো নতুন করে যে সংশয় সৃষ্টি করলো, সেটি এখনই অত্যন্ত গুরুত্ব দিয়ে বিবেচনার নেবার সময় হয়েছে। প্রকারান্তরে বাংলাদেশের মিডিয়া গতকালের ঘটনায় জঙ্গিদের সরাসরি সহযোগিতায় মেতে উঠেছিল। সেই মেতে ওঠার পেছনে নিজেদের মধ্যে প্রতিযোগিতাও ছিল, আবার নিজেদের আরটিপি রেট বাড়ানোর উদ্দেশ্যের পাশাপাশি, বিদেশী বুর্জোয়া মিডিয়ার কাছে ফুটেজ বিক্রি'র ব্যবসাও লুকিয়ে ছিল।\nপ্রাইভেট টেলিভিশন চ্যানেলগুলো জঙ্গিদের জন্য বাইরে আইন শৃঙ্খলা বাহিনীর কোথায় কীভাবে অবস্থান তার একেবারে নিখুঁত বর্ণনা দিয়ে এমনভাবে সহযোগিতা করছিল যে, সাংবাদিকতার ন্যুনতম ইথিক্স এরা মোটেও পালন করেনি। হয় এরা আদৌ বুঝতেই পারেনি যে তাদের এই সরাসরি সম্প্রচার সবচেয়ে বেশি সহযোগিতা করছে জঙ্গিদের, অথবা এরা ইচ্ছাকৃতভাবেই বিদেশী সাম্রাজ্যবাদী শক্তিগুলোকে বাংলাদেশের জঙ্গিদের অবস্থা প্রমাণ করার প্রতিযোগিতায় নেমেছিল।\nসেই সুযোগ নিয়ে সিএনএন, বিবিসি, আল-জাজিরা মেতে উঠেছিল বাংলাদেশে জঙ্গি রয়েছে সেই ঘোষণায়। বাংলাদেশের বেসরকারি টেলিভিশন চ্যানেলগুলো বিদেশী এসব সাম্রাজ্যবাদী মিডিয়াগুলো'র কাছে ফুটেজ বিক্রি'র ব্যবসা করে, সেই ঘটনা মোটেও পুরনো নয়। গতকাল রাতেও কয়েকটি প্রাইভেট টেলিভিশন চ্যানেল ফুটেজ বিক্রি'র প্রতিযোগিতায় নেমেছিল। ভালো করে খোঁজ নিলে তা বেরিয়ে আসবে!\nগুলশানের হোলি আর্টিজান বেকারি একটি স্প্যানিশ রেস্তোরা। বাংলাদেশে অবস্থিত বিদেশীদের খুবই প্রিয় একটি রেস্টুরেন্ট এটি। সশস্ত্র জঙ্গিরা রাত পৌনে নয়টায় অতর্কিত হামলা চালিয়ে রেস্তোরায় থাকা সবাইকে জিম্মি করে। গুলশান নর্থ এভিনিউ থেকে ৭৯ নম্বর সড়কের একেবারে মাথায় গুলশান লেকের পাড়ে হোলি আর্টিজান বেকারির অবস্থান।\nযার দক্ষিণ ও উত্তর পাশে নর্ডিক ক্লাব, ৭৯ নম্বর সড়কের শুরুতে রাশিয়ান অ্যাম্বাসি, তারপর কাতার অ্যাম্বাসি, কাতার অ্যাম্বাসির উল্টোপাশে ডাচ ক্লাব (নেদারল্যান্ড রিক্রিয়েশন সেন্টার), ডানপাশে ইরানি অ্যাম্বাসি, ঠিক পেছনের ৮৪ নম্বর সড়কের উত্তর পাশে অস্ট্রেলিয়ান হাইকমিশন ও দক্ষিণ পাশে জার্মান অ্যাম্বাসি, তারপর সৌদি অ্যাম্বাসি, তারপর পোল্যান্ড অ্যাম্বাসি। হোলি আর্টিজান বেকারির পূর্বপাশে গুলশান লেক। কিন্তু ৭৯ নম্বর সড়ক দিয়ে লেকের পাড়ে যাওয়া যায় না। ওটা অনেকটা কানা গলি। আবার উত্তর-দক্ষিণ বরাবর ৭৫ নম্বর সড়ক দিয়ে সোজা উত্তর দিকে ইউনাইটেড হাসপাতালের সামনে গেলে সেখান থেকে লেকের পাড়ে যাওয়া যায়। অর্থাৎ গুলশানের ঠিক যে জায়গায় হোলি আর্টিজান বেকারির অবস্থান, সেখানে যাওয়ার অনেক উপায় আছে।\nইউনাইটেড হাসপাতালের পেছনে বারিধারা ডিওএইচএস যাবার মুখে পুলিশের চেক পয়েন্ট রয়েছে। আবার গুলশান লেকের ব্রিজের গোরায় বারিধারার জাতিসংঘ সড়কের সামনে পুলিশের চেক পয়েন্ট রয়েছে। সশস্ত্র সন্ত্রাসীরা গুলশান লেকের পাড়ের রাস্তা দিয়ে অনায়াসে পুলিশের চেক পয়েন্ট এড়িয়ে ঘটনাস্থলে যেতে সক্ষম। আবার গুলশান মেইন রোড দিয়ে গুলশান নর্থ এভিনিউ ধরে ৭৯ নম্বর সড়ক দিয়েও পুলিশের নজরদারি এড়িয়ে ঘটনাস্থলে যাওয়া বিচিত্র কিছু না। কারণ ৯০ নম্বর সড়কের মুখ থেকে রিক্সায় করে পুলিশের নজরদারি এড়িয়েও ওদিকে যাওয়া বিচিত্র কিছু না।\nপ্রতিটি অ্যাম্বাসির সামনে যে সকল পুলিশ সদস্য দায়িত্ব পালন করেন, সাধারণত তারা কেউ পথচারীদের চেক করেন না। কেবলমাত্র টহল পুলিশ ও পুলিশের চেক পয়েন্ট এড়িয়ে ওই ঘটনাস্থলে জঙ্গিদের পৌঁছানোটা একেবারে তাই মামুলি ব্যাপার। আর জঙ্গিরা সেই সুযোগটি নিয়েছে। সাধারণত জঙ্গিরা কোথাও কোনো অপারেশন করার আগে ঘটনাস্থল ভালো করে বেশ কয়েকবার রেকি করে নেয়। আর গতকালের ঘটনায় জঙ্গিরা কোনো ধরনের বাধা না পেরিয়ে রেস্তোরায় পৌঁছানোর মানে হলো তারা সফলভাবে সশস্ত্র অবস্থায় সেখানে পৌঁছাতে পেরেছিল।\nযে চারজন জাপানিকে ওই রেস্তোরায় নামিয়ে দিয়ে বাইরে তাদের গাড়ির ড্রাইভার অপেক্ষা করছিলেন, তিনিই প্রথম জঙ্গিদের হামলার শিকারে পড়েন। কারণ জঙ্গিরা রেস্তোরায় ঢোকার মুহূর্তে গোলাগুলি করেছে। পাশের রাস্তার টহল পুলিশ ওই ড্রাইভারকে রক্তাক্ত অবস্থায় পড়ে থাকতে দেখে সেদিকে গেলে তারাও জঙ্গিদের হামলার শিকার হন। তারপর ঘটনাস্থলে যায় থানা পুলিশ।\nঘটনার শুরু রাত পৌনে নয়টায়। তারমানে ঘটনাস্থলে গুলশান থানার পুলিশের যেতে আরো পনের থেকে বিশ মিনিট লেগেছে। ততক্ষণে রেস্তোরার ভেতরে অবস্থিত সবাই জঙ্গিদের কাছে জিম্মি। প্রথম গোলাগুলির সময় রেস্তোরার বাইরে জাপানিদের ড্রাইভার গুলিবিদ্ধ হন। পরে পুলিশ যে ভুলটি করেছে, পুলিশ নরমাল ওয়েতে সেখানে গিয়ে অনেকটা নাটকে অভিনয় করার মত সবাইকে কাছে গিয়ে বলেছে যে, ভেতরে যারা আছেন বাইরে বেরিয়ে আসেন! জঙ্গিরা সেই সুযোগে বৃষ্টির মত গুলিবর্ষণ ও বোমা নিক্ষেপ করেছে। যে কারণে পুলিশের সেই দলের প্রায় সবাই আহত হয়েছেন। সেই দলের একেবারে সামনের দিকের সদস্য বনানী থানা'র ওসি সালাউদ্দিন ও ডিবি'র এসি রবিউল গুরুতর আহত হন। পরে ওনারা হাসপাতালে মারা যান। পুলিশ আসলে ধারণাই করতে পারেনি যে জঙ্গিরা এতোটা সংগঠিত। শুরুতে পুলিশের ভুলটা সেখানেই হয়েছে।\nএরপর ঘটনাস্থলে যথারীতি মিডিয়া হাজির হয়েছে। কোনো কোনো প্রাইভেট টেলিভিশন চ্যানেল দেখানো শুরু করেছে বাইরে কোথায় কীভাবে পুলিশ র্যাব অবস্থান নিয়েছে, পুলিশের কতজন আহত হয়েছে, কতজন নিহত হয়েছে ইত্যাদি। এসব ঘটনা জঙ্গিরা রেস্তোরার টেলিভিশনে দেখেছে। অথবা তাদের মোবাইল ফোনে দেখেছে। কারণ জঙ্গিদের সঙ্গে ইন্টারনেট কানেকশান ছিল। তারা ভেতর থেকে ছবি ইন্টারনেটে পোস্ট পর্যন্ত করেছে!\nর‍্যাবের মহাপরিচালক বেনজীর আহমেদ যখন মিডিয়ার কাছে অনুরোধ করলেন, তারপরেও কোনো কোনো টেলিভিশন চ্যানেল তা মানেনি। বরং তারা ঘটনাস্থলের নিখুঁত বর্ণনা দিচ্ছিল। কোথায় কীভাবে নিরাপত্তা বাহিনী অবস্থান নিয়েছে, তারা কতোটা সাঁজোয়া, কতোটা সুসজ্জিত, এসব এরা বর্ণনা করেছে। যা একটি সফল অপারেশনের জন্য জঘন্য অপরাধ। কারণ এতে করে জঙ্গিরা নিরাপত্তা বাহিনীর সব ধরনের কৌশল সম্পর্কে আগেই ধারণা পাচ্ছিল এসব মিডিয়ার কল্যাণে।\nপুলিশের এখন খতিয়ে দেখা উচিত গতকাল রাতে কোন কোন টেলিভিশন চ্যানেল সিএনএন, বিবিসি ও আল-জাজিরার কাছে সরাসরি সম্প্রচারের ফুটেজ বিক্রি করেছে! মিডিয়া এই ঘটনায় এভাবে ইনভলভ না হলে সেনাবাহিনী'র পরিচালিত অপারেশন থান্ডার বোল্ট আরো আগেই পরিচালনা করা সম্ভব হতো। এমন কী অপারেশনের আগে যখন মিডিয়ার লোকজনকে আরো দূরে সরিয়ে দেওয়া হয়েছে, তখনও এরা প্রচার করতে ছিল, গুলশান লেক দিয়ে নৌবাহিনী'র কমান্ডো টিম কীভাবে কোনদিকে যাচ্ছে!\nএসব মিডিয়ার কার্যকলাপ মূলত জঙ্গিদের আলটিমেটলি হেলপ করেছে। মিডিয়ায় প্রচারিত তথ্যের কারণে জঙ্গিদের যে এসকেপ করার আর কোনো সুযোগ নেই, এটা যখন ওরা বুঝতে পেরেছে, তখন ওরা খুন করতে মেতে উঠেছে! যে কারণে গতকালের জঙ্গি হামলার ঘটনায় আমাদের মিডিয়া পরোক্ষভাবে জঙ্গিদের ভয়ংকরভাবে সহযোগিতা করেছে। যা সাংবাদিকতার কোনো ইথিক্সে পড়ে না।\nসরকারের উচিত, যে সকল মিডিয়া নিরাপত্তা বাহিনীর অনুরোধ সত্ত্বেও এই অপকর্মটি কনটিনিউ করেছে, তাদের বিরুদ্ধে আইনানুগ ব্যবস্থা নেওয়া। পাশাপাশি ভবিষ্যতে কোন অনুষ্ঠান এরা লাইভ টেলিকাস্ট করতে পারবে, সেজন্য যথাযথ আইন প্রণয়ন করা। গতকালের ঘটনায় বাংলাদেশের মিডিয়া সুস্পষ্টভাবে জঙ্গিদের সহযোগিতা করেছে। যার সকল ফুটেজ এবং নিউজ পুলিশ ইচ্ছে করলেই এখনো উদ্ধার করতে পারবে!\nধন্যবাদ বাংলাদেশ সেনাবাহিনী ও অপারেশন থান্ডার বোল্টের সকল সদস্যসহ আইন শৃঙ্খলা রক্ষায় নিয়োজিত সবাইকে। গুলশানের হোলি আর্টিজান বেকারিতে সন্ত্রাসী হামলার প্রেক্ষিতে সেনাবাহিনীর নেতৃত্বে পরিচালিত অপারেশন থান্ডার বোল্ট সফল হয়েছে।\n১৩ জন জিম্মিকে জীবিত উদ্ধার করা সম্ভব হয়েছে। ৬ জঙ্গি নিহত হয়েছে। ১ জঙ্গিকে জীবিত ধরা হয়েছে। আহতদের সিএমএইচ-এ চিকিৎসা দেওয়া হচ্ছে। সকাল ৭টা ৪০ মিনিটে অপারেশন থান্ডার বোল্ট শুরু করে মাত্র ১৩ মিনিটে ৬ জঙ্গিকে ধরাশায়ী করে রেস্তোরার নিয়ন্ত্রণ নেয় সেনাবাহিনী'র প্যারা কমান্ডোরা। সকাল ৮টা ৩০ মিনিটে মূল অপারেশন সফলভাবে সমাপ্ত হয়। এই অপারেশনে সেনাবাহিনী বা সহযোগী অন্যান্য বাহিনী'র কেউ আহত বা নিহত হয়নি।\nএর আগে জঙ্গিরা রাতেই ওই রেস্তোরায় ২০ জন জিম্মিকে নৃশংসভাবে হত্যা করে। পুলিশ প্রাথমিকভাবে ঘটনা সামাল দিতে গিয়ে দুই পুলিশ কর্মকর্তা নিহত ও ২০ জন আহত হয়।\nযে মিডিয়া আমাদের রাষ্ট্রের জন্য হুমকি, যে মিডিয়া রাষ্ট্রীয় অনুরোধ উপেক্ষা করে সাম্রাজ্যবাদী শক্তির সহযোগী হয়ে জঙ্গিদের সহযোগিতা করে, তাদের উদ্দেশ্য কিন্তু সুস্পষ্ট। সাম্রাজ্যবাদী শক্তিগুলো যারা বাংলাদেশে আইএস আছে অজুহাতে সহযোগিতার নামে ঢাকায় তাদের সৈন্য পাঠাতে একপায়ে খাঁড়া, তাদের পার্পাস সার্প করেছে আমাদের এসব তথাকথিত অশিক্ষিত মিডিয়া। এদের এখনই বিচারের আওতায় আনা উচিত। নইলে এরাই বাংলাদেশের জন্য মরণ ফাঁদ তৈরি করার জন্য অপেক্ষা করছে। এরা জঙ্গিদের কীভাবে সহযোগিতা করছে, নিজেরাই হয় জানে না নতুবা টাকার বিনিময়ে এরা এই এজেন্ডা নিয়েছে।\nধিক বাংলাদেশের অশিক্ষিত মিডিয়ার হলুদ সাংবাদিকতা। ধিক জঙ্গিদের সহযোগীদের, শতধিক!!


জুলাই 28, 2019 টেকনিক্যাল এনালাইসিস লেখক ফাহিম শের 28603 দর্শকরা\nসম্ভবত একটি দোকান বিনিয়োগের একটি কার্যকর উপায় হিসাবে বাইনারি বিকল্প ডিসকাউন্ট কার্ড ব্যবহার করার কারণে। আইনের ধূসর ক্রেডিট দালাল যদিও লঙ্ঘন না করে, তবে গ্রাহক বা ব্যাংকের স্বার্থে তারা একেবারে উদাসীন। এই ধরনের দালালের প্রধান কাজ হচ্ছে মুনাফা অর্জনের জন্য চুক্তি (ঋণগ্রহীতা ও ব্যাংকার) উভয় পক্ষের কমাতে হয়।\nঅনলাইনে ফলাফল প্রকাশ করা হবে বলে বিশ্ববিদ্যালয় সূত্রে জানানো হয়। ১ম কংক্রিট গোলার্ধ বিভিন্ন পর্যায়ে নির্মিত। প্রথমদিকে, ভিত্তি ঘন উপাদান একটি বিশাল বল স্থাপন করা হয়। ইস্পাত শক্তিবৃদ্ধি সঙ্গে একটি কাঠের ফর্মওয়ার্ক এটি উপরে মাউন্ট করা হয়। তারপরে, সমগ্র কাঠামো additives সঙ্গে একটি কংক্রিট মিশ্রণ দিয়ে ঢালা হয়। তারপরে, শক্তিশালী পাম্প দিয়ে বাতাসে বায়ু পাম্প করা হয় এবং কংক্রিট ধীরে ধীরে প্রসারিত হয় এবং একটি গম্বুজ আকার নেয়। যখন রচনাটি দৃঢ় করে, বিনিয়োগের একটি কার্যকর উপায় হিসাবে বাইনারি বিকল্প তখন বলটি হ্রাস করে পরবর্তী বিল্ডিংয়ে পাঠানো হয়।\n1943 সালের ডিসেম্বরে সেনাবাহিনীকে রাইফেল বিভাগে স্থানান্তরিত করার পাশাপাশি 1943 সালে এই রাজ্যের জন্য 83 টি নতুন রাইফেল বিভাগ গঠন করা বিনিয়োগের একটি কার্যকর উপায় হিসাবে বাইনারি বিকল্প হয়, প্রধানত রাইফেল ব্রিগেডগুলি পুনর্গঠনের কারণে। 1941 সালের দ্বিতীয়ার্ধে এবং 1942 সালের শুরুর দিকে এই ব্রিগেডগুলির সৃষ্টি একটি অস্থায়ী পরিমাপ ছিল, যা দ্বারা প্রস্তুত সেনাবাহিনীর পুনর্নির্মাণ দ্রুততর করা সম্ভব হয়েছিল। একটি অর্জন অর্জন বা বজায় রাখার অসুবিধা: 7.8%\nবৃহত্তম হাতির ওজন ছিল 11 টন, 1956 সালে তিনি অ্যাঙ্গোলাতে নিহত হন। পাসপোর্ট/ ন্যাশনাল আইডি কার্ড/ ড্রাইভিং লাইসেন্স – এর কম্পিউটার স্ক্যান কপিঃ\nEmmett এর সুদ সিনট্যাক্স এর সম্মিলিত সম্পত্তি, যেমন। আপনি সিনট্যাক্টিক "কমান্ড" তৈরি করতে পারেন বিনিয়োগের একটি কার্যকর উপায় হিসাবে বাইনারি বিকল্প যা স্বয়ংক্রিয়ভাবে একাধিক উপাদান তৈরি করে। যদি আমাদের সম্পর্কে তথ্য প্রয়োজন ইনস্টল করা প্রোগ্রামআহ, কম্পিউটারে আমরা কিভাবে এটা পেতে পারি? এবং একটি পৃথক ফাইল হিসাবে, পরামর্শের জন্য সুবিধাজনক। “ক্যারিয়ার এ আমাদের লক্ষ্য সত্যিই প্রায় স্পেশাল অলিম্পিকস ক্রীড়াবিদ জীবনে, আমাদের কর্মীদের জীবনে, আমাদের ছাত্র জীবনে পার্থক্য-যার ফলে revolves ধাপ, এবং আমরা বাস কমিউনিটি,” অ্যালেন মিলার বলেন, ক্যারিয়ার ধাপ মানুষ কৌশল ভাইস প্রেসিডেন্ট. “Workout বুধবার! আমরা যে মিশন বাস অন্য উপায় হয়ে উঠেছে. আমরা এই বছরের উদ্যোগের ফলাফল সঙ্গে শিহরিত হয় এবং আমরা 2015 সালে একসঙ্গে অর্জন করতে পারেন কি দেখা হওয়ার অপেক্ষায় থাকলাম. “\nএবং আমি উজ্জ্বল নই (যেমন মনে হতে পারে), না, যা ঘটছে তা সম্পর্কে আমি পুরোপুরি সচেতন। এবং আমি এটা মনে হয় প্রধান সুবিধা অবশ্যই পাস। আমাদের শহরগুলোতে কি পর্যাপ্ত পরিমানে গণপরিবহন রয়েছে?\nআওয়ামী মুসলিম লীগ আর বিনিয়োগের একটি কার্যকর উপায় হিসাবে বাইনারি বিকল্প মুজিব মার্ডার এর পোস্ট ২ টাতে যান। আরো জিনিস অ্যাড করষি। মানুষ ও যন্ত্র কি কখনও একই ভাবে চিন্তা করতে পারবে??


Anis Khan Death: সিভিক ভলান্টিয়ারদের বৈধতা নিয়ে প্রশ্ন\nAnis Khan Death: রাজ্যের সিভিক ভলান্টিয়ারদের বৈধতা নিয়ে প্রশ্ন তুললেন খোদ অ্যাডভোকট জেনারেল\nOn May 17, 2022 Last updated May 17, 2022\nদ্য ওয়াল ব্যুরো: রাজ্যের সিভিক ভলান্টিয়ারদের বৈধতা নিয়ে প্রশ্ন তুললেন খোদ অ্যাডভোকেট জেনারেল সৌমেন্দ্রনাথ মুখোপাধ্যায়। মঙ্গলবার আনিস খান মৃত্যুর মামলায় (Anis Khan Death) রাজ্যের অ্যাডভোকেট জেনারেল জানিয়েছেন যে, সিভিক ভলান্টিয়ার নিয়োগ বন্ধ করার কথা বারংবার বলা সত্ত্বেও এই নিয়োগ বন্ধ করা হয়নি।\nআরও পড়ুন: ‘উপরে পালংশাক, নীচে বন্দুক’, রেল নিয়ে খড়্গপুর পুলিশকে সতর্ক করলেন মমতা\nএদিন কলকাতা হাইকোর্টে বিচারপতি রাজশেখর মান্থার বেঞ্চে আনিস খান মৃত্যু মামলার শুনানি ছিল। সেই শুনানিতেই রাজ্যের সিভিক ভলান্টিয়ারদের বৈধতা নিয়ে প্রশ্ন তুলেছেন অ্যাডভোকেট জেনারেল। তাঁর সুর টেনেই এদিন বিচারপতি রাজশেখর মান্থা জানিয়েছেন, সিভিক ভলান্টিয়াররা চুক্তিভিত্তিক চাকরি করেন। তাঁদের কি আদৌ দায়িত্ববোধ থাকতে পারে? রাজ্য সব তদন্ত সঠিকভাবে করছে? কোথায় কী ত্রুটি সেটা কি সামনে এনেছে? সেটার পরেও কি স্বাধীন সংস্থার প্রয়োজনীয়তা আছে? অ্যাডভোকেট জেনারেলের কী মনে হয় এ ব্যাপারে, তাও জিজ্ঞাসা করেছেন বিচারপতি।\nবিচারপতির প্রশ্নে রাজ্যের অ্যাডভোকেট জেনারেল জানান, “রাজ্য এর থেকে বেশি কী করতে পারে! আমরা কেস ডায়েরি দিয়ে দিচ্ছি। আদালত দেখুক কোথায় কী ভুল আছে। প্রতিদিন কম করে ২০টি মামলা দেখা যাচ্ছে, যেখানে বলা হচ্ছে রাজ্যের ওপর ভরসা নেই।”\nআনিস খান খুনের মামলায় এদিন পুলিশের ভূমিকা নিয়েও প্রশ্ন তোলেন বিচারপতি রাজশেখর মান্থার তিনি অ্যাডভোকট জেনারেলের কাছে জানতে চান, “আপনার অফিসার কোন তলায় ছিল। পড়ে যাওয়ার পর পুলিশ অফিসারদের ভূমিকা কী ছিল?”\nসেই প্রশ্নের উত্তরে সৌমেন্দ্রনাথ মুখোপাধ্যায় বলেন, “আমি স্বীকার করছি ঘটনাস্থলে পুলিশ উপযুক্ত ভূমিকা পালন করেনি। হাসপাতালে নিয়ে যাওয়া উচিত ছিল। রেড আইন মাফিক হয়নি।” সেই সঙ্গে তিনি আরও বলেন, “আনিসকে খুন করা হয়েছে এমন কোনও তথ্য তদন্তে উঠে আসেনি।” তবে তারপরেই সিভিক ভলান্টিয়ারদের বৈধতা নিয়ে প্রশ্ন তোলেন অ্যাডভোকেট জেনারেল। এই মামলার পরবর্তী শুনানি হবে আগামী ৭ জুন।\nউল্লেখ্য, রাজ্যের থানাগুলিতে যেভাবে সিভিক ভলান্টিয়ার নিয়োগ হয়েছে এবং রাস্তাঘাটে এই সিভিক ভলান্টিয়াররা সাধারণ মানুষদের সঙ্গে যেমন ব্যবহার করেন তা নিয়ে বারংবার অভিযোগ উঠেছে। এবং রাজ্যের জেলাগুলিতে সিভিক ভলান্টিয়ারদের দৌরাত্ম্য নিয়েও প্রশ্ন উঠেছে। এমনকি রাজ্যে ঘটা বেশ কয়েকটি ঘটনায় সিভিক ভলান্টিয়ারদের বৈধতা নিয়েও প্রশ্ন উঠেছে। অভিযোগ, এই সিভিক ভলান্টিয়ার পদে অধিকাংশ ক্ষেত্রেই রাজ্যের শাসক দলের ক্যাডারদের নিয়োগ করা হয়েছে।\nadvocate generalAnis Khan DeathBengali Newshigh court\nMaye Musk: মার্কিন ম্যাগাজিনের কভারে ইলন মাস্কের মা! পরনে সুইমস্যুট, বয়স আন্দাজ করতে পারেন?\nMamata Banerjee: ‘পিডব্লিউডি-র বড্ড খাঁই’, একটা কমিউনিটি সেন্টার বানাতে ৪০ কোটি! শুনেই হতবাক মমতা\nPrev Next 1 of 15,574


kolkata news News : আইনি জটে বন্ধ ককলিয়া ট্রান্সপ্লান্ট - Cochlea transplant stop | Eisamay\nCochlea transplant stop\nআইনি জটে বন্ধ ককলিয়া ট্রান্সপ্লান্ট\nEiSamay.Com | Updated: 18 Feb 2016, 02:06:00 PM\nকেন্দ্রের ‘এডিআইপি ’ স্কিমের হাত ধরে বিনামূল্যে ককলিয়া পাবার একটা দিশা দেখা গিয়েছিল বটে৷ কিন্ত্ত নিয়মের গেরোয় প্রতিবন্ধী শংসাপত্রই পাচ্ছে না রৌণক৷\nকেটে কেটে ‘আতা গাছে তোতা পাখি ’ ছড়া আওড়াচ্ছিল সৌমিলি৷ খানিক দূর থেকে সাতে পা না দেওয়া ছোট্ট মেয়েটার দিকে অপলকে তাকিয়ে ছিলেন শতাব্দী সাঁতরা৷ কোলে দু’বছর সাত মাসের ছেলে রৌণক৷ জন্ম থেকেই সে বোবা -কালা৷ চিকিত্সকেরা বলে দিয়েছেন , ককলিয়া ইমপ্লান্টের পর কথা বলতে পারবে সে৷ ঠিক যেমনটা পেরেছে সৌমিলি৷ কিন্ত্ত , প্রায় ১০ লাখেরও বেশি টাকা খরচ করে একমাত্র ছেলের মুখে কথা ফোটানোর সাধ্য নেই বজবজের দুঃস্থ পরিবারের৷ কেন্দ্রের ‘এডিআইপি ’ স্কিমের হাত ধরে বিনামূল্যে ককলিয়া পাবার একটা দিশা দেখা গিয়েছিল বটে৷ কিন্ত্ত নিয়মের গেরোয় প্রতিবন্ধী শংসাপত্রই পাচ্ছে না রৌণক৷ ফলে , বিনামূল্যে ককলিয়া পেতে আবেদন করতে পারছেন না শতাব্দীদেবী৷\nকেন্দ্রীয় সরকারি প্রতিষ্ঠান আলি জাভর জং ন্যাশনাল ইনস্টিটিউট ফর হিয়ারিং হ্যান্ডিক্যাপড (এনআইএইচএইচ ) বনহুগলী ’র সহ অধিকর্তা বি নাগেশ্বর রাও -এর কথায় , ‘এডিআইপি স্কিমের আওতায় ৫ বছরের কম বয়সী ছেলে মেয়েদের বিনামূল্যে ককলিয়া ইমপ্লান্ট করা হয়৷ কিন্ত্ত , এই স্কিমে আবেদন করতে গেলে শিশুটির প্রতিবন্ধী শংসাপত্র লাগে৷ যেটা রাজ্য সরকারি প্রতিষ্ঠান দিতে চাইছে না৷ তাঁরা বলছেন পাঁচ বছরের নীচে শিশুদের ডিস্যাবিলিটি সার্টিফিকেট দেওয়ার নিয়ম নেই৷ ফলে অনেকেই আবেদন করতে পারছে না এই স্কিমে৷ ’আইপিজিএমইআরের ইএনটি বিভাগের প্রধান অরুণাভ সেনগুন্তর কথায় , ‘ককলিয়া প্রতিস্থাপনে খরচ কমপক্ষে ১০ লাখ৷ এডিআইপি স্কিমের সাহায্যে শিশুরা বিনামূল্যে ককলিয়া ইমপ্লান্ট করাতে পারে৷ ’ ২০১৪ সালের আগে পর্যন্তও এনআইএইচএইচ থেকেই বিনামূল্যে হিয়ারিং এইড দেওয়া হলেও , এডিআইপি ’র স্কিম রিভাইসড হওয়ার পর থেকে হিয়ারিং এইড নেবার জন্যও প্রতিবন্ধী শংসাপত্র জমা দিতে হচ্ছে৷ আর তাতেই গোল বেঁধেছে৷\nকেন ? আইন মেনে ৫ বছরের কম বয়সী শিশুদের প্রতিবন্ধী শংসাপত্র দিতে বেঁকে বসছেন রাজ্য সরকারি স্বাস্থ্য প্রতিষ্ঠানের প্রধানরা৷ এদিকে জন্ম থেকেই বোবাকালা ছেলেমেয়েদের এই স্কিমের সুবিধা পেতে গেলে , পাঁচ বছরের কম বয়সেই আবেদন করতে হবে৷ ১ বছর ৪ মাসের শুভায়ন নন্দীর ক্ষেত্রেও ককলিয়া প্রতিস্থাপন আটকে গিয়েছিল একই আইনি জটিলতায় , স্বাস্থ্য অধিকর্তা বিশ্বরঞ্জন শতপথীর হস্তক্ষেপে সার্টিফিকেট পেয়েছে সে৷ আর সার্টিফিকেট পাওয়ায় চলতি সন্তাহেই এসএসকেএমে শুভ্রর সঙ্গেই ককলিয়া প্রতিস্থাপন হবে অভ্র মালাকার ও আরও এক শিশুর৷ কিন্ত্ত , বাকিরা ? যাঁরা পৌঁছতে পারছে না স্বাস্থ্যঅধিকর্তার কাছে ? তাঁদের কি হবে ? ‘সমস্যাটা বুঝে সমস্ত জেলা স্বাস্থ্য আধিকারিকদের নির্দেশ দেওয়া হয়েছে হিয়ারিং ডিজ্যাবিলিটি সার্টিফিকেট দিয়ে দেওয়ার জন্য৷ আশা করি আর সমস্যা হবে না ,’ আশ্বাস স্বাস্থ্য অধিকর্তা বিশ্বরঞ্জন শতপথীর৷\nস্লোগান তুললেই দেশদ্রোহী? প্রশ্ন অনেকের মনেইপরের খবর\nWeb Title : Cochlea transplant stop


সিলেটে প্রাথমিক শিক্ষা সমাপনী পরীক্ষা: পরীক্ষকের অবহেলায় ২শ’ শিক্ষার্থীর সর্বনাশ\nরিপোর্ট দিয়েই দায়িত্ব শেষ করেছে জেলা প্রাথমিক শিক্ষা অফিস\nআজমল খান, সিলেট ব্যুরো ০৬ আগস্ট ২০১৯, ০০:০০:০০ | প্রিন্ট সংস্করণ\nসিলেটে পরীক্ষক, নিরীক্ষক ও প্রধান পরীক্ষকের অবহেলায় ২শ’ কোমলমতি শিক্ষার্থীর ফলাফল বিপর্যয় হয়েছে। যোগ্যতা অনুযায়ী মেধার স্বীকৃতি পায়নি তারা। এমনকি পুনঃনিরীক্ষায় বেশি নম্বর পেলেও প্রাপ্ত নম্বর যোগ করা হয়নি তাদের মার্কশিটে।\nকম নম্বর দিয়েই তাদের নম্বরপত্র দেয়া হয়েছে। গত প্রাথমিক শিক্ষা সমাপনী পরীক্ষায় এমন ঘটনা ঘটেছে। জেলা প্রাথমিক শিক্ষা অফিসের গঠিত তদন্ত কমিটির রিপোর্টে এসব তথ্য জানা গেছে। এর ফলে ভুক্তভোগী এসব শিক্ষার্থী ও তাদের অভিভাবকরা মানসিকভাবে বিপর্যস্ত হয়ে পড়েছেন।\nজানা গেছে, এ ঘটনায় জড়িতদের বিরুদ্ধে এখনও কোনো ব্যবস্থা নেয়া হয়নি। জেলা প্রাথমিক শিক্ষা অফিস শিক্ষা অধিদফতরে তদন্ত রিপোর্ট দিয়েই হাত গুটিয়ে বসে আছে। অথচ বিধান অনুযায়ী তাদেরই এ বিষয়ে ব্যবস্থা নেয়ার কথা। শিক্ষা অধিদফতরের এডিজি পর্যায়ের দায়িত্বশীল এক কর্মকর্তা জানান, জেলা প্রাথমিক শিক্ষা অফিস ব্যবস্থা নেয়ার নিয়ম। তারা দায়িত্ব পালন না করে শুধু অধিদফতরে কেন রিপোর্ট পাঠাবে? তারা সেখানে কী করছে, এসব খতিয়ে দেখা উচিত। তিনি বলেন, কোমলমতি শিক্ষার্থীদের যারা মার্কস কম দিয়েছে তারা শুধু অন্যায় করেনি, এটি একটি মোটা দাগের অপরাধ। তাদের বিরুদ্ধে নিয়মিত মামলা হওয়া উচিত।\nজানা গেছে, ২৫ জুলাই জেলা প্রাথমিক শিক্ষা অফিসার মো. বায়োজীদ খান প্রাথমিক শিক্ষা অধিদফতরের মহাপরিচালক বরাবর একটি চিঠি দেন। এতে তিনি উল্লেখ করেন, ২০১৮ সালে অনুষ্ঠিত প্রাথমিক শিক্ষা সমাপনী পরীক্ষায় হিন্দু ধর্ম ও নৈতিক শিক্ষা বিষয়ে জালালাবাদ ক্যান্টনমেন্ট পাবলিক স্কুল অ্যান্ড কলেজের পরীক্ষার্থীদের কম নম্বর দেয়া হয়েছে- এমন অভিযোগের সত্যতা পাওয়া গেছে। সংশ্লিষ্ট পরীক্ষক সদর উপজেলার গোপাল সরকারি প্রাথমিক বিদ্যালয়ের সহকারী শিক্ষক মিন্টু রঞ্জন চন্দ, নিরীক্ষক নোয়াগাঁও সরকারি প্রাথমিক বিদ্যালয়ের প্রধান শিক্ষক নিকেতন দাস ও প্রধান পরীক্ষক মুরাদপুর সরকারি প্রাথমিক বিদ্যালয়ের প্রধান শিক্ষক জয়া রানী পালের গাফিলতির কারণে এ ঘটনা ঘটেছে। বর্তমানে নেত্রকোনায় কর্মরত তৎকালীন জেলা শিক্ষা কর্মকর্তা মো. ওবায়দুল্লা পুনঃনিরীক্ষায় বৃদ্ধিপ্রাপ্ত নম্বর সংযোজন না করে পূর্বের অবস্থায় রেখে নম্বর ফর্দ অধিদফতরে পাঠিয়েছেন।\nঅন্যদিকে এর আগে ১২ ফেব্রুয়ারি তৎকালীন জেলা প্রাথমিক শিক্ষা অফিসার ওবায়দুল্লাও একটি তদন্ত প্রতিবেদন মহাপরিচালকের কাছে দিয়েছেন। ওই প্রতিবেদনে বলা হয়, ২০০ ছাত্রের খাতা দেখার ক্ষেত্রে চরম উদাসীনতা, গাফিলতি, জাতীয় প্রাথমিক শিক্ষা একাডেমি (নেপ) কর্তৃক প্রদত্ত মার্কিং স্কিম অনুসরণ না করা এবং দায়সারাভাবে উত্তরপত্র মূল্যায়ন করা হয়েছে।\nএমনকি পরীক্ষক মিন্টু রঞ্জন চন্দ উত্তরপত্র মূল্যায়নে তার গাফিলতি স্বীকার করে জানান, প্রশ্নপত্রের গায়ে দেয়া প্রদত্ত নম্বর সম্পর্কেও জ্ঞাত ছিলেন না! উত্তরপত্র জমা দেয়ার শেষ দিন বিকাল ৪টায় পরীক্ষক উত্তরপত্র দেয়ায় নিরীক্ষক নিকেতন দাসের পক্ষে ২০০টি উত্তরপত্র যথাযথভাবে নিরীক্ষা করা সম্ভব হয়নি। প্রধান পরীক্ষক নিকেতন দাস নিরীক্ষকের মতো একই বক্তব্য দিয়েছেন। কিন্তু সময় কম থাকলেও প্রধান পরীক্ষক ২০০টি উত্তরপত্রের ৫ শতাংশ মূল্যায়ন করা উচিত ছিল বলে তদন্ত প্রতিবেদনে উল্লেখ করা হয়েছে।\nতথ্য অধিকার আইনের মাধ্যমে পাওয়া একটি উত্তরপত্র এ প্রতিবেদকের কাছে সংরক্ষিত রয়েছে। এতে ২২৮১৬৪৭৬ কোডের খাতায় দেখা যায়, হিন্দুধর্ম ও নৈতিক শিক্ষার এক নম্বর এর ‘খ’ তে উপাসনা করার যেকোনো দুটি পদ্ধতির নাম লিখতে বলা হয়। উত্তরপত্রে দেখা যায়, ধ্যান ও জপ দুটি উত্তর লেখা আছে। ‘ঙ’ এ প্রশ্ন করা হয় ঈশ্বরকে কখন ভগবান বলা হয়। ছাত্রটি উত্তর লিখেছে ঈশ্বর যখন নিরাকার তখন তাকে ভগবান বলে।\nজানা গেছে, উত্তরপত্রের এই খাতাটি নগরীর লাইসিয়াম একাডেমির ১৯৫০ রোল নম্বরধারী দুর্জয় চন্দ্র নাথের। কিন্তু মজার ব্যাপার হল দুটি প্রশ্নের উত্তর সঠিক হলেও পরীক্ষক কোনোটিতেই নম্বর দেননি। তাছাড়া অনেকের অভিভাবক পুনঃনিরীক্ষার আবেদন করার পর মার্কস বাড়লেও যোগ করা হয়নি।\nএ ব্যাপারে সিলেট জেলা প্রাথমিক শিক্ষা অফিসার মো. বায়োজিদ খান বলেন, আমি নতুন এসেছি, আগের ডিপিও থাকাকালীন সময়ে এসব হয়েছে। তবে আমার নজরে আসার পর আমি ব্যবস্থা নেয়ার জন্য মহাপরিচালক বরাবর চিঠি দিয়েছি।\nএ ব্যাপারে প্রাথমিক শিক্ষা অধিদফতরের মহাপরিচালক ড. এএফএম মন্জুর কাদির যুগান্তরকে বলেন, দায়িত্ব পালনে অবহেলাকারীদের বিরুদ্ধে ডিপিও ব্যবস্থা নেয়ার কথা, কিন্তু তারা কাজ না করে পাস কাটিয়ে যাচ্ছে। এটা কেন করছে বুঝতে পারছি না। যারা ভাসা ভাসা প্রতিবেদন দিয়েছে তাদের বিরুদ্ধেও কঠোর ব্যবস্থা নেয়া হবে। শিশুদের ক্ষেত্রে এতবড় অবহেলা- শিশুরা প্রথম জীবনে ধাক্কা খেলে সারা জীবন এই ক্ষত নিয়ে ঘুরতে হবে।\nজালালাবাদ পাবলিক স্কুল অ্যান্ড কলেজের এক শিক্ষার্থীর অভিভাবক রবীন্দ্র চন্দ্র দেবনাথ বলেন, আমার ছেলে প্রত্যেক বিষয়ে ৯০-এর ওপর পেয়েছে। এমনকি ইংরেজিতে ৯৫ অংকে ৯৮ পেয়েছে। অথচ হিন্দু ধর্ম ও নৈতিক শিক্ষা বিষয়ে ৭০ নম্বর পেয়েছে। পুনঃনিরীক্ষণেও দায়সারাভাবে খাতা দেখার পরও সে ৮০ পেয়েছে। তবুও এই নম্বরগুলো যুক্ত করা হয়নি। এই ঘটনার রহস্য উদঘাটনের পাশাপাশি ন্যায়বিচার চাই।\nচট্টগ্রামে আ’লীগ নেতার অস্ত্রের লাইসেন্স বাতিল\nবরিশালে বন্যা ও নদীভাঙনে নিঃস্ব শত শত গ্রামের মানুষ\nনিকলীতে বেড়াতে গিয়ে হাওরে প্রাণ গেল ছাত্রের\nবর্ষার আগেই বাঁধ নির্মাণের কাজ শেষ হবে\nএকই স্থানে এক থেকে দেড় যুগ অর্ধশত কর্মকর্তা


চুক্তি জটে ইস্টবেঙ্গল কর্তাদেরই দোষ দেখছেন, ক্লাবেরই নিয়োগ করা মধ্যস্থতাকারী - East Bengal officials are guilty of breach of contract, says club-appointed mediator, Bangla News\nবাংলা নিউজ > ময়দান > ফুটবল > চুক্তি জটে ইস্টবেঙ্গল কর্তাদেরই দোষ দেখছেন, ক্লাবেরই নিয়োগ করা মধ্যস্থতাকারী\nচুক্তি জটে ইস্টবেঙ্গল কর্তাদেরই দোষ দেখছেন, ক্লাবেরই নিয়োগ করা মধ্যস্থতাকারী\n১ মিনিটে পড়ুন . Updated: 31 Jul 2021, 04:25 PM IST\nইস্টবেঙ্গলের চুক্তি জট কাটাতে এ বার আসরে নেমে পড়েছেন ক্লাবের প্রাক্তন সচিব তথা বিশিষ্ট আইনজীবী পার্থসারথি সেনগুপ্ত। তবে টার্মশিটের সঙ্গে মূল চুক্তিপত্রের কোনও পার্থক্য তিনি দেখতে পাচ্ছে না বলেই দাবি করেছেন।\nচুক্তি জট কাটাতে লাল-হলুদ কর্তারা এ বার প্রাক্তন সচিবের দ্বারস্থ হয়েছেন ক্লাবের প্রাক্তন সচিব তথা বিশিষ্ট আইনজীবী পার্থসারথি সেনগুপ্তর। আর এই চুক্তি জট কাটাতে এ বার আসরে নেমে পড়েছেন পার্থসারথি সেনগুপ্ত। তিনি ক্লাবের আইনজীবীর সঙ্গে এই সম্পর্কে কথাবার্তা বলেছেন। এমন কী চুক্তিপত্র সংক্রান্ত বিষয়ে বিনিয়োগকারী সংস্থা অর্থাৎ শ্রী সিমেন্টকে আইনী প্রস্তাব দিয়েছেন লাল-হলুদের প্রাক্তন সচিব।\nক্লাব এবং বিনিয়োগকারীদের মধ্যে চুক্তি জট মেটাতে মধ্যস্থতাকারী হিসেবে গুরুদায়িত্ব পালন করতে গিয়ে তিনি জানিয়েছেন, ‘ক্লাবের আইনজীবীর সঙ্গে আমার কথা হয়েছে। টার্মশিটের সঙ্গে মূল চুক্তিপত্রের কোনও পার্থক্য তারা দেখাতে পাচ্ছে না। শুধু বলে চলেছে, কোনটা হওয়া দরকার, আর কোনটা নয়। টার্মশিটে সই করার আগেই তো সবটা ভেবেচিন্তে সই করতে হত। তাও আমি দেখছি, একটা সমাধানসূত্র বের করার। তবে ’\nকতদিনে এই চুক্তি টের সমাধান হবে, এই প্রশ্নের উত্তরে পার্থসারথিবাবু বলেছেন, ‘আমি তো আর জ্যোতিষী নই। আগে থেকেই বলে দিতে পারব কত দিনেরমধ্যে সমস্যা মিটে যাবে। ক্লাবও চুক্তিপত্রে সই করে দেবে। এটা দুই পক্ষের ব্যাপার।’ এর সঙ্গে তিনি যুক্ত করেছেন, ‘৩১ আগস্ট পর্যন্ত ট্রান্সফার উইন্ডো খোলা রয়েছে। তার মধ্যে সমস্যা না মিটলে এসসি ইস্টবেঙ্গল দল তৈরি করে কী করে মাঠে নামবে? কারণ কয়েক দিন বাদেই শুরু হয়ে যাবে কলকাতা লিগ। তার পর আইএসএল।’\nsc east bengal partha sarathi sengupta sree cement isl kolkata league east bengal officials


যেকোনো অবস্থাতেই নির্বাচনে থাকবে ঐক্যফ্রন্ট\nপ্রকাশের সময় : নভেম্বর ৩০, ২০১৮, ১০:২৭ অপরাহ্ণ\nআপডেট সময় : নভেম্বর ৩০, ২০১৮ at ১০:২৭ অপরাহ্ণ\nসাব্বির আহমেদ : জাতীয় ঐকফ্রন্ট যে কোন অবস্থাতেই নির্বাচনে থাকবে বলে জানিয়েছেন ফ্রন্টের মুখপাত্র ও বিএনপি মহাসচিব মির্জা ফখরুল ইসলাম আলমগীর। তিনি বলেন, জাতীয় ঐকফ্রন্ট জনগণের ভোটের অধিকার ফিরিয়ে আনার জন্য ঐক্যবদ্ধভাবে আন্দোলন করবে।\nশুক্রবার রাতে বিএনপি চেয়ারপারসনের গুলশান কার্যালয়ে জাতীয় ঐক্যফ্রন্টের স্টিয়ারিং কমিটির বৈঠক শেষে তিনি এসব কথা বলেন।\nফখরুল বলেন, ড. কামাল হোসেন সম্পর্কে সরকারের মন্ত্রী ও নেতারা বিভিন্ন মিডিয়ায় কটুক্তি করেছে এটা মোটেও রাজনৈতিক শিষ্টাচারের মধ্যে পড়ে না। তার চরিত্র হরণ করা হচ্ছে। ড. কামাল হোসেন বর্তমানে এদেশের একজন জনপ্রিয় নেতা। তিনি দেশের এই ক্রান্তিকালে গণতন্ত্র পুনরুদ্ধার ও সত্যিকার অর্থে একটি কল্যাণমুখী রাষ্ট্র প্রতিষ্ঠার আন্দোলনে সামনে থেকে নেতৃত্ব দিচ্ছেন। আজকে দেশনেত্রী খালেদা জিয়া কারাগারে। হাজার হাজার নেতাকর্মী কারাগারে। ঐক্যফ্রন্টের পক্ষে যারা কথা বলছেন তাদের উপর নির্যাতন নিপিড়ন চলছে। গুম করে দেয়া হচ্ছে। তার প্রতিবাদ করছেন ড. কামাল হোসেন। তার চরিত্র হরণ ও হেয় প্রতিপন্ন করার প্রতিবাদ করেছি আমরা।\nতিনি বলেন, ব্যারিস্টার মইনুল হোসেন একজন প্রথিতযশা আইনজীবী। তিনি এই সরকারের কার্যকলাপের বিরুদ্ধে সোচ্চার ছিলেন। তাকে সম্পূর্ণ বেআইনিভাবে একটি মামলায় আটক করে রাখা হয়েছে। জামিন দেয়া হচ্ছে না। জামিন তার প্রাপ্য। আমরা এই ঘটনার নিন্দা জানাচ্ছি।\nফখরুল বলেন, আমরা নির্বাচনের তফসিল ঘোষণার পরে এবং মনোনয়নপত্র দাখিলের পরবর্তীতে যে অবস্থা সেটা পর্যালোচনা করেছি। আমরা দেখেছি এই স্বৈরাচারী সরকার অত্যন্ত উদ্দেশ্য প্রণোদিতভাবে জনগণের অধিকার হরণ করছে। একদলীয় শাসন ব্যবস্থা প্রবর্তনের যে অপচেষ্টা চলছে, সেটাকে বাস্তবায়ন করার জন্য নির্বাচন কমিশনের উপরে চড়াও হয়েছে। তিনি আরো বলেন, এই নির্বাচন কমিশন অত্যান্ত দুঃখ জনকভাবে সরকারের নীল নকশা বাস্তবায়নে এগিয়ে চলেছে। একইভাবে গণতান্ত্রিক কর্মীরা যেন মাঠে না থাকতে পারে, নির্বাচনে অংশ গ্রহন করতে না পারে তার জন্য পুরনো কায়দায় মিথ্যা মামলা দিয়ে গ্রেপ্তার করছে। এমনকি মনোনয়নপত্র দাখিলের পরও গ্রেপ্তার চলছে। তিনজন প্রার্থীকে গ্রেপ্তার করা হয়েছে। সুতরাং নির্বাচনের যে লেভেল প্লেয়িং ফিল্ড তার নূন্যতম অবকাশ নেই। আমরা এই অবস্থার পরিবর্তন চাই। অবিলম্বে গ্রেপ্তার বন্ধ করতে হবে। যেটা প্রধানমন্ত্রী প্রতিশ্রুতি দিয়েছিলেন। তিনি বলেছিলেন তফসিল ঘোষণার পরে আর কোন গ্রেপ্তার করা হবে না। দুঃখজনকভাবে সেই গ্রেপ্তার চলছে। অবিলম্বে যাদের গ্রেপ্তার করা হয়েছে তাদের মুক্তি ও মামলা প্রত্যাহারের দাবি জানাচ্ছি। তিনি বলেন, ঘরে ঘরে যে তল্লাশি চলছে তা বন্ধ করতে হবে। নির্বাচনের পরিবেশ তৈরি করতে হবে। অন্যথায় এই নির্বাচনে যে পরিবেশ তৈরি হচ্ছে তার সকল দায় দায়িত্ব সরকার ও নির্বাচন কমিশনকে বহন করতে হবে।\nশনিবার বিকাল তিনটায় প্রেসক্লাবে এবিষয়ে বিস্তারিত কথা বলবেন ড. কামাল হোসেন। আসন বন্টন নিয়ে এক প্রশ্নের জবাবে ফখরুল বলেন, আসন বন্টনের হিসাব ২ তারিখে মনোনয়নপত্র বাছাইয়ের পরে পাবেন। ঐক্যফ্রন্টের ইশতিহারের কাজ চলছে। খব শিগগিরই এবিষয়ে জানানো হবে।\nড. খন্দকার মোশাররফ হোসেনের সভাপতিত্বে ঐক্যফ্রন্টের স্টিয়ারিং কমিটির বৈঠকে উপস্থিত ছিলেন – ব্যারিস্টার মওদুদ আহমদ, বঙ্গবীর কাদের সিদ্দিকী, ডা. জাফরুল্লাহ চৌধুরী, মাহমুদুর রহমান মান্না, মোস্তফা মহসিন মন্টু, সুব্রত চৌধুরী, আবদুল মালেক রতন, শহীদুল্লাহ কায়সার, শহীদুল ইসলাম স্বপন, হাবিবুর রহমান তালুকদার, ডা. জাহেদ উর রহমান।


মেহেদী হাসান মিরাজ টেস্টের প্রথম উইকেটটা পেয়েছেন আগেই। আরেক অভিষিক্ত বেন ডাকেটকে বোল্ড করেছেন অসাধারণ এক ডেলিভারিতে। গ্যারি ব্যালান্স এসেছেন তখন। মিরাজের ভেতরের দিকে ঢোকা বল, দ্রুতগতির। বোলার, উইকেটকিপার, স্লিপ ফিল্ডারের আবেদন ক্রিস গ্যাফানি নাকচ করে দিলেন। মুশফিকুর রহিম ডিআরএসের দুই গুরুত্বপূর্ণ ভূমিকায় আছেন একই সাথে, অধিনায়ক ও উইকেটকিপার। তিনি রিভিউ চেয়ে বসলেন সাথে সাথেই। কাভার বা মিড-অফের কোনো ফিল্ডারকে এরপর বলছিলেন, তাঁর আত্মবিশ্বাসের কথা। বল ব্যাটের আগে প্যাডে লেগেছে। স্লো মোশন রিপ্লে, আল্ট্রাএজ সঠিক প্রমাণিত করলো মুশফিককেই। ক্রিস গ্যাফানি সিদ্ধান্ত বদলে নিলেন। গ্যারি ব্যালান্স আউট, মিরাজের দ্বিতীয় উইকেট।\nগ্যাফানির ছিল ১০ম টেস্ট। মুশফিকের ৪৯তম। গ্যাফানির সঙ্গী কুমার ধর্মসেনার ৪০তম। একটু পরই দৃশ্যপটে ধর্মসেনা। তিনি আউট দেন, মঈন আলি রিভিউ নেন। ধর্মসেনাকে ‘ভুল’ প্রমাণিত করে প্রযুক্তি। মঈন বেঁচে যান। সেই যে রিভিউ নিয়ে আউট-নট আউটের খেলা শুরু হলো, চট্টগ্রাম টেস্টের প্রথমদিন শেষ পর্যন্ত দেখলো ৭টি রিভিউ, ইনিংসে রেকর্ডসংখ্যক ১০টা। টেস্টে মোট রিভিউ ২৬টা! চট্টগ্রামে যখন রিভিউ-ঘনঘটার টেস্ট চলে, তখনোই খবর, ডিআরএস ব্যবহার করতে রাজি হয়েছে ভারত। এতোদিন সব দেশ রিভিউ পদ্ধতিতে ‘সানন্দে’ রাজি থাকলেও ছিল না শুধু ভারতই। ‘শুধু’ ভারত, কিন্তু ক্রিকেটে ভারতের ‘প্রভাব’ বিবেচনা করলে ব্যাপারটা এমন, ‘শুধু’ অস্ত্র ব্যবসাটা বন্ধ করলেই তো বিশ্বে শান্তি নেমে আসে!\nএলবিডাব্লিউয়ের সবচেয়ে গুরুত্বপূর্ণ বা একই সাথে মজার (ক্রিকেট নতুন বুঝতে শুরু করা মানুষের জন্য আবার সবচেয়ে কঠিন) দিক কোনটা? এটা এমন একটা আউট, যার উপর ভিত্তি করে সিদ্ধান্তটা দেয়া হয়, সেটা কখনো ঘটেইনি! ঘটবেও না! বল আর স্ট্যাম্পের মাঝে যদি প্যাড (কিংবা ব্যাটসম্যানের স্কোরিংয়ে কাজে আসে এমন অংশ ছাড়া শরীরের বাকি অংশ, ড্যারিল হার্পার তো একবার শচীনের শরীরের ওপরের অংশে লাগার পরও আউট দিয়েছিলেন) না থাকতো, তবে বলটা স্ট্যাম্পে আঘাত হানতো, এলবিডাব্লিউয়ের মূল ভিত্তি এটাই। ‘আঘাত হানতো’ ব্যাপারটা নির্ধারণ করবেন কে? আম্পায়ার। বল কোথায় পড়লো, কোথায় প্যাডে আঘাত হানলো, আগে ব্যাটে লাগলো কিনা, সবকিছুর পর গিয়ে ঠেকে সেই ‘অনুমান’ বা ‘রায়’ এই। সেই গুরুত্বপূর্ণ ‘রায়’টার জন্য আম্পায়ারের ‘বিশেষজ্ঞ মতের’ উপরই নির্ভর করতে হয়। অথবা হতো একসময়।\nসেই গুরুত্বপূর্ণ ‘রায়’টার জন্য আম্পায়ারের ‘বিশেষজ্ঞ মতের’ উপরই নির্ভর করতে হয়। অথবা হতো একসময়।\nহতো বলতে হচ্ছে, ডিআরএস বা ডিসিশন রিভিউ সিস্টেমের কারণে। ডিআরএসের উৎপত্তি মূলত আম্পায়ারের ভুল, ‘অবধারিত’ ভুলগুলোকে সংশোধন করা। আম্পায়ার ভুল করবেন, এটা ক্রিকেটে খুব, খুব স্বাভাবিক ঘটনা। ঘুরেফিরে সেই পুরোনো কথায় ফিরে যেতে হয়, তাঁরাও তো মানুষ! শীর্ষ পর্যায়ের আম্পায়ারদের এই ভুল করার প্রবণতা স্বাভাবিকভাবেই কম, ডিআরএসের আগে প্রত্যেক ম্যাচে সঠিক সিদ্ধান্তের হার ছিল ৯০-৯২ শতাংশ। ডিআরএসের পর তা বেড়ে গেছে প্রায় ৫ শতাংশ।\nআম্পায়ার একটা বড় ভুল করে বসলেন, ভুল তো ভুলই। কিন্তু খেলোয়াড়রা মানতে পারলেন না। সেই ভুলটা সংশোধনের জন্য তাঁরা চ্যালেঞ্জ করবেন। ডি আরএসের মূল ভিত্তি এটাই। কিন্তু ক্রিকেটাররা কি এভাবেই রিভিউ করেন? মুশফিকুর রহিমের প্রথম রিভিউটার মতো? না। তথ্য বলে, প্রায় ৭৫ শতাংশ সময়ই ভুলকে চ্যালেঞ্জ করা ক্রিকেটাররাই ভুল প্রমাণিত হন। আইসিসির তথ্যমতে, ২০১৩ সালের এপ্রিল থেকে ২০১৬ সালের মার্চ, আন্তর্জাতিক ম্যাচে প্রতি ছয়টা আম্পায়ারের সিদ্ধান্তের(আম্পায়ারের সিদ্ধান্ত হলো সেটাই, খেলোয়াড়দের আবেদনের প্রেক্ষিতে আম্পায়ার যে সিদ্ধান্ত দেন) একটি রিভিউ করা হয়েছে। সফল হয়েছে প্রত্যেক চারটির মাঝে একটি। এলবিডাব্লিউয়ের সিদ্ধান্ত বেশী রিভিউ করা হয়, চারটার মধ্যে একটা। রিভিউ ব্যর্থ হয় পাঁচটির মধ্যে চারটিই।\nকিন্তু রিভিউ আসলে কিভাবে ব্যবহার করছে দলগুলো? হয়তো তিনি দলের সেরা ব্যাটসম্যান। রিভিউ করার ‘অধিকার’টা তাঁর বেশী। খুব গুরুত্বপূর্ণ সময়। উইকেট দরকার। হোক রিভিউ। হোক ব্যর্থ, সুযোগ নিতে দোষ কি! কোনো কোনো ব্যাটসম্যান আবার সঙ্গীর সাথে আলোচনা করারও প্রয়োজন বোধ করেন না। ডেভিড ওয়ার্নার একবার রিভিউ নিলেন, রিপ্লে দেখালো, বিশাল ‘এজ’। মাইকেল ক্লার্ক তাঁকে ‘নিষেধ’ করেছিলেন, শোনেননি। পরে ক্লার্ক অবশ্য বলেছিলেন, ওয়ার্নারের সিদ্ধান্তে তাঁর সমর্থন আছে। আবার ছিলেন গ্রায়েম সোয়ান। তাঁর যেন মনে হতো প্যাডে লাগলেই ব্যাটসম্যান ‘প্লাম্ব’! পরিসংখ্যান অবশ্য সোয়ানের এলবিডাব্লিউপ্রীতিকেই সমর্থন করে। মোট উইকেটের ২৫ শতাংশের ওপরে ব্যাটসম্যানকে এভাবেই আউট করেছিলেন তিনি। স্টিভেন ফিন আবার প্রায় সময়ই অনিশ্চিত থাকেন!\nএতোকিছু ভীড়ে আবার রিভিউয়ের আসল উদ্দেশ্যটাই ‘ব্যর্থ’ হয়।\nটেস্টে ‘ব্যর্থ’ রিভিউয়ের সুযোগ দুইটি। পরে নিয়ম হলো, ৮০ ওভার পরে রিভিউ ‘নবায়ন’ হবে। তবে ১৬০ ওভারের পর থেকে আর হবে না। ওয়ানডেতে এখন একটাই সুযোগ। কিন্তু রিভিউ শেষ হয়ে যাওয়ার কারণে কোনো দলকে বা কোনো ম্যাচকে ভুগতে হয়েছে বেশ কয়েকবার।\n২০১৩ সালের অ্যাশেজে স্টুয়ার্ট ব্রডের ‘আউটসাইড-এজ’টা যেমন। ব্রডের ব্যাটে লাগলো, উইকেটকিপার ব্র্যাড হ্যাডিনের গ্লাভসে লেগে স্লিপে গেল ক্যাচ, কিন্তু আম্পায়ার আলীম দার থাকলেন নির্বিকার! ভুল, সাংঘাতিক ভুল। মূলত এ ধরণের ভুলগুলো থেকে রেহাই পেতেই ডিআরএসের প্রবর্তন। কিন্তু অস্ট্রেলিয়ার যে ততক্ষণে রিভিউ শেষ! সবাই দেখলেন, হয়তো দারও নিজের ভুল বুঝতে পারলেন। কিন্তু করার নেই কিছুই!\nসে টেস্টের শেষটাও হলো আবার নাটকীয়। ব্র্যাড হ্যাডিনের ব্যাট হালকা ছুঁয়ে গেল বল, দার এবার ইংলিশদের আবেদন নাকচ করে দিলেন। শেষ মুহুর্তে রিভিউ নিলেন অ্যালেস্টার কুক, আউট হ্যাডিন। অস্ট্রেলিয়ার রিভিউ শেষ হয়ে গিয়েছিল, ব্রডের ওই ঘটনার মতো আরেকটা কিছু হোক, সেটা চাননি বলেই হয়তো আউট দিলেন না দার। ইংল্যান্ড রিভিউ নিক, তাহলেই তো হলো! কিন্তু যদি ইংল্যান্ড রিভিউটা না নিতো? যদি শেষ হয়ে যেতো ইংল্যান্ডের রিভিউ!\nপ্রযুক্তি ভুল করেছে, আবার প্রযুক্তির ব্যবহারেও ভুল হয়েছে আম্পায়ারদের। ২০১৫ সালে অস্ট্রেলিয়ান ন্যাথান লায়ন তো প্রায় উঠেও গিয়েছিলেন নিজেকে আউট মনে করে। হট-স্পটে দাগ দেখা যাচ্ছিল, বলের গতিপথও পরিবর্তিত হয়েছিল। কিন্তু টিভি আম্পায়ার নাইজেল লং পর্যাপ্ত প্রমাণ পেলেন না, মাঠের আম্পায়ার এস রভির সিদ্ধান্তকে বদলানোর!\nযে রিভিউয়ের জন্য এতো হাহাকার, সেই রিভিউ পদ্ধতিই আবার ভুল করে বসে। মানে, ভুল প্রয়োগ হয়ে যায়!\nবিতর্ক ওঠে তখন। ২০১৪ সালে পাকিস্তানী ব্যাটসম্যান শান মাসুদের একটা আউট নিয়ে তো হক-আই ভুল মেনেও নিয়েছিল। ছয়টা ক্যামেরার বদলে চারটা ক্যামেরা ব্যবহার করার কারণেই বলের অনুমিত গতিপথটা ভুল দেখানো হয়েছিল বলে জানিয়েছিল হক-আই। তবে শচীন টেন্ডুলকারের রিভিউটা নিয়ে অবশ্য আত্মসমর্থন করেছিল হক-আই। ২০১১ বিশ্বকাপের সেমিফাইনালে সাঈদ আজমলের বলে শচীনকে এলবিডব্লিউ দিয়েছিলেন ইয়ান গোউল্ড, হক-আই দেখিয়েছিল বল মিস করে যাচ্ছে লেগস্ট্যাম্প! অবাক হয়ে গিয়েছিলেন আম্পায়ার নিজেও, তাঁর মাথা নাড়ানোর ছবিটা চাইলেই ইউটিউবে গিয়ে দেখতে পারেন।\nপ্রযুক্তি ভুল করেছে, আবার প্রযুক্তির ব্যবহারেও ভুল হয়েছে আম্পায়ারদের। ২০১৫ সালে অস্ট্রেলিয়ান ন্যাথান লায়ন তো প্রায় উঠেও গিয়েছিলেন নিজেকে আউট মনে করে। হট-স্পটে দাগ দেখা যাচ্ছিল, বলের গতিপথও পরিবর্তিত হয়েছিল। কিন্তু টিভি আম্পায়ার নাইজেল লং পর্যাপ্ত প্রমাণ পেলেন না, মাঠের আম্পায়ার এস রভির সিদ্ধান্তকে বদলানোর! পাঁচ মিনিট ধরে যতোরকমের প্রযুক্তিগত সহায়তা আছে তা ব্যবহার করেছিলেন লং, শেষ পর্যন্ত গালিতে ‘ক্যাচ’ হওয়া লায়ন এলবিডব্লিউ হয়েছেন কিনা, দেখেছিলেন সেটাও। কিন্তু লায়নকে ‘আউট’ দিতে পারেননি!\n২০১৩ অ্যাশেজ। তৃতীয় টেস্ট। উসমান খাওয়াজাকে কট-বিহাইন্ড দিলেন আম্পায়ার টনি হিল। খাওয়াজা রিভিউ নিলেন, একটু দেরীতে। হটস্পটে কিছু নেই। ব্যাট বলের মাঝে পরিস্কার আলো। শব্দ নেই। প্যাডে ব্যাট লাগার শব্দ আছে অবশ্য কিন্তু টিভি আম্পায়ার কুমার ধর্মসেনা হিলের সিদ্ধান্তকে বদলালেন না! খাওয়াজা আউট। প্রযুক্তি থাকলো, সঠিক সিদ্ধান্তটা আসলো না!\nসেই একই টেস্ট। স্টিভেন স্মিথ পেছনে এসে খেললেন গ্রায়েম সোয়ানকে। অফ-স্ট্যাম্পের বাইরে পিচ করা বল টার্ন করে ঢুকলো ভেতরে, লাগলো স্মিথের হাঁটুর ওপরে। আম্পায়ার সেই হিলই। ইংল্যান্ডের আবেদন নাকচ করে দিলেন। বড় টার্ন, হাঁটুর ওপরে লেগেছে, আম্পায়ারদের খুব সাধারণ ‘জাজমেন্ট’, নট-আউট। ইংল্যান্ড রিভিউ নিলো, হিলই সঠিক প্রমাণিত হলেন। মিলিমিটার ব্যবধানে হলো ‘আম্পায়ারস কল’। বেঁচে গেলেন স্মিথ। ডিআরএসের নতুন নিয়মে অবশ্য আউট হতেন স্মিথ।\nতবে যেটাই হোক, হিলের ওই সিদ্ধান্তটাকে কি আপনি ‘ভুল’ বলবেন? নিশ্চয়ই না। এরকম অর্ধেক-অর্ধেক সম্ভাবনাতে তো আম্পায়ারই ঠিক করবেন সব! ডিআরএস এরকম সূক্ষ্ণ সিদ্ধান্তগুলোকেও বদলাতে চায় না! বদলাতে চায় খাওয়াজার ওই আউটটা, স্মিথের নট-আউট নয়!\nসিদ্ধান্তটা বদলাতে হবে, রড!\nভারত এতোসব ঝামেলায় যেতে চায়নি। বারবার বিসিসিআই বা মহেন্দ্র সিং ধোনি বলে এসেছেন, ডিআরএসে যে পদ্ধতি বা প্রযুক্তি ব্যবহার করা হয়, তা ‘বিশ্বাসযোগ্য’ নয় পুরোপুরি। তবে ভারতের মূল সমস্যা ছিল মূলত বলের গতিপথ নির্ণয় করার প্রযুক্তি নিয়ে। মানে বল প্যাডে লাগার পর স্ট্যাম্প পর্যন্ত যে ‘অনুমিত’ পথ দেখানো হয় বল-ট্র্যাকিং পদ্ধতিতে, তার গ্রহণযোগ্যতা নিয়ে। বল পিচ করার পর থেকে প্যাডে লাগা পর্যন্ত সময়ে ছবি ধারণ করা হয়, একে বলে ‘ফ্রেম-রেট’। ফ্রেম রেট যতো বেশী, বলের অনুমিত গতিপথের সঠিক হওয়ার সম্ভাবনাও ততো বেশি। বিসিসিআইকে মূলত এই একটা জায়গাতেই সন্তুষ্ট করতে পেরেছে বলের গতিপথের এই প্রযুক্তি সরবরাহকারি প্রতিষ্ঠান ‘হক-আই’, সঙ্গে আইসিসি। ২০১১ বিশ্বকাপের সময় ‘ফ্রেম-রেট’ ছিল সেকেন্ডে ৬০-৭০। ২০১৩ সালে এ হার বেড়েছে, হক-আইয়ের ‘আল্ট্রা-মোশন’ ক্যামেরা আসার ফলে। সেটাই এখন বেড়ে হয়েছে সেকেন্ডে প্রায় ৩৪০টি ফ্রেম।\nবিসিসিআইয়ের আরেকটা ‘চিন্তা’ ছিল, বল প্যাডে লাগার সঠিক জায়গাটা নিয়ে! এটা ঠিকমতো নির্ধারণ করতে না পারলেই তো বদলে যাবে বলের গতিপথ। এটার সমাধান হয়ে এসেছে ‘আল্ট্রা-এজ’। শব্দ-নির্ভর এ প্রযুক্তি আরও সঠিকভাবে নির্ধারণ করবে ‘ইমপ্যাক্ট’, বল যে ফ্রেমে প্যাডে লেগেছে, আলাদা করা যাবে তা। কোনো বলে যদি অপারেটর ছবি ধারণ করতে ‘ব্যর্থ’ হন, হক-আই তারও বিকল্প রেখেছে। প্রত্যেক বলেরই ‘ডাটা’ রেকর্ড করে রাখা হবে, চাইলেই পরে ব্যবহার করা যাবে তা।\nপ্রত্যেক ম্যাচে একটা করে ‘ব্যর্থ’ রিভিউয়ের সুযোগ পায় ব্যাটিং দল, রিভিউ সফল হলে আরেকটা। তবে ‘ক্রু-চিফ’ চাইলে যে কোনো সময় রিভিউ করতে পারেন, নিজ দায়িত্বে। আর সপ্তম ইনিংসের পর(বেসবলে নয়টা ইনিংস থাকে) ম্যানেজার ক্রু-চিফকে অনুরোধ করতে পারেন,কোনো সিদ্ধান্ত পুনর্বিবেচনার। শুধু অনুরোধ, তবে বাধ্য করতে পারবেন না।\nভারত আপাতত মেনেছে। পরীক্ষামূলকভাবে ইংল্যান্ড সিরিজে ব্যবহার করা হবে তা। হয়তো প্রথম ডিআরএস ব্যবহার করা সিরিজের দল ভারত তাঁদের ডিআরএস অভিজ্ঞতা এবার বদলিয়ে নিতে পারবে। বেসবল যেমন অনেকদিন ‘পরীক্ষামূলক’ভাবে রিভিউ পদ্ধতি ব্যবহার করার পর এখন পুরোপুরি কাজে লাগাচ্ছে।\nব্যাট-বল-পিচ-রান, বেসবলকে বোধহয় ছোটবেলায় হারিয়ে যাওয়া ক্রিকেটের ভাই বলা যায়! কিংবা বেসবলের রিভিউ পদ্ধতির কিছু ব্যাপার বেশ ‘আগ্রহ-জাগানিয়া’ বলেই একে টানা।\n২০০৮ সালে ক্রিকেটে রিভিউ পদ্ধতির প্রচলন। বেসবলেও তাই। ২০১৪ সালে এসে তা পাকাপাকি করা হয়েছে, মেজর লিগের সব খেলাতেই এখন ‘ইন্সট্যান্ট রিপ্লে’ নামের এই রিভিউ পদ্ধতি ব্যবহার করা হয়।\nবেসবলে সাধারণত আম্পায়ার থাকেন চার থেকে ছয়জন। যিনি সবচেয়ে অভিজ্ঞ, তাঁকে বলা হয় ‘ক্রু-চিফ’। তিনি মূলত দল, সব আম্পায়ারদের মাঝে সংযোগকারী কর্মকর্তার ভূমিকায় কাজ করেন। আর ‘আম্পায়ার-ইন-চিফ’ থাকেন ‘হোম প্লেট’ এ। বেসবলে কিছু সুনির্দিষ্ট ঘটনায় রিভিউ করা যায়। রিভিউয়ের দায়ভার দলের ম্যানেজারের ওপর, তিনিই সিদ্ধান্ত নেবেন, কোনো ‘প্লে’ রিভিউ করা হবে কিনা। তবে তার আগে দলের ভিডিও বিশ্লেষকরা সুযোগ পাবেন পরখ করে দেখার, আসলেই কোনো ভুল হয়েছে কিনা আম্পায়ারের। এই বিশ্লেষকদের বিশেষ ভিডিও-সুবিধা দেয়া হয়, সরাসরি সম্প্রচারে যা সবসময় ব্যবহার করা হয় না। ম্যানেজার যদি ভিডিও বিশ্লেষকদের কাছ থেকে সবুজ সংকেত পান, তবেই ক্রু-চিফের মাধ্যমে রিভিউ চান। তবে মজার বিষয় হচ্ছে, এই রিভিউ নিয়ন্ত্রণ করা হয় নিউ ইয়র্কের একটা কেন্দ্র থেকে, যেটা স্থায়ী। মৌসুমে প্রত্যেকদিন প্রায় বারোটি খেলা হয়, সবগুলোর রিভিউ নিয়ন্ত্রণ করা হয় সে কেন্দ্র থেকে। সেখানে একজন টেকনিক্যাল অফিসার রিপ্লে দেখে তাঁর মতামত জানান আম্পায়ারদের, টেলিফোনে।\nপ্রত্যেক ম্যাচে একটা করে ‘ব্যর্থ’ রিভিউয়ের সুযোগ পায় ব্যাটিং দল, রিভিউ সফল হলে আরেকটা। তবে ‘ক্রু-চিফ’ চাইলে যে কোনো সময় রিভিউ করতে পারেন, নিজ দায়িত্বে। আর সপ্তম ইনিংসের পর(বেসবলে নয়টা ইনিংস থাকে) ম্যানেজার ক্রু-চিফকে অনুরোধ করতে পারেন,কোনো সিদ্ধান্ত পুনর্বিবেচনার। শুধু অনুরোধ, তবে বাধ্য করতে পারবেন না। সাধারণত ক্রু-চিফ এসব অনুরোধ শোনেন।\nতবে সব রিভিউই হয় কিছু নির্দিষ্ট ঘটনায়। ক্রিকেটের রান-আউটের মতো ঘটনা সেগুলো। কিংবা এলবিডাব্লিউয়ের সময় বল ব্যাটে লাগলো কিনা, অথবা বড়জোর ‘ইমপ্যাক্ট’ লাইনে ছিল কিনা। কিন্তু প্যাড না থাকলে বল স্ট্যাম্পে লাগতো কিনা(বেসবলে স্ট্রাইক জোন বলে একটা ব্যাপার আছে এমন), এরকম ‘বিশেষজ্ঞ মত’ বা ‘জাজমেন্ট’ এ প্রযুক্তির কোনো ব্যবহার নেই। সেটা নির্ধারণ করেন ওই ‘আম্পায়ার-ইন-চিফ’ নিজেই।\nক্রিকেটের সঙ্গে পার্থক্যগুলো ধরতে পারছেন নিশ্চয়ই। ক্রিকেটের রিভিউয়ে কেন্দ্রীয় কোনো পদ্ধতি নেই, সম্প্রচারকারী প্রতিষ্ঠানের ওপর নির্ভরশীল অনেকাংশে। খরচের ব্যাপার আছে, খরচ বোর্ড বহন করবে নাকি আইসিসি, ‘দ্বন্দ্ব’ আছে সেখানেও।\nক্রিকেটে প্রযুক্তির এতো আধিক্যে বোধহয় সবচেয়ে হুমকির মুখে আম্পায়ারদের ওই ‘বিশেষজ্ঞ’ মতটা। আবার এটাও হতে পারে, এতোদিন সবচেয়ে সেরা জায়গা থেকে ক্রিকেট দেখে দেখে আম্পায়াররা যে অভিজ্ঞতা অর্জন করেছেন, সেটা আরও ‘পরখ’ করে নেয়া যাচ্ছে প্রযুক্তি থেকে। পেশাটা হয়ে উঠছে আরও চ্যালেঞ্জিং! আম্পায়ারিংয়ে তো পরিবর্তন এসেছেই, ডিআরএস বদলে দিয়েছে আরও অনেক কিছু। অধিনায়কের ভূমিকা, উইকেটকিপার বা নন-স্ট্রাইকিং প্রান্তের ব্যাটসম্যানের ভূমিকা, কিংবা ‘ফিঙ্গার-স্পিনার’দের ভূমিকাও!\nপ্রথম যখন ডিআরএস ব্যবহার করলো ইংল্যান্ড, সেটি ওয়েস্ট ইন্ডিজে। অ্যান্ড্রু স্ট্রাউস শর্ট-মিডউইকেটে দাঁড়িয়ে দেখলেন রায়ান সাইডবটমের একটা এলবিডাব্লিউয়ের আবেদন নাকচ হয়ে গেল। স্ট্রাউসের মনে হয়েছিল আউট, চাইলেন রিভিউ। রিপ্লে দেখালো, লেগস্ট্যাম্পের ইঞ্চি ছয়েক বাইরে পড়েছে বল! নিজেকে আস্ত ‘গাধা’ মনে হয়েছিল ইংলিশ অধিনায়কের, তারপরই ঠিক করে ফেললেন, রিভিউ নেয়ার আগে উইকেটকিপার আর বোলারের সঙ্গে আলোচনা করতে হবে। কোনটা রিভিউ নেয়া হবে, কোন বোলারকে ‘বিশ্বাস’ করা যায়, ম্যাচের পরিস্থিতি কী, ভাবতে হয় সবই। উইকেটকিপারকেও ভাবতে হয়।\nবদলে গেছে আম্পায়ারস কলের এমন নিয়ম, নতুন নিয়মে এটি আউট\nভাবতে হয় নন-স্ট্রাইকে থাকা ব্যাটসম্যানকেও। একটা ডেলিভারি সামলে এসে যে একটু ‘অফ’ মুডে যাবেন, উপায় নেই সেটার। দেখতে হবে বল, পিছে সতীর্থ এসে পরামর্শ চান! ব্যাপারটা খুব ভুগিয়েছিল ক্রিস রজার্সকে। এর উপর আছে রিভিউয়ের কারণে এলবিডাব্লিউয়ের আধিক্য। বাঁহাতি, কোনো ডানহাতি বোলার রাউন্ড দ্য উইকেটে বল করতে এলে অফস্ট্যাম্পের দিকে সরে গার্ড নেন। কিন্তু একবার খুব সূক্ষ্ণভাবে আউট হয়ে গেলেন, বলটা শুধু লেগস্ট্যাম্প ছুঁয়ে গিয়েছিল। রজার্স এরপর গার্ড বদলিয়ে লেগস্ট্যাম্পের দিকে নেয়া শুরু করলেন, গড়বড় হয়ে গেল খেলায়!\nস্পিনাররা অবশ্য ভিন্ন কথা বলবেন। ‘ফিংগার-স্পিনার’রা একসময় হাপিত্যেশ করে মরেছেন, ফ্রন্ট ফুটে এলবিডাব্লিউ পাওয়ার জন্য। আম্পায়াররা দিতেন না। ডিআরএসের কারণে আম্পায়ারদের মনোভাব বদলে গেছে, এখন তো স্পিনারদের ‘সোজা’ বলই বেশী বিপজ্জনক, যতো আগ বাড়িয়েই খেলেন না কেন, এলবিডাব্লিউয়ের সম্ভাবনা তো নাকচ হয়ে যাচ্ছে না!\nড্যানিয়েল ভেট্টোরি আবার আরেকটা দিকও এনেছিলেন। আগে টেলএন্ডারদের বিপক্ষে আবেদন করলে সহজেই উইকেট মিলতো, কিন্তু এখন আর পাওয়া যায় না! সবই যে ডিআরএসের ‘ফিল্টার’ এর মধ্য দিয়ে যায়!\nইডেন গার্ডেন বা শের-ই-বাংলা। দর্শকভর্তি এসব স্টেডিয়াম যখন উত্তেজনায় কাঁপে, আম্পায়ারদের থাকতে হয় নির্বিকার। প্রাণপণ চেষ্টা করে যেতে হয়, ‘এজ’ এর শব্দ শোনার। কিন্তু দেখা গেল, খুবই সূক্ষ্ণ ‘এজ’, খালি কানে যা শোনা ‘অসম্ভব’, বলের ‘ডেভিয়েশন’ নেই বললেই চলে। আম্পায়ার হয়তো এমন একটা আবেদন নাকচ করে দিলেন, ফিল্ডিং দলের রিভিউও শেষ! তখন? রিপ্লে দেখানো হবে এরপর, গোটা বিশ্ব জানবে, আম্পায়ারের সিদ্ধান্তটা ছিল ভুল। কিন্তু কিছু করার নেই! প্রযুক্তি তখন কী করবে! এতসব প্রযুক্তি থেকে তাহলে কী লাভ?\nনাকি কখনও এমন সময় আসবে, যখন প্রযুক্তিই নিয়ে নিবে সব দায়িত্ব! দুইদিকে কি তাহলে দাঁড় করানো হবে দুইটা যন্ত্র? অথবা মাঠের বাইরে সব ক্যামেরা দিয়েই কাজ চালানো হবে। নো-বল নির্ণয়ের জন্য আসবে অত্যাধুনিক প্রযুক্তি! ডিআরএস আসার পর টেস্টে দেখা যায়, অনেক সময়ই আম্পায়ারের চোখ এড়িয়ে গেছে নো বল। আসলেই কি তাই? সীমিত ওভারে নো বলের অনেক গুরুত্ব, সেখানে হয় না তো এমন! কিন্তু কিছু ছবিতে দেখা গেছে, নো বল নির্ণয় করা প্রায় অসম্ভব, এমন কিছু বোলারের অ্যাকশন আছে। মূলত যারা ‘চেস্ট-অন’ বোলার, তাঁদের পেছনের পা সামনের পা এমনভাবে ঢেকে দেয়, কিছুই করার থাকে না! ইয়ান চ্যাপেল একবার তাই বলেছিলেন, ব্যাকফুটের নো বলকে ফিরিয়ে আনা হোক!\nনো বল, নাকি নো-বল না?\nসহসাই এমন যন্ত্র আসবে না। নো বলের জন্য না, আম্পায়ারকে পুরোপুরি হটিয়ে দেয়ার জন্যও না। কিন্তু উচ্চপর্যায়ের আম্পায়ারিং যখন প্রযুক্তি সহায়ক না হয়ে প্রযুক্তি নির্ভর হয়ে পড়বে, ক্লাব ক্রিকেটে, যেখানে প্রযুক্তি নেই, সেখানে আম্পায়াররা উৎসাহ পাবেন কিভাবে! তাঁরাই তো একদিন আসবেন এ পর্যায়ে আম্পায়ারিং করতে।\nআম্পায়াররা ভুল করেন। আম্পায়াররা ভুল করবেন। তবে যে ভুল ম্যাচকে বদলে দেয়, সেই প্রভাববিস্তারী ভুলগুলোকে যতটা সম্ভব এড়িয়ে যাওয়া যায়, ততোই তো সমৃদ্ধ হবে ক্রিকেট। সঙ্গে আবার এটাও মনে রাখতে হবে, সেই ছোটবেলায় শেখা কথাটা, আম্পায়ারের সিদ্ধান্তই চূড়ান্ত! কিন্তু তারপরও হয়তো চট্টগ্রাম টেস্টের মতো টেস্ট আসবে। আলো কমে আসবে, আম্পায়াররা অ্যালেস্টার কুককে বলবেন, স্পিনার হলে খেলা চালানো হবে, নাহলে না। এসব সিদ্ধান্তকে রিভিউ করার মতো তো আর ‘প্রযুক্তি’ নেই! অথবা শফিউল ইসলামের শেষের আউটটার মতো। শট খেলার চেষ্টা করেছেন কি করেননি, এটা তো মাঠের আম্পায়ারই নির্ধারণ করেছেন, প্রযুক্তির সেখানে কিছু করার আছে কি আদৌ!\nকিন্তু এরপরও এলবিডাব্লিউ বা ব্যাট-বলের ছোঁয়ার সিদ্ধান্তে কুমার ধর্মসেনা বা ক্রিস গ্যাফানিকে বারবার ভুল প্রমাণ করবে প্রযুক্তি। হয়তো চাপে পড়ে যাবেন তাঁরা। আলোচনা-সমালোচনা হবে। সেকেন্ড ব্যবধানে দেয়া সিদ্ধান্তটা ধীরলয়ে দেখবেন সবাই। দর্শক, ধারাভাষ্যকার। শেষমুহুর্ত পর্যন্ত সিদ্ধান্তে আসতে পারবে না। এরপর সব প্রযুক্তির সাহায্য নিয়ে যখন সিদ্ধান্ত আসবে, মন্তব্য করে বসবেন, হয়তো ‘অসাধারণ’, অথবা ‘বাজে’! ধর্মসেনা আবার দ্বিতীয় টেস্টে নামবেন। ক্রিস গ্যাফানি যাবেন টেলিভিশন আম্পায়ারের আসনে। এস রভি নেমে আসবেন, ১৫তম টেস্টে। ভুল স্বীকার করে নেবেন সহজেই। ঘটনাবহুল আরেক ম্যাচ শেষে একজন আরেকজনকে ‘অভিনন্দন’ জানাবেন জড়িয়ে ধরে, একটা স্মারক স্ট্যাম্প বা বল রেখে দিবেন। চাপ থাকবে। মাত্র খেলা দেখা শুরু করা দর্শকও রিপ্লে দেখে, ধারাভাষ্য শুনে আম্পায়ারকে একচোট কথা শুনিয়ে দেবেন অকপটে। কেউ শুনবে না, কেন আম্পায়ার সেই সিদ্ধান্তটা দিয়েছিলেন!\nআম্পায়ারদের জীবনটাই যে এমন!\nডিআরএস থাকলেও, না থাকলেও!


Empathy বা সমানুভূতির আকালের কালে – Shimu's\nby Shimu · March 5, 2016\nঅনেক মর্মান্তিক ঘটনা চাপা পরে যাচ্ছে ঠুনকো সব আজাইরা কচলানি দিয়ে। একদিকে জ্বলন্ত মহিলাকে দেখেও প্রতিবেশির কপাট বন্ধ করার নিষ্ঠুরতা অন্যদিকে একটা প্রজন্ম জুব হয়ে আছে যাচ্ছেতাই নিয়ে।\nমানুষ সমানুভূতি (empathy) শিখবে কিভাবে? empathy এমন একটা শিক্ষা যা বাবা মায়ের পরম স্নেহ ভালবাসার স্পর্শে তৈরি হয়। তিল তিল করে বাবা মায়ের আচরণ দেখে, গুন বৈশিষ্ট্য, কাজ কর্ম দেখে সন্তান empathy শিখে। বাবা মায়ের দয়ার্দ্র রুপ সন্তানের জন্য সর্বোত্তম আদর্শ।\nসমানুভূতি, জিনিসটা কি? অন্যের অনুভূতি ধারণ করতে পারা। আপনি সুখে আছেন, কিন্তু পাশের বাড়িতে ঝগড়া অশান্তি, হতাশা, দারিদ্র লেগে রয়েছে। আপনি দেখছেন, দেখেই চলেছেন। কখনও বিরক্ত, কখনো রাগ, কখনোবা বলছেন আমার কি ওরা মরে মরুক। আপনি পাশের বাড়ির কষ্টগুলো, হতাশাগুলো অনুভব করতে পারছেন না। যদি মন দিয়ে অনুভব করতে পারতেন, তাহলে তাদের পাশে দাঁড়াবার জন্য একটিবার হলেও চেষ্টা করতেন।\nআপনি যদি সমাজের অবহেলিত মানুষগুলোর দিকে তাকিয়ে একবার নিজেকে সেই অবস্থানে দেখে আতকে উঠতেন, স্রষ্টার কাছে কৃতজ্ঞতা প্রকাশ করে অন্তত একবারের জন্যও তাদের কষ্টগুলো ধারণ করতে পারতেন, তাহলে আপনি তাদের জন্য কিছু একটা করার জন্য পাগল।হয়ে ছুটতেন। কিন্তু আপনি একটা দীর্ঘশ্বাস ফেলে টিভির রিমোর্ট কিংবা নিজের জগতে হারিয়ে যান।\nকষ্ট করে দাঁড়িয়ে থাকা বয়স্ক একজন মহিলার জন্য আপনার সিট টা ছেড়ে দেবার মানসিকতা নেই আপনার, কারণ আপনি তার কষ্টটা অনুভব করছে না। বাড়ির কাজে সাহায্যকারী মেয়েটার কষ্টটা আপনার যদি অনুভব করার মানসিকতা থাকতো, তাহলে তার উপর অমন নিষ্টুর আচরণ আপনি করতে পারতেন কি? একবার কি অনুভাব করার চেষ্টা করেছেন যে সেই মেয়েটির অবস্থানে আপনিও থাকতে পারতেন।\nসমাজে সার্বিকভাবে যখন সহানুভূতিশীল মানুষের সংখ্যা কমে যায়, তখনই কিন্তু একটা বড় ধরনের বিশৃঙ্খলা তৈরি হয়। কেউ কারো প্রতি আস্থা রাখতে পারেনা। কেউ কারো পরোয়া করেনা এমনকি চরমরূপ বিপদেও মানুষ মানুষকে সাহায্য করতে এগিয়ে আসেনা। সবাই নিজের মনের দেয়ালে একটা অদৃশ্য স্বার্থপরতার আচ্ছাদন এটে দিয়েছে যেন!\nএটা একদিকে যেমন শিক্ষাব্যবস্থার ত্রুটির ফল, অন্যদিকে বাবা মা, সামাজিক বন্ধনগুলো থেকে পাওয়া শিক্ষার অভাবও দায়ী বলে মনে হয়।\nআমাদের পারার মুরুব্বি খালা খালুদের আমরা যেভাবে সম্মান করতাম, এখনও করি, সেই সম্মানবোধটা নতুন প্রজন্মের শিশুরা পাচ্ছে কিনা সেটা একটা দেখার বিষয়। আর এখন তো শিশু হত্যাই যেন একটা ট্রেন্ড হয়ে দাঁড়িয়েছে।\nসব মিলিয়ে সাম্প্রতিক ঘটন অঘটনীয় উপাদানে ভরপুর প্রিয় দেশটা একটা কঠিন Transition সময় পার করছে। এই সময়ের বড় বড় সমস্যাগুলো চিহ্নিত করে যদি দেশের বুদ্ধিবৃত্তিক অংগনের লোকেরা কাজ না শুরু করেন এক্ষুনি, তাহলে পুরো জাতি এক মহা সংকটের মধ্যে পরে যাবে। এর মধ্যে বড় একটা সমস্যা হল, মানুষের মানবিক স্বত্বাটাকে জাগ্রত রাখার শিক্ষাব্যবস্থার অভাব। হোক সেটা আনুষ্ঠানিক কিংবা ঘর থেকে। মানুষের মানবিকতার বিকাশ যদি না হয়, কর্পোরেট পুঁজিবাদ দেশের মানুষকে নিছক ভোগবাদি প্রানীতে রুপান্তরের খেলাটা ভাল ভাবেই খেলবে, যার ফল স্বরুপ ভবিষ্যৎকাল এ ঐ মহিলার মত জ্বলে পুড়ে ছাড়খার হবেন কিন্তু সাহায্যের জন্য কোন মানবিক স্বত্বা এগিয়ে আসার মত কেউ অবশিষ্ট থাকবে বলে মনে হয়না।\nTags: পারস্পরিক ভালবাসাবাংলাদেশসংকটসহানুভূতি\nNext story সে অপরাজিতা\nPrevious story Muslim Women’s Contribution in Building Society


রণবীর-দীপিকাকে নিয়ে নয়া গুঞ্জন – GBnews24.com\nরণবীর-দীপিকাকে নিয়ে নয়া গুঞ্জন\nবিরাট কোহলি-আনুশকা শর্মার বিয়ের খবর এখন পুরনো। হানিমুনের জন্য বর্তমানে তার ফিনল্যান্ডে অবস্থান করছেন। কিন্তু এরই মধ্যে নয়া গুঞ্জনের জন্ম দিলেন বলিউড অভিনেতা রণবীর সিং ও অভিনেত্রী দীপিকা পাড়ুকোন। জানা গেছে, দীপিকার বাবা প্রকাশ পাডুকোন ও ক্রিকেটার রাহুল দ্রাবিড় একটি স্পোর্টস অ্যাকাডেমি চালু করেছেন। যার নাম পাড়ুকোন-দ্রাবিড় সেন্টার ফর স্পোর্টস এক্সিলেন্স। এর উদ্বোধনী অনুষ্ঠানে গিয়েছিলেন রণবীর সিং।\nসেখানেই বান্ধবী দীপিকার বাবার সঙ্গে ছবি তুলে তা ইনস্টাগ্রামে পোস্ট করেন এ অভিনেতা। ক্যাপশনে লেখেন ‘গড অব ব্যাডমিন্টন।’ ছবিতে দেখা যায়, মেয়ের প্রেমিকের সঙ্গে বেশ হাসিমুখেই পোজ দিয়েছেন প্রকাশ পাড়ুকোন। ছবিটি প্রকাশের পরই বলিউড পাড়ায় গুঞ্জন উড়ছে, তা হলে কি প্রেমিকার পরিবারের সঙ্গে ঘনিষ্ঠতা বাড়াচ্ছেন রণবীর! তবে কি খুব শিগগির এ জুটিও বিয়ের পিঁড়িতে বসতে যাচ্ছেন?\nপ্রস্তাব ফিরিয়ে দিলেন আলিয়া\nমেয়েকে ক্যামেরার সামনে আনা যাবে না-রানি মুখার্জি


ফেসবুকের ৮কোটি ৭০ লাখ মানুষের তথ্যফাঁস ফেসবুকের ৮কোটি ৭০ লাখ মানুষের তথ্যফাঁস – সময়ের সংবাদ\nSeptember 22, 2018, 7:04 pm\nঅনলাইন ডেস্ক : ফেসবুক বলেছে তাদের ধারণা অনুযায়ী ৮কোটি ৭০ লাখ মানুষের তথ্য লন্ডনভিত্তিক রাজনৈতিক পরামর্শদাতা প্রতিষ্ঠান ক্যামব্রিজ অ্যানালিটিকার সাথে হয়েছিল।\nবিবিসিকে জানানো হয়েছে এদের মধ্যে প্রায় ১১ লাখ অ্যাকাউন্ট যুক্তরাজ্য ভিত্তিক। এই কেলেঙ্কারি ফাঁস করে দেয়া ক্রিস্টোফার ওয়াইলির বরাত দিয়ে এর আগে বলা হয়েছিল প্রায় ৫ কোটি মানুষ এতে ক্ষতিগ্রস্ত হয়েছে।\nফেসবুকের প্রধান প্রযুক্তি কর্মকর্তা মাইক স্ক্রফারের ব্লগে প্রকাশ করার পর নতুন এই তথ্য উঠে আসে।\n‘দিস ইজ ইওর ডিজিটাল লাইফ’ নামের একটি কুইজ অ্যাপের মাধ্যমে এই তথ্য ফাঁস সম্ভব হয়েছে। ফেসবুক ধারণা করছে ৩ লাখেরও বেশী মানুষ এই অ্যাপটি ব্যবহার করেছেন। আগে বরা হয়েছিল এই সংখ্যা ২ লাখ ৭০ হাজার।\nঅ্যাপ ব্যবহারকারীদের প্রায় ৯৭% যুক্তরাষ্ট্রে বসবাসকারী। মোট ক্ষতিগ্রস্ত মানুষের মধ্যে ১ কোটি ৬০ লাখ যুক্তরাষ্ট্রের বাইরের।\nযুক্তরাজ্যের তথ্য কমিশনের একজন মুখপাত্র বিবিসিকে জানান কোনো পদক্ষেপ নেয়ার আগে তারা এই বিষয়ের তথ্য-প্রমাণাদি নিয়ে আরো যাচাই করবে।\nএই কেলেঙ্কারি প্রকাশিত হওয়ার পর ব্যাপক সমালোচনার মুখে পড়ে ফেসবুক। কর্তৃপক্ষ জানতো যে ক্যামব্রিজ অ্যানালিটিকা লক্ষাধিক ফেসবুক ব্যবহারকারীর ব্যক্তিগত তথ্য নিয়ে কাজ করছে। কিন্তু লন্ডন ভিত্তিক সংস্থাটি সেসময় দাবী করে যে তারা সেসব তথ্য মুছে দিয়েছে। এই বক্তব্যের উপর বিশ্বাস করে ফেসবুক।\nচ্যানেল ফোর নিউজের প্রতিবেদন অনুযায়ী ফাঁস হয়ে যাওয়া কিছু তথ্য এখনো পাওয়া যাচ্ছে। যদিও ক্যামব্রিজ অ্যানালিটিকা বলছে তারা তাদের কাছে থাকা তথ্য নষ্ট করে দিয়েছে।\n১১ই এপ্রিল যুক্তরাষ্ট্রের ‘হাউজ অব কমন্স’এ এই বিষয়ে নিজের যুক্তি তুলে ধরবেন ফেসবুকের প্রতিষ্ঠাতা মার্ক জাকারবার্গ।\nএ বিষয়ে তাদের ভুল হয়েছিল স্বীকার করেন মি. জাকরাবার্গ এবং গ্রাহকদের তথ্য তৃতীয় পক্ষের হাতে চলে যাবার এই ঘটনাটিকে ‘গ্রাহকদের সাথে বিশ্বাসভঙ্গ’ করার সামিল বলে ফেসবুকে দেয়া বিৃবতিতে মন্তব্য করেন ।\nবিভিন্ন এ্যাপ ভবিষ্যতে যাতে ফেসবুককে ব্যাবহার করে গ্রাহকদের তথ্য সহজে হাতিয়ে নিতে না পারে সেজন্য সামনের দিনগুলোতে ফেসবুক কর্তৃপক্ষ বেশ কিছু পরিবর্তন আনতে যাচ্ছে বলে জানিয়েছিলেন মার্ক জাকারবার্গ।\nফেসবুকের শীর্ষ প্রযুক্তি কর্মকর্তা মি. স্ক্রফার ফেসবুকের নিতে যাওয়া পদক্ষেপগুলো বিস্তারিতভাবে ব্যাখ্যা করেন।\nফোন নম্বর বা ইমেইল অ্যাড্রেস দিয়ে খোজ করে কোনো ব্যক্তিকে যেন খুঁজে না পাওয়া যায় সেবিষয়ে পদক্ষেপ। ফেসবুক বলছে এই পদ্ধতি অনুসরণ করে এর আগে অন্যের ব্যক্তিগত তথ্য সংগ্রহ করা হয়েছে।\nকোনো অ্যাপের মাধ্যমে কোনো ইভেন্ট পেইজের অতিথিদের তালিকা বা ঐ পেইজের মেসেজ দেখা যাবে না\nমেসেঞ্জারের অ্যান্ড্রয়েড ভার্সন ও ফেসবুক লাইট ব্যবহার করে করা ফোন কল ও মেসেজ হিস্টরি একবছরের বেশী সেইভ করা থাকবে না এমন প্রতিশ্রুতি। কোন সময় ফোন কল করা হয়েছে সেই তথ্যও সেইভ করা থাকবে না।\nব্যবহারকারীদের নিউজ ফিডে আগামী সপ্তাহ থেকে একটি লিঙ্ক দেখা যাবে । তারা কি কি অ্যাপ ব্যবহার করে সেগুলো পর্যালোচনা করে কি তথ্য প্রকাশিত হচ্ছে সেবিষয়ে ব্যবহারকারীদের জানানো হবে।\nইমরানের জন্য খোলা হলো কাবা শরীফের দরজা (ভিডিও)


০৯ জানুয়ারি ২০২০, ১৮:১৮\nশাহ্ আব্দুল হান্নান - ছবি : সংগ্রহ\nউম্মুল মুমিনীন আয়েশা রা:-এর জীবনীর ওপর সাইয়্যেদ সুলাইমান নদভী রহ: রচিত ‘সীরাতে আয়েশা রা:’ গ্রন্থটি পড়লাম। সাইয়্যেদ সুলাইমান নদভী গত শতাব্দীর চল্লিশের দশকে উপমহাদেশের শ্রেষ্ঠ আলেমদের একজন ছিলেন। তিনি বইটি উর্দুতে লিখেছেন এবং তার অনেক সংস্করণ ভারত ও পাকিস্তান থেকে প্রকাশিত হয়েছে। এটি বাংলায় অনুবাদ করেছেন মাওলানা মোহাম্মদ রাফিকুল ইসলাম এবং প্রকাশ করেছে রাহনুমা প্রকাশনী, ইসলামী টাওয়ার, ৩৮ বাংলাবাজার, ঢাকা। ৫০০ পৃষ্ঠার এ বইটি পড়লে বোঝা যায়, হজরত আয়েশা রা:-এর বিবাহিত জীবন, বিভিন্ন খলিফার সময়ে তার অবস্থান, হাদিস রেওয়ায়েত এবং হাদিস ব্যাখ্যায় তার স্থান, ফিকাহ, ফতোয়া ও ইজতিহাদের ক্ষেত্রে তার স্থান, তার শিক্ষালয় ও ছাত্র-ছাত্রী ইত্যাদি বিষয়।\nকুরআন মজিদের শ্রেষ্ঠ পণ্ডিতদের মধ্যে হজরত আয়েশা রা: একজন। তাঁর নিজস্ব কুরআনের মাসহাফ (কপি) ছিল, যা তিনি নিজে বলতেন এবং আবু ইউসুফ নামে একজন কর্মচারী তার কথাগুলো শুনে লিখতেন (পৃ. ২৫৫, সীরাতে আয়েশা)।\nতিনি ছিলেন কুরআনের শ্রেষ্ঠ তাফসিরকারকদের একজন। হজরত আয়েশা রা: অনেক আয়াতের তাফসির করেছেন। এর কিছু সীরাতে আয়েশার ২৫৭-২৬৬ পৃষ্ঠায় দেখা যায়। হাদিস বর্ণনার ক্ষেত্রেও হজরত আয়েশা রা: প্রধান সাতজন সাহাবির মধ্যে একজন, যারা দুই হাজারের বেশি হাদিস বর্ণনা করেছেন। তবে হাদিস বোঝার ক্ষেত্রে তার অবস্থান ছিল অসামান্য। তার বর্ণিত হাদিসকে অন্যদের বর্ণনার ওপর প্রাধান্য দেয়া হতো। তিনি হাদিস বর্ণনায় খুব সতর্ক ছিলেন এবং অন্য সাহাবাদের হাদিস বর্ণনায় ভুল হলে তিনি তা সংশোধন করতেন (পৃ.২৭৭-২৯৬)।\nহজরত আয়েশা রা: ফিকাহের ক্ষেত্রে খুবই গভীর জ্ঞানের অধিকারী ছিলেন। তার ইজতিহাদের অসংখ্য উদাহরণ রয়েছে (পৃ. ২৯৮-৩১২)। অন্যান্য সাহাবা থেকে তিনি ফিকাহ ক্ষেত্রে যেসব মতপার্থক্য পোষণ করেছেন তার কিছু উদাহরণ এই পৃষ্ঠাগুলোতে দেয়া হয়েছে। তার কাছে খলিফাদের পক্ষ থেকে শ্রেষ্ঠ সাহাবাদের পক্ষ থেকে এবং সারা মুসলিম জাহান থেকে ফতোয়া চাওয়া হতো।\nহজরত আয়েশা রা: মদিনায় তার শিক্ষাকেন্দ্র স্থাপন করেন। সেটি ছিল মসজিদে নববীর পাশের একটি ছাউনি। তার ছাত্রদের মধ্যে ছিলেন অনেক সাহাবি যেমন আবু মুসা আশয়ারী, হজরত আবু হুরাইরা, ইবনে উমর, ইবনে আব্বাস। সাইয়্যেদ সুলাইমান নদভী হজরত আয়েশার পুরুষ ও নারী শিষ্যদের তালিকা দিয়েছেন (পৃ. ৩৬৮-৩৭৬)।\nনারীদের মধ্যে এবং পুরুষ নির্বিশেষে সাহাবিদের মধ্যে হজরত আয়েশার স্থান কী ছিল সে সম্পর্কে আল্লামা ইবনে হাজাম বলেছেন, ‘শুধু নারীদের মধ্যে নয়, সব সাহাবির মধ্যেও রাসূল সা:-এর পর তার স্থান ছিল শ্রেষ্ঠ।\nইবনে তাইমিয়াহ বলেছেন, যদি জ্ঞান প্রজ্ঞার পূর্ণতা ব্যাপক পরিসরে ধর্মীয় কার্যক্রম এবং রাসূল সা:-এর রেখে যাওয়া শিক্ষা-দীক্ষা ও জীবনাদর্শের প্রচার-প্রসারের দিকটি সামনে আনা হয়, তাহলে হয়েতো আয়েশা রা:-এর সমকক্ষ কেউ হতে পারেন না (সীরাতে আয়েশা পৃ. ৪১৬-৪১৭)।\nরাসূলের সাথে বিয়ের সময় হজরত আয়েশা রা:-এর বয়স কত ছিল, এ ব্যাপারে সুলাইমান নদভী সাধারণভাবে বর্ণিত মতই গ্রহণ করেছেন যে, তখন তার বয়স ছিল ৯-১০ বছর। তবে তিনি মাওলানা মোহাম্মদ আলীর দেয়া ভিন্ন মত, অর্থাৎ তখন আয়েশার রা:-এর বয়স ছিল অন্তত ১৬, সে মত ও তার যুক্তি দেখিয়েছেন। এরপর গত ৬০-৭০ বছর ধরে যে গবেষণা হয়েছে, তাতে এখন প্রায় সর্বসম্মত মত হচ্ছে- বিয়ের সময় হয়তো আয়েশা রা:-এর বয়স ছিল ১৬ বা তার বেশি। আমি আশা করব, সবাই এই গুরুত্বপূর্ণ বইটি পড়বেন।


মন্ত্রণালয়ের ৬ কর্মচারী সিআইডি কার্যালয়ে\nস্বাস্থ্য ও পরিবার কল্যাণ মন্ত্রণালয়ের স্বাস্থ্যশিক্ষা বিভাগের গুরুত্বপূর্ণ ১৭টি নথি গায়েব বা খোয়া যাওয়ায় ঘটনায় ছয় কর্মচারীকে জিজ্ঞাসাবাদের জন্য পুলিশের অপরাধ তদন্ত বিভাগ (সিআইডি) কার্যালয়ে নিয়ে আসা হয়েছে। এই ছয় কর্মচারী তৃতীয় ও চতুর্থ শ্রেণি পদমর্যাদার।\nরোববার (৩১ অক্টোবর) দুপুরে বিষয়টি বেঙ্গল প্রেস’কেকে নিশ্চিত করেছেন সিআইডির অতিরিক্ত পুলিশ সুপার (মিডিয়া) আজাদ রহমান।\nতিনি বলেন, স্বাস্থ্যশিক্ষা বিভাগের গুরুত্বপূর্ণ ১৭টি নথি গায়েব বা খোয়া যাওয়ার ঘটনায় আজ সকালে সচিবালয়ে যায় সিআইডির ক্রাইম সিন ইউনিট। সেখানে কর্মরতদের জিজ্ঞাসাবাদ করেন সিআইডি কর্মকর্তারা। এরপর ওই বিভাগের ছয় কর্মচারীকে জিজ্ঞাসাবাদের জন্য সিআইডি কার্যালয়ে আনা হয়।\nএক প্রশ্নের জবাবে তিনি বলেন, তাদের কাউকে আটক করা হয়নি। জিজ্ঞাসাবাদের জন্য আনা হয়েছে। জিজ্ঞাসাবাদ শেষে পরবর্তী পদক্ষেপ নেওয়া হবে।\nএর আগে সিআইডি কর্মকর্তারা সচিবালয়ের তিন নম্বর ভবনের নিচতলার ২৪ নম্বর কক্ষে (এ কক্ষ থেকে ফাইল চুরি হয়েছে) গিয়ে আলামত সংগ্রহ করেন। এ কক্ষে কর্মরতদের জিজ্ঞাসাবাদ করেন সিআইডির কর্মকর্তারা।\nসিআইডির পুলিশ সুপার (এসপি) মো. কামরুজ্জামান সাংবাদিকদের বলেন, ‘এখানে একটি ঘটনা ঘটেছে। মামলা হয়নি, সাধারণ ডায়েরি (জিডি) হয়েছে। আমাদের বলা হয়েছে, আমরা যেন ছায়া তদন্ত করি।’\nতিনি বলেন, ‘সিআইডির টিম ছায়া তদন্তের অংশ হিসেবে জিজ্ঞাসাবাদ করতে এসেছে। এটা তদন্তের একটি অংশ। পরে হয়তো আরও বিস্তারিত বলতে পারবো।’\nএদিকে নথি গায়েবের ঘটনায় মন্ত্রণালয়টির অতিরিক্ত সচিব (প্রশাসন অনুবিভাগ) মো. শাহ্ আলমকে প্রধান করে চার সদস্যের তদন্ত কমিটি গঠন করা হয়েছে।\nকমিটির অন্য দুই সদস্য হলেন মন্ত্রণালয়ের যুগ্মসচিব (চিকিৎসা শিক্ষা) মো. আহসান কবীর, উপসচিব (চিকিৎসা শিক্ষা-১) মোহাম্মদ আবদুল কাদের ও উপসচিব মল্লিকা খাতুন। আগামী পাঁচ কার্যদিবসের মধ্যে এ কমিটিকে তদন্ত প্রতিবেদন জমা দেওয়ার নির্দেশ দেওয়া হয়েছে।


সবার জন্য বলিউড নয়! – অলি গলি\nসবার জন্য বলিউড নয়!\nAugust 17, 2018 সুচারু লতা\tঅন্তরা মালি, উদয় চোপড়া, নিশা কোঠারি, বলিউড, বলিউডে গ্রুপিং, শ্রেয়াস তালপাড়ে, সবার জন্য বলিউড নয়\nবলিউডে যে গ্রুপিং আছে সেটা নতুন কোনো খবর নয়। প্রোডাকশন হাউজ, পরিচালক এমনকি তারকারও এই গ্রুপিংয়ের সাথে জড়িত। হালের তারকা সালমান খান, শাহরুখ খানরাও এর বাইরে নন। এর বড় কোনো ক্যাম্পের সাথে নিজেকে জড়ালে কাজ পাওয়াটাও সহজ নয়। হ্যা, এই ব্যাপারটা যথেষ্ট বিতর্কিত, তবে, এই পথটাকে সাফল্যের রাস্তা হিসেবে বেঁছে নেন অনেকেই। অনেকের সাফল্য তাঁতে স্থায়ী হয়। আবার অনেকে প্রতিভা থাকার পরও ঝরে পড়েন অকালেই।\nবলিউডে অভিনয় করার সুযোগ পাওয়াটা তাঁর জন্য ‘ঘরের ডাল ভাত’-এর মত ব্যাপার। কারণ, উদয় চোপড়ার বাবা হলেন স্বয়ং যশ রাজ চোপড়া। বড় ভাই হলেন আদিত্য চোপড়া। ২০০০ সালে ‘মোহাব্বাতে’ সিনেমা দিয়ে তাঁর বলিউডে অভিষেক। সেই সিনেমার জন্য ফিল্মফেয়ারের বিবেচনায় সেরা নবাগত অভিনেতার পুরস্কারের জন্য মনোনয়ন পান। এরপর আর কখনোই যশ রাজ ফিল্মসের ব্যানার থেকে বের হননি। তবুও তিনি টিকে আছেন বলিউডে। এখনো তিনি ধুম ফ্র্যাঞ্চাইজির অংশ। ‘আলী খান’-এর চরিত্রে তিনি অদ্বিতীয়। যদিও, অভিনয়ের পাশাপাশি পারিবারিক সূত্রে প্রযোজনার সাথেও জড়িত তিনি।\n‘জেমস’ সিনেমায় তাঁর অভিষেক করান খোদ রাম গোপাল ভার্মা। সাহসী অভিনেত্রীর ইমেজ গড়তে চেয়েছিলেন তিনি। পরবর্তীতে আরজিভিই অনেকগুলো সিনেমাতে তাঁকে নিয়েছিলেন। সাফল্য আসেনি। এমনকি উর্মিলা মাতন্ডকার, অমিতাভ বচ্চন, অজয় দেবগন, মনোজ বাজপাইদের সাথে কাজ করেও তাঁর ভাগ্য পাল্টায়নি। শেষের দিকে স্রেফ কয়েকটা আইটেম সং করেছেন, এরপর বাধ্য হয়ে অন্তরা মালি বিদায় জানান বলিউডকে। যে দক্ষিণী ফিল্ম ইন্ডাস্ট্রি থেকে তাঁর উত্থান, সেখানেও তিনি আর নিয়মিত নন। ২০১৬ সালে তিনি তেলেগু সিনেমা ‘বুলেট রানী’-তে সর্বশেষ অভিনয় করেন। সেই বছরই তিনি বিয়ে করেন দিল্লী ভিত্তিক ব্যবসায়ী ভাস্কর প্রকাশকে। সেখানেই তাঁর ক্যারিয়ারের ইতি।\nতাঁর প্রতিভা নিয়ে কখনোই কোনো সন্দেহ নেই। ২০০৫ সালে তিনি ‘ইকবাল’-এর মত সিনেমা করেছেন। সেখানে কোনো মূক-বধির চরিত্রে কোনো ডায়লোগ না থাকার পরও তাঁর অভিনয় দেখে চোখের পানি ফেলেছেন অনেক দর্শক। এরপর ‘আপনা সাপ্না মানি মানি’ ও ‘ওয়েলকাম টু সাজ্জানপুর’ সিনেমায় নিজের কমেডি দক্ষতারও পরিচয় তিনি দিয়েছেন। সেই সুবাদে তিনি রোহিত শোঠির ক্যাম্পের নিয়মিত মুখ। তবে, শ্রেয়াস তালপাড়েকে কখনোই বলিউড প্রথম শ্রেণির মর্যাদা দেয়নি। যদিও, গোলমাল ফ্র্যাঞ্চাইজির অংশ হিসেবে তিনি টিকে আছেন বলিউডে। একই সাথে ছোট ছোট কিছু কাজও করেন। ২০১৭ সালে ‘পোস্টার বয়েজ’ সিনেমা দিয়ে পরিচালক হিসেবেও অভিষেক হয়েছে তাঁর।\nতিনিও রাম গোপাল ভার্মার আরেক আবিষ্কার। ‘নাচ’ ও ‘রোড’ সিনেমায় তাঁর কাজ বেশ প্রশংসিত হয়েছিল। তবে, কখনোই সাফল্যের সিঁড়িটা উর্ধ্বগামী ছিল না তাঁর। বরং বার বার খেয়েছেন হোঁচট অন্তরা মালি। ২০০৩ সালে ‘ম্যায় মাধুরী দিক্ষিত বান্না চাহতি হু’-তেও দারুণ অভিনয় করেছিলেন। জি সিনের বিবেচনায় তিনি সেরা অভিনেত্রীর পুরস্কারের জন্য মনোনয়ন পেয়েছিলেন। তারপরও তাঁর ক্যারিয়ারটা লম্বা হয়নি। ২০০৫ সালে তিনি ‘মিস্টার ইয়া মিস’ সিনেমায় কাজ করেন। এরপর পাঁচ বছর বিরতি দিয়ে মুক্তি পায় তাঁর ‘অ্যান্ড ওয়ান্স এগেইন’ সিনেমাটি। সেটাই তাঁর ক্যারিয়ারের শেষ সিনেমা।\n– দেসিমার্টিনি অবলম্বনে\n← সুরেলা সুনিধির সেরা ১০\nমোহাম্মদ আজমল হক: ভারতের না বাংলাদেশের? →


Posted - অক্টোবর ২১, ২০১৯ ১:৩৮ অপরাহ্ণ\nUpdated - অক্টোবর ২১, ২০১৯ ৯:০০ অপরাহ্ণ\nস্বাগতিকদের বিপক্ষে খেলতে দক্ষিণ আফ্রিকা জাতীয় দল এখন রয়েছে ভারত সফরে। টেস্ট সিরিজে অবশ্য দলটি সফলতার মুখ দেখছে না। তিন ম্যাচ টেস্ট সিরিজের প্রথম দুটি হেরে ইতোমধ্যে সিরিজ খুইয়েছে প্রোটিয়ারা। তৃতীয় টেস্টের ডামাডোলের মধ্যেই দলটির ক্রিকেটার ডিন এলগার ভারতের ব্যবস্থাপনার সমালোচনা করলেন।\nএলগারের দাবি, ভারত তাদের সফরকারী দলগুলোর সাথে এমন আচরণ করে যা ‘চতুরতার’ পরিচয় দেয়। হোটেল ও খাবারের মান নিয়েও রয়েছে তার অসন্তোষ। ভারত সফর তার কাছে এতটাই চ্যালেঞ্জিং যে, এখান থেকে অনেক শিক্ষা নিয়ে যেতে হয় বলে দাবি এলগারের!\nAlso Read - যে কারণে ‘দ্যা হান্ড্রেড’-এ জায়গা পাননি সাকিব-তামিমরা!\nএলগার বলেন, ‘এটা ভীষণ চ্যালেঞ্জিং সফর। যখন আপনি এখানকার ছোট ছোট শহরগুলিতে যাবেন, দেখবেন সেখানে হয়তো হোটেলগুলো ততটা ভালো নয়। যে খাবার আপনি পাবেন, তার মানও তেমন নয়।’\nব্যবস্থাপনা ভালো না হওয়ায় সফররত ক্রিকেটাররা নিদারুণ সমস্যায় ভুগেন। এমন দাবি করে এলগার ভারতীয়দের ‘চালাকি’ তুলে ধরতে চেয়েছেন যেন।\nতিনি বলেন, ‘এসব (অব্যবস্থাপনার) কারণে আপনি বেশ সমস্যায় পড়বেন এখানে। ক্রিকেটার হিসেবে বিভিন্ন সমস্যার সম্মুখীন হতে হচ্ছে। আসলে ভারতীয়রা খুব স্মার্ট, এবং সফরকারী টিমের সঙ্গে বেশ স্মার্টনেস দেখায়। ভারত সফরটা সবসময় অনেক কিছু শিখিয়ে যায়।’\nএলগারের এমন দাবি অবশ্য স্বাভাবিকভাবেই ভালো ঠেকেনি ভারতীয়দের কাছে। ভারতের ক্রিকেট সমর্থকরা ইতোমধ্যে ধুয়ে ফেলেছেন এলগারকে। অনেকে এমন দাবিও করে বসেছেন- বিরাট কোহলিদের বিপক্ষে সাফল্যের দেখা পেতে ঘাম ঝরানো প্রোটিয়ারা ব্যর্থতা আড়াল করতেই এমন আখ্যা দিচ্ছেন!\nPrevious Postযে কারণে ‘দ্যা হান্ড্রেড’-এ জায়গা পাননি সাকিব-তামিমরা!Next Postক্রিকেটারদের ‘ধর্মঘট’, সংবাদ সম্মেলন দুপুর ৩টায়


খনি খুঁড়তে গিয়ে মিলল মমি\nজয়ে শুরু বেলজিয়াম-নেদারল্যান্ডসের\n২৫ বলে সেঞ্চুরি, ওভারে ৬ ছক্কা!\nঅর্ণবের কাল ষষ্ঠ মৃত্যুবার্ষিকী আজ বিশেষ মোনাজাত\nঅর্থদণ্ডেই পার রোনালদো!\nলক্ষ্মীপুরে পাল্টাপাল্টি সংবাদ সম্মেলন\nশুক্রবার বাহরাইনের মুখোমুখি হচ্ছে বাংলাদেশ\nনিউজিল্যান্ডের বর্ষসেরা উইলিয়ামসন\nস্কুল ভলিবলে সেরা বারিধারা-স্কলাস্টিকা\nইনকিলাব ডেস্ক | প্রকাশের সময় : ২০ সেপ্টেম্বর, ২০১৮, ৮:১৩ পিএম\nকানাডার উত্তর-পশ্চিমে সোনার খনি। আর ইয়ুকুনের এই সোনার খনি নিয়েই চলছিল তথ্যচিত্র নির্মাণের কাজ। ছিল খনির কর্মীরাও। সেই সময় মিলল ৫০ হাজার বছরেরও বেশি প্রাচীন দুটি পশুর মমি। একটি নেকড়ের ছানা আর একটি ক্যারিবু হরিণের শাবকের মমি মিলেছিল ২০১৬ সালেই। বৃহস্পতিবার একটি অনুষ্ঠানে প্রকাশ্যে এল সেই প্রাণীদের মমিগুলির ছবি।\nরোম, ত্বক, পেশী এগুলি জীবাশ্মের মধ্যে পাওয়া অত্যন্ত বিরল ঘটনা। কিন্তু এ ক্ষেত্রে তা নষ্ট হয়নি। স্তন্যপায়ী প্রাণীদের ধরলে বিশ্বের প্রাচীনতম ‘মামিফায়েড টিস্যু’-র মধ্যে পড়বে এটি।\nক্যারিবু শাবকটির ক্ষেত্রে মাথা, দুটি পা ও এবং হাত ও মাথা বাদ দিয়ে ধড়ের সম্পূর্ণ অংশটিই প্রায় এক রকম রয়ে গিয়েছে। আর নেকড়ের ছানাটির ক্ষেত্রে একটুও নষ্ট হয়নি পেশী কিংবা রোম। যেন সদ্য মারা গিয়েছে এই দুটি প্রাণী।\nবিজ্ঞানীরা বলছেন, এই প্রাণীগুলি তুষার যুগে বিরাজ করত পৃথিবীতে, ঠিক যখন ম্যামথের মতো প্রাগৈতিহাসিক প্রাণী, প্রাচীন আমলের গন্ডার ও হাতি ছিল পৃথিবীতে।\nপ্রাচীন যুগের এই প্রাণীগুলি আবিষ্কার কিন্তু ডিসকভারি চ্যানেলের গোল্ড রাশ শোয়ের টোনি বিটসের দল । ফেসবুকে এ কথা তিনি শেয়ারও করে নিয়েছেন। নিমেষের মধ্যে তা ভাইরাল হয়ে যায়। দেড় হাজার জন তা লাইক করেন।\nডেস মোয়েনেস বিশ্ববিদ্যালয়ের প্রাণীবিদ জুলিয়ে মিয়েশেন গবেষণা করেছেন এই প্রাণীগুলি নিয়ে। বছর দুয়েক গবেষণার পর এ গুলিকে প্রকাশ্যে নিয়ে আসা হল।\nএই পশুগুলির বয়স ৫০ হাজার বছরের বেশি, তা রেডিও-কার্বন ডেটিং পদ্ধতির মাধ্যমে বলা গেলেও তা নিশ্চিত করতে ডিএনএ পরীক্ষা করা হবে। এই প্রাণীগুলির খাদ্যনালীতে যদি প্রাচীন কোনও ব্যাকটিরিয়া থাকে, করা হবে তার সন্ধান। একটি প্রাণী অপর প্রাণীটির শিকারই ছিল এ ক্ষেত্রে। তবুও কবে তাদের মৃত্যু হয়েছিল, কী খেত তারা, জিনের গঠনই বা কেমন, এ গুলি জানতে পারলে প্রাচীন স্তন্যপায়ী প্রাণীদের সম্পর্কে আরও অনেক কিছু জানা সম্ভব হবে।\nডওসন সিটির সংগ্রহশালায় রাখা রয়েছে এই প্রাচীন প্রাণীগুলি। এরা ঘুরত-ফিরত বেরিঞ্জিয়ায়। বেরিঞ্জিয়া প্রাগৈতিহাসিক যুগের একটি স্থলভাগ যা এশিয়া ও উত্তর আমেরিকাকে সংযুক্ত করেছিল। প্লিস্টোসিন যুগের কিছু পর্বে পৃথিবীর তাপমাত্রা এত নিচে নেমে গিয়েছিল যে ভূ-পৃষ্ঠের বেশির ভাগ পানি বরফে পরিণত হয়েছিল। সেই তুষার যুগের (চতুর্থ পর্যায়) প্রাণীগুলিকে দেখতে ভিড় জমছে সংগ্রহশালায়। সূত্রঃ টিওআই।\n২৩শ’ বছরের পুরনো ৫০ মমি\n৩ হাজার বছর আগের মমি\n১ অক্টোবর, ২০১৭\nদক্ষিণ আফ্রিকায় চ‚ড়ায় মমিনুল\nসাগরে ভাসমান নৌকার ভিতরে মমি\nনৌকা সাগরে ভাসছে ভিতরে বসে আছে মমি\nমালয়েশিয়ার প্রধানমন্ত্রী মাহাথির মোহাম্মদ তিন দিনের সফরে পাকিস্তান পৌঁছেছেন। গতকাল বৃহস্পতিবার রাতে রাওয়ালপিন্ডির নূর খান এয়ারবেসে পাকিস্তানের প্রধানমন্ত্রী ইমরান খান মাহাথিরকে স্বাগত জানান। এ সময়\nইরাকে ফেরি ডুবিতে অন্তত ৬৫ জনের প্রাণহানি\nইরাকের মসুলের কাছে টাইগ্রিস নদীতে একটি ফেরি ডুবিতে অন্তত ৬৫ জনের প্রাণহানি ঘটেছে। নিখোঁজ রয়েছেন আরও অন্তত ৪০ জন। গতকাল বৃহস্পতিবার প্রায় ১০০ জন যাত্রী\nক্রাইস্টচার্চে শাহাদাতবরণকারীদের প্রতি শ্রদ্ধা জানাতে দেশটির রেডিও ও টেলিভিশনে আজ জুমার নামার সরাসরি স¤প্রচারের নির্দেশ\nজেসিন্ডা আরডার্ন। নিউজিল্যান্ডের প্রধানমন্ত্রী থেকে তিনি এখন পরিণত হয়েছেন বিশ্বকে শান্তির পথে নেতৃত্ব দেয়ার দূত\nভারতের প্রথম লোকপাল\nদুর্নীতি-বিরোধী সর্বোচ্চ সংস্থার শীর্ষ পদে বসছেন এক বঙ্গসন্তান। বাঙালি বিচারপতি পিনাকী চন্দ্র ঘোষকে ভারতের প্রথম\nইসলাম ধর্ম গ্রহণ করেছেন মার্কিন যুক্তরাষ্ট্রের জনপ্রিয় সঙ্গীতশিল্পী ও গীতিকার ডেলা মাইলস। এই মর্মে একটি\nযুক্তরাজ্যের বার্মিংহামের ওয়েস্ট মিডল্যান্ডে পাঁচটি মসজিদে হাতুড়ি হামলা হয়েছে। মসজিদে হাতুড়ি নিয়ে অজ্ঞাত দুর্বৃত্তদের এই\nভারতের কংগ্রেস দলের সাধারণ সম্পাদক প্রিয়াঙ্কা গান্ধী বলেছেন, কথা দিয়ে রাখেন না, নিজের বিজ্ঞাপন প্রচার করতেই ব্যস্ত নরেন্দ্র মোদি। প্রধানমন্ত্রীর কেন্দ্র বারাণসীতে দাঁড়িয়ে ‘প্রমাণ’ হাতে\nভারতের বিষয়ে পাকিস্তানকে হুমকি যুক্তরাষ্ট্রের\nসন্ত্রাসের বিরুদ্ধে ব্যবস্থা নেয়ার জন্য পাকিস্তানকে রীতিমত সতর্ক করে দিল মার্কিন যুক্তরাষ্ট্র। তার সঙ্গে এই কথাটিও জানিয়ে দিল যে, ভারতের বিরুদ্ধে আর একটি সন্ত্রাসী হামলা\nবিশ্বের সবচেয়ে সুখী দেশ ফিনল্যান্ড\nবিশ্বজুড়ে সুখী দেশের তালিকায় ১০ ধাপ পিছিয়ে ১২৫তম অবস্থানে বাংলাদেশ। এ তালিকায় টানা দ্বিতীয়বারের মতো শীর্ষে রয়েছে ফিনল্যান্ড। তবে ওয়ার্ল্ড হ্যাপিনেস রিপোর্টের এ সূচকে প্রতিবেশি\nস্বয়ংক্রিয় ও আধা-স্বয়ংক্রিয় রাইফেল বিক্রি নিষিদ্ধ\nস্বয়ংক্রিয় ও আধা-স্বয়ংক্রিয় রাইফেল বিক্রি নিষিদ্ধ করতে যাচ্ছে নিউ জিল্যান্ড। পাশাপাশি অস্ত্র আইন পর্যালোচনারও সিদ্ধান্ত নিয়েছে নিউ জিল্যান্ড। বৃহস্পতিবার সকালে এক সাংবাদ সম্মেলনে এ ঘোষণা\nরাখাইনে গুরুতর মানবাধিকার লঙ্ঘনের তদন্ত হচ্ছে না\nজাতিসংঘের মানবাধিকারবিষয়ক হাইকমিশনার মিশেল বাশেলেট বলেছেন, মিয়ানমারের রাখাইন প্রদেশের গুরুতর মানবাধিকার লঙ্ঘনের অভিযোগে এখনো তদন্ত করা হচ্ছে না। তিনি বলেন, বর্তমানে সাত লাখ ৩০ হাজারের\nগণতন্ত্র ও নির্বাচন ব্যবস্থার বেহাল\nপ্রকাশ্যে ধূমপান নয়\nইন্টারনেট আসক্তি থেকে মুক্তি\nশ্রমিকদের মহাসড়ক অবরোধ আহত অর্ধশত\nবন রক্ষায় রাজনৈতিক সদিচ্ছা থাকতে হবে\nচকবাজারে বৈদ্যুতিক খুঁটিতে অগ্নিকান্ড\nসিনিয়র জুনিয়র দ্ব›েদ্ব স্কুলছাত্র খুন\nসাভারে বহুতল ভবন হেলে পড়ার খবরে আতঙ্ক


বিডিটুডে.নেট:মন্ত্রিসভার আকার বাড়ছে\nমন্ত্রিসভার আকার বাড়ছে। টানা তৃতীয়বার ক্ষমতায় আসার পর গঠিত মন্ত্রিসভার আকার বাড়বে এবং ছয় মাসের মাথায় আবারো মন্ত্রিসভায় রদবদল করা হচ্ছে। এ সপ্তাহে না হলে আগামী সপ্তাহে মন্ত্রণালয়ে রদবদল করা হবে। মন্ত্রিসভার আকার বাড়াতে গতকাল বুধবার মন্ত্রিপরিষদ বিভাগ থেকে একটি তালিকা প্রধানমন্ত্রীর কার্যালয়ে পাঠানো হয়েছে বলে মন্ত্রিপরিষদ বিভাগ সূত্রে জানা গেছে।\nএবার পুরনো মন্ত্রিসভার সদস্যদের মধ্য থেকে দুই বা তিন জন স্থান পেতে পারেন। আর বাকি সবাই নতুন মুখ আসছে। সরকারের উচ্চপর্যায়ের সূত্রে জানা যায়, যেকোন সময় মন্ত্রিসভার নতুন সদস্যদের তালিকা ঘোষণা করা হতে পারে। ইতিমধ্যে মন্ত্রিসভায় রদবদলের ইঙ্গিত দেয়া হয়েছে মন্ত্রিপরিষদ বিভাগকে।\nপ্রধানমন্ত্রী ও তার দফতরই নির্ধারণ করবে কখন মন্ত্রিসভায় নতুন মুখ নেওয়া হবে। সংবিধানই প্রধানমন্ত্রীর এ ক্ষমতা নিশ্চিত করেছে। মন্ত্রিসভায় রদবদলের কাজটি পুরোপুরি প্রধানমন্ত্রীর এখতিয়ার। সূত্র জানায়, মন্ত্রিসভায় এমন নেতারাই আসবেন যারা প্রধানমন্ত্রীর নির্দেশনা মতো রাতদিন সারাদেশ চষে বেড়াতে পারবেন। যাদের মধ্যে ইগোটিক সমস্যা থাকবে না। একেবারে নবীন না হলেও প্রবীণ হবেন না মন্ত্রিসভার এসব সদস্য। নতুন বাংলাদেশ গড়ার জন্য নবীণদের দায়িত্ব দিয়ে একদিকে উন্নয়নের গতিধারা অব্যাহত রাখা অন্যদিকে নতুনদের অভিজ্ঞতা বাড়ানোর জন্য তাদের দায়িত্ব দেয়া হবে। যেন আগামীর বাংলাদেশ একটি অভিজ্ঞ রাষ্ট্র পরিচালনা করতে পারা টিম পায়।\nনাম প্রকাশে অনিচ্ছুক একজন দায়িত্বশীল নেতা বলেন, প্রবীণদের মূল সমস্যা হলো ইগোটিক। তারা তাদের গন্ডির বাইরে যেয়ে পরিশ্রম করতে চান না। অনেকে শেষ বয়সে নিজেদের আখের গোছানোর কাজে ব্যস্ত থাকেন। তাই প্রবীণ ও হেভিওয়েট কারো ব্যাপারে আগ্রহী নন প্রধানমন্ত্রী। আগামীর নতুন বাংলাদেশ গড়তে একটি শক্তিশালী নবীন রাষ্ট্রপরিচালনা করার টিম তৈরী করতে চান প্রধানমন্ত্রী। যাদের নির্দেশ দেয়ার সাথে সাথেই যেকোন কাজে ঝাঁপিয়ে পড়বেন।\nসরকারের উচ্চ পর্যায়ের একটি সূত্র জানায়, বিগত মন্ত্রিসভার সদস্যদের আমলনামা প্রধানমন্ত্রীর হাতে রয়েছে। তাদের অতীত কর্মকান্ডের ব্যাপারে খুব বেশি একটা সন্তুষ্ট নন প্রধানমন্ত্রী শেখ হাসিনা। তাই মন্ত্রিসভার আকার বাড়লেও তাদের রাখার সম্ভাবনা নেই বললেই চলে।\nএদিকে আরো কয়েকটি মন্ত্রণালয়ে রদবদল হবে বলে গুঞ্জন রয়েছে সচিবালয়ে। এর মধ্যে সড়ক পরিবহন ও সেতু মন্ত্রী এবং আওয়ামী লীগের সাধারণ সম্পাদক ওবায়দুল কাদেরকে পরিবর্তন করা হচ্ছে না। নৌ-পরিবহন প্রতিমন্ত্রী খালিদ মাহমুদ চৌধুরী এবং পানি সম্পদ উপ-মন্ত্রী এনামুল হক শামীমকে পূর্ণ মন্ত্রী করা হতে পারে। আর বর্তমান পানি প্রতিমন্ত্রী কর্ণেল (অব.) জাহিদ ফারুককে বিমান মন্ত্রণালয়ে দেয়ার সম্ভাবনা রয়েছে। এছাড়া ত্রাণ ও দুর্যোগ ব্যবস্থাপনা প্রতিমন্ত্রী ডা. এনামুর রহমানকে স্বাস্থ্য প্রতিমন্ত্রী করা হতে পারে। সে ক্ষেত্রে ত্রাণ ও দুর্যোগ ব্যবস্থাপনা পূর্ণ নতুন মন্ত্রী দেয়া হতে পারে। প্রাথমিক ও গণশিক্ষা মন্ত্রণালয়ের প্রতিমন্ত্রী জাকির হোসেনকে অন্য মন্ত্রণালয়ে দিয়ে তার স্থানে আসতে পারেন বর্তমান শিক্ষা উপমন্ত্রী মহিবুল হাসান চৌধুরী নওফেল।\nএছাড়া মন্ত্রিসভায় নতুন করে যুক্ত হতে পারেন কমপক্ষে আরো ১১ জন নতুন মুখ। এদের মধ্যে পুরনো মন্ত্রিসভার দুই তিন জন থাকতে পারেন। আর বাদ বাকি সবাই নতুন মুখ আসবেন বলে জানা গেছে। এদের মধ্যে আওয়ামী লীগের সাবেক সাধারণ সম্পাদক মরহুম সৈয়দ আশরাফুল ইসলামের বোন ডা. সৈয়দা জাকিয়া নূর লিপি এবং দলের মহিলা বিষয়ক সম্পাদক ফজিলাতুন্নেসা ইন্দিরা, চট্টগ্রামের ফজলে করিম এমপি, বিজ্ঞান ও প্রযুক্তি বিষয়ক সম্পাদক ইঞ্জি. আব্দুস সবুর মন্ত্রিসভায় স্থান পাবার বিষয়ে গুঞ্জন রয়েছে।\nএছাড়া দলের যুগ্ম সাধারণ সম্পাদক মাহবুবউল আলম হানিফ, আওয়ামী লীগের কয়েকজন কেন্দ্রীয় নেতার নাম আলোচনায় আসছে। টেকনোক্র্যাট কোটায় মন্ত্রিসভায় আসতে পারেন, এমন নেতাদের মধ্যে আলোচনার শীর্ষে রয়েছেন দলের দুই যুগ্ম সাধারণ সম্পাদক অ্যাডভোকেট জাহাঙ্গীর কবির নানক, আবদুর রহমান ও সাংগঠনিক সম্পাদক আ ফ ম বাহাউদ্দিন নাছিম।\nএকাদশ জাতীয় সংসদ নির্বাচনে বিপুল বিজয়ের পর গত ৭ জানুয়ারি প্রধানমন্ত্রী হিসেবে টানা তৃতীয় মেয়াদে শপথ নেন শেখ হাসিনা। ২৪ জন মন্ত্রী, ১৯ জন প্রতিমন্ত্রী এবং তিনজন উপমন্ত্রীকে নিয়ে নতুন সরকারের মন্ত্রিসভা সাজান তিনি।\nগত মে মাসে তিন জন মন্ত্রী ও প্রতিমন্ত্রীর দায়িত্বভার কমেছে। মন্ত্রণালয় পরিবর্তন করে স্বাস্থ্য প্রতিমন্ত্রী ডা. মুরাদ হাসানকে তথ্য মন্ত্রণালয়ের প্রতিমন্ত্রী করা হয়েছে। এতে টেকনোক্র্যাট কোটায় ডাক, টেলিযোগাযোগ এবং তথ্যপ্রযুক্তি মন্ত্রণালয়ের মন্ত্রী হিসেবে দায়িত্ব পাওয়া মোস্তফা জব্বারকে কেবল ডাক ও টেলিযোগাযোগ মন্ত্রণালয়ের মন্ত্রীর দায়িত্বে রাখা হয়েছে। তবে তথ্য ও যোগাযোগ প্রযুক্তি (আইসিটি) বিভাগের প্রতিমন্ত্রীর দায়িত্বে থাকা জুনাইদ আহমেদ পলক একই দায়িত্বে রাখা হয়েছে।\nঅন্যদিকে, স্থানীয় সরকার, পল্লী উন্নয়ন ও সমবায় বিভাগের মন্ত্রীর দায়িত্বে থাকা তাজুল ইসলাম এখন কেবল স্থানীয় সরকার বিভাগের মন্ত্রীর হিসেবে দায়িত্ব পালন করছেন। পাশাপাশি একই মন্ত্রণালয়ের প্রতিমন্ত্রী স্বপন ভট্টাচার্যও এখন কেবল পল্লী উন্নয়ন ও সমবায় বিভাগের প্রতিমন্ত্রীর দায়িত্ব পালন করছেন।#


WB CM Mamata Banerjee jibes at Bjp leaders on Goli maro comment.\nভয় দেখানোর রাজনীতি করছে বিজেপি, দিল্লির গুলি কাণ্ডে তোপ মমতার\nPublished by: Paramita Paul | Posted: February 3, 2020 7:17 pm| Updated: February 3, 2020 7:17 pm\nসংবাদ প্রতিদিন ডিজিটাল ডেস্ক: দিল্লি বিধানসভার নির্বাচনের প্রচারে এসে গুলি চালানোর নিদান দিয়েছেন বিজেপি নেতারা। প্রচারে এসে বিরোধীদের বিরুদ্ধেও সুর চড়িয়েছেন খোদ প্রধানমন্ত্রীও। এবার বিজেপি নেতৃত্বের ক্রমাগত প্ররোচনামূলক মন্তব্যের তীব্র নিন্দা করলেন পশ্চিমবঙ্গের মুখ্যমন্ত্রী মমতা বন্দ্যোপাধ্যায়। তাঁর কথায়, “বিজেপি ভয় দেখানোর রাজনীতি করছে। দেশজুড়ে বিভেদের রাজনীতি করছে ওরা। কথায়-কথায় গুলির নিদান দিচ্ছে। দেশে হচ্ছেটা কী?”\n৮ ফেব্রুয়ারি দিল্লিতে বিধানসভা নির্বাচন। রাজনৈতিক মহলের কথায়, দিল্লি বিধানসভা নির্বাচনের আগে প্রচারের শেষ ল্যাপে মরণ কামড় দিতে কোমর বেঁধেছে বিজেপি। তাই যোগী-সহ বিজেপির একাধির হেভিওয়েট নেতাকে মাঠে নামিয়ে দিয়েছে। শুধু তাই নয়, গেরুয়া শিবিরের নেতৃত্বের প্রচারে এটা স্পষ্ট যে, এই নির্বাচনে বিজেপির মূল হাতিয়ার শাহিনবাগ সহ-CAA বিরোধী সমস্ত আন্দোলন বিরোধিতা। দিল্লির উন্নয়নের বদলে আপ সরকার এই আন্দোলনে ইন্ধন জুগিয়ে দিল্লিবাসীর সমস্যা তৈরি করছে, তা প্রমাণ করতে মরিয়া গেরুয়া ব্রিগেড। উপরন্তু কেন্দ্রীয় মন্ত্রী থেকে দিল্লির গেরুয়া শিবিরের নেতারা, প্রায় প্রত্যেকেই প্ররোচনামূলক মন্তব্য করছেন তাঁরা। এমনকী বিরোধীদের বিরুদ্ধে গুলি চালানোর নিদানও দিচ্ছেন।\n[আরও পড়ুন : সরশুনায় আক্রান্ত প্রতিবাদীর বাড়িতে পার্থ চট্টোপাধ্যায়, পরিবারের পাশে থাকার আশ্বাস]\nসোমবার বিকেলে নবান্ন থেকে বেরনোর সময় গেরুয়া শিবিরের নেতাদের বিরুদ্ধে সরব হন তৃণমূল নেত্রী মমতা বন্দ্যোপাধ্যায়। নাম না করেই প্রধানমন্ত্রীর বিরুদ্ধেও তোপ দাগেন তিনি। মুখ্যমন্ত্রী বলেন, “সবাইকে সন্ত্রাসবাদী বলে দেগে দিচ্ছে ওরা। এটা কোন দেশে হয়? সবাই সন্ত্রাসবাদী, ওরা তাহলে কী?” তিনি আরও বলেন, “ওরা দেশকে বিভাজিতই করতে চায়। আমরা স্বামী বিবেকানন্দ, নেতাজি সুভাষচন্দ্রের মাটিতে থাকি। এখানে বিভাজন চলে না ” মুখ্যমন্ত্রীর দাবি, “বিজেপি মানুষের পাশে নেই, শুধু উসকানি দিয়েই ফায়দা লোটার চেষ্টা করে ওরা। ওরা আসলে সুযোগসন্ধানি।” অশান্তি করার জন্য প্রশাসনকেও ব্যবহার করে বিজেপি, এদিন এমনও অভিযোগ করেন মমতা। এ প্রসঙ্গে তিনি জামিয়া বিশ্ববিদ্যালয়ে ঢুকে পুলিশের লাঠি চালানোর কথা টেনে আনেন। মুখ্যমন্ত্রীর কথায়, “যেখানেই আন্দোলন হচ্ছে, সেখানেই গুলি চালানো হচ্ছে। কখনও বিশ্ববিদ্যালয়ের ভিতরে ঢুকে গুলি চালানো হচ্ছে তো কখনও বাইরে। এসব কী হচ্ছে!”\n[আরও পড়ুন : পথ দুর্ঘটনায় গুরুতর আহত সংগীতশিল্পী সৌমিত্র রায়, ভরতি হাসপাতালে]\nএর আগে চিঁড়ে খাওয়া নিয়ে বিজেপি নেতা কৈলাস বিজয়বর্গীয়র মন্তব্য নিয়েও তোপ দাগেন মুখ্যমন্ত্রী। বলেন, “দেশে কে চিঁড়ে খাবেন, সেটা কি বিজেপি ঠিক করবে? চিঁড়ে খেলে নাকি মানুষ চেনা যায়, জীবনে শুনিনি। পোশাক দেখেও নাকি চেনা যায়, শুনিনি এ সব। এ জিনিস কখনওই মেনে নেওয়া যায় না।”\n৮ ফেব্রুয়ারি দিল্লিতে বিধানসভা নির্বাচন।\nবিরোধীদের বিরুদ্ধে গুলি চালানোর নিদানও দিচ্ছে বিজেপি নেতারা।\nনাম না করেই প্রধানমন্ত্রীর বিরুদ্ধেও তোপ দাগেন মমতা বন্দ্যোপাধ্যায়।


আপনি সবকিছু ভালো লেগেছে যখন একটি পেশা বাছাই কিভাবে\nআপনি সবকিছুতে আগ্রহী যখন একটি পেশা চয়ন কিভাবে\nby এলেক্স লি\nঅনেক তরুণ প্রাপ্তবয়স্কদের জন্য, কর্মসংস্থানের মধ্যে প্রবেশ করা জাগ্রত হতে পারে। আপনার জীবন জুড়ে, আপনি একটি সুসংগত ব্যক্তি হয়ে উঠার গুরুত্ব বলা হয়েছে তাই আপনি বিভিন্ন কার্যক্রম চেষ্টা, বিভিন্ন বিষয় গবেষণা, এবং স্বার্থ বিভিন্ন ধরণের উন্নত। তারপর আপনি একটি পেশা পথ বাছাই আছে\nহঠাৎ করে, মনে হচ্ছে আপনি আপনার প্রযুক্তি বা শিল্পের ভালবাসার মধ্যে বেছে নিতে হবে; রাজনীতি বা রান্না আপনি আপনার কর্মজীবন হবে এবং একটি উইকএন্ড শখ যাও demoted হবে কি সিদ্ধান্ত নিতে হবে।\nঅথবা আপনি কি?\nকঠিন সিদ্ধান্ত হবে। কিছু স্বার্থ অন্যদের থেকে অগ্রাধিকার নিতে হবে। কিন্তু আপনি যদি আপনার পছন্দসই স্মার্ট হন, তাহলে একটি নমনীয় পেশা পথ খুঁজে পাওয়া সম্ভব যে আপনাকে একটি ঘন বাক্সে আটকাচ্ছে না। আপনি খোলা সব বিকল্প এক্সপ্লোর করার জন্য শুধুমাত্র কিছু সময় নিতে হবে\nআপনি একের অধিক জিনিস আগ্রহী হলে এখানে একটি ক্যারিয়ার কিভাবে চয়ন করবেন এখানে দেখুন:\nআপনি কি করতে পারেন না ব্যতীত চিত্রে দেখান\nএকটি 2015 গ্যালাপ জরিপ পাওয়া গেছে যে তিন মাসের বেশি সময় ধরে তাদের কোম্পানির সাথে থাকা কর্মচারীদের মধ্যে, 60 শতাংশ স্থায়ী হয় কারণ তাদের চাকরী তাদের যথাসম্ভব ভাল করার জন্য অনুমতি দেয়। যে ফ্যাক্টর একটি বাড়তি আয় থাকার তুলনায় কর্মচারীদের সন্তুষ্টি উপর এমনকি বড় প্রভাব ছিল। কেন যে?\nএটা সহজ - তারা প্রতিদিন কাজ যান এবং তারা কি করতে বোঝানো হয় কি যখন মানুষ সুখী হয়। কৌতুক আপনার কলিং হয় কি figuring হয়। সেই প্রক্রিয়ার প্রথম ধাপটি এমন একটি বিষয় নিয়ে চিন্তা করছে যা আপনার জন্য অস্পষ্ট কাজকে আরও সহনীয় করে তোলে।\nউদাহরণস্বরূপ, কল্পনা করুন যে আপনি একটি পুরো দিন পরিশ্রম করতে হবে: আপনি যদি একটি দলের সাথে কাজ করতে পারেন তবে কি কম ঘৃণ্য মনে হবে? অথবা আপনি যদি প্রয়োজনীয় ধাঁধাগুলি সঠিকভাবে সনাক্ত করার চেষ্টা করেন তবে আপনি কীভাবে সমাধান করতে পারবেন? এই প্রশ্নের উত্তর আপনার একটি কর্মজীবন থেকে আপনি প্রয়োজন কি মূল পেতে সাহায্য করবে।\nআপনি কি অনুপ্রাণিত মধ্যে গভীর খনন, অনলাইন ব্যক্তিত্ব মূল্যায়ন গ্রহণ বা কর্মজীবন অন্বেষণ অ্যাপ্লিকেশন ব্যবহার বিবেচনা। আপনি আপনার সম্পর্কে কি উদ্ঘাটিত দ্বারা বিস্মিত হতে পারে এবং কিভাবে তারা আপনাকে আপনার বিকল্প সঙ্কুচিত সাহায্য।\nআপনি যে রুচি একটি শিল্প খুঁজুন\nআপনার শিক্ষা এটি সহজ করে তোলে - বা আরো কঠিন - নির্দিষ্ট ধরনের কাজ পেতে, কিন্তু এটি সম্পূর্ণভাবে আপনি আপনার কাজ করতে হবে শিল্প সীমাবদ্ধ না। যদি আপনি জীববিদ্যা majored , আপনি শুধু চিকিৎসা বা সীমাবদ্ধ না বৈজ্ঞানিক ক্ষেত্রগুলি আপনি কম্পিউটার প্রোগ্রামিং ক্লাস গ্রহণ করেছি, তাহলে যে আপনি কারিগরি শিল্পে একটি পেশা পেতে হবে না মানে।\nআপনার দক্ষতা অনেক একটি শিল্প থেকে অন্য হস্তান্তরযোগ্য হয়। একটি 2015 বার্নিং গ্লাস গবেষণায় দেখা গেছে যে গবেষণা দক্ষতা বিভিন্ন শিল্পের জন্য শীর্ষ 10 টি সবচেয়ে গুরুত্বপূর্ণ দক্ষতা অর্জন করেছে, যা বিপণন এবং পিআর থেকে স্বাস্থ্যসেবা এবং আইটি থেকে শুরু করে।\nবিভিন্ন শিল্পের সন্ধান করুন এবং খুঁজে বের করুন কোন দক্ষতা তাদের মধ্যে সবচেয়ে গুরুত্বপূর্ণ। বক্স বাইরে চিন্তা করুন এবং আপনার অনন্য অভিজ্ঞতা একটি শিল্প থেকে আনতে পারেন কি বিবেচনা। উদাহরণস্বরূপ, বলুন আপনি সবসময় সঙ্গীত পছন্দ করেছেন, কিন্তু টোন বধির গিটার শেখার পরিবর্তে, আপনি ওয়েব ডিজাইন অধ্যয়ন করেছেন। আপনি সবসময় সঙ্গীতগুলিতে আপনার আগ্রহকে আলিঙ্গন করতে পারেন এবং ব্যান্ডগুলির জন্য ওয়েবসাইট ডিজাইন করে বা রেকর্ড লেবেলগুলির মাধ্যমে আপনার দক্ষতাগুলি ব্যবহার করতে পারেন।\nসহযোগিতার জন্য সংগঠনগুলি দেখুন\nআপনি যে পেশাটি বেছে নেন, তা হল তার দায়িত্ব এবং দায়িত্বগুলি আপনার নিজের আগ্রহের প্রতি এবং প্রতিটি স্বার্থকে সন্তুষ্ট করবে না। এটা শুধু বিশ্বের পথ কিন্তু এর অর্থ এই নয় যে আপনাকে অবশ্যই লক করা উচিত, আবার কখনো অন্য বিভাগ থেকে আসা ব্যক্তিদের সঙ্গে আলাপচারিতায় না।\nক্রস বিভাগীয় প্রকল্প এবং সহযোগিতার জন্য উত্সাহিত করে এমন একটি সংগঠন যা আপনাকে অন্য কাজে উন্মুক্ত করতে পারে, এমনকি যদি তারা আপনার কাজের অংশ নাও থাকে। আপনার কাজ বিক্রয় হয়, উদাহরণস্বরূপ, আপনি আপনার পণ্য সাহিত্য তৈরি করার সময় ডিজাইন এবং মার্কেটিং টিমের সদস্যদের সাথে কাজ করতে পারেন। বা প্রোগ্রামারদের ওয়েবসাইটের জন্য একটি নতুন ক্রয় পৃষ্ঠা তৈরির সাথে।\nসত্যিই সহযোগী প্রতিষ্ঠান আপনার ভূমিকা আপনি ভূমিকা উপলব্ধি। অবশ্যই, আপনি এখনও আপনার মনোনীত কর্তব্য আছে, কিন্তু আপনার সাথে সম্পর্কিত কার্যক্রমের একটি পরিসর হিসাবে ভাল সুযোগ থাকতে হবে।\nআপনি কোন কোম্পানীর জন্য কাজ করতে চান তা বিবেচনা করার সময়, বর্তমান কর্মচারীদের কাছে পৌঁছান এবং তাদের জিজ্ঞাসা করুন কিভাবে দলবদ্ধভাবে অফিসে অনুশীলন করা হয়। প্রক্রিয়াটির বিভিন্ন দিকের সাথে একজন কর্মচারী কীভাবে জড়িত হতে পারে তা দেখতে ক্রস বিভাগীয় প্রকল্পগুলি কীভাবে সাজানো হয়েছে তা খুঁজে বের করুন।\nক্যারিয়ার ডেভেলপমেন্টের সাথে সংগঠনগুলিতে ফোকাস করুন\nযে কেউ আলাদা আলাদা জিনিস নিয়ে আগ্রহী, আপনি যতটুকু নতুন জিনিসগুলি শিখতে পারবেন না এবং নতুন দক্ষতাগুলি শিখতে পারবেন ততক্ষণ আপনি সন্তুষ্ট হবেন না। এর মানে আপনি একটি সংস্থার প্রয়োজন যা ক্যারিয়ার ডেভেলপমেন্টকে সমর্থন করে।\nএবং ঠিক কারণ একটি পেশা একটি দুর্দান্ত স্বতন্ত্র মত মনে এখন অধিকার, যে এটা ভবিষ্যতে মাপসই করা হবে মানে এই নয়। আপনার দীর্ঘমেয়াদী সুখের মধ্যে পার্থক্য কী হবে, কতটা সংগঠন আপনার কৌতূহলকে সমর্থন করে।\nকর্মসংস্থানের সুযোগ সন্ধানে, একটি কোম্পানী প্রশিক্ষণ এবং উন্নয়নের দিকে আসছে কিভাবে খুঁজে বের করুন।\nতারা কি একই জেনেরিক ট্রেনিং এবং দায়বদ্ধতার দায়বদ্ধতার মাধ্যমে সব কর্মচারীকে রাখে? অথবা তারা কি কর্মচারীরা যা শিখতে চান তা চয়ন করতে এবং তাদের বর্তমান অবস্থানের সাথে সরাসরি সম্পর্কিত না দক্ষতা এবং কর্তব্যগুলি অন্বেষণ করতে অনুমতি দেয়? আপনি যদি মনে করেন না যে আপনার কাছে বিভিন্ন আগ্রহের অন্বেষণ চালিয়ে যাওয়ার সুযোগ থাকবে তবে সম্ভাবনা আপনার পক্ষে সঠিক জায়গা নয়।\nআপনার বিকল্পগুলি বিবেচনা করার জন্য সময় নিন\nএকটি ভাল বৃত্তাকার ব্যক্তি হচ্ছে একটি খারাপ জিনিস কখনও হয়। কিন্তু এটা সঠিক কর্মজীবন পথ নির্ধারণ করা কঠিন করতে পারে। যতদিন আপনি আপনার সমস্ত বিকল্পগুলি দেখার জন্য সময় নেন, ততদিন আপনি আপনার কর্মজীবন খুঁজে পাবেন যে আপনার সমগ্র কর্মজীবনের জন্য এক ভূমিতে আপনাকে পিউলহোল্ডিং করার পরিবর্তে বহু-মাত্রিক কাজের জন্য আপনার আকাঙ্ক্ষা পূরণ করে।\n8 আরও অর্থ উপার্জন উপায়\nঅবকাশ সময় যদিও ইমেল চেকিং\nঅসুস্থ দিন ইমেল বার্তা উদাহরণ\nIntroverts জন্য একটি নতুন কাজ শুরু করার জন্য টিপস\nতের জন্য গুড পেশা ধারণা\nকিভাবে Maquettes ফাইন আর্ট ওয়ার্ক-ইন-অগ্রগতিকে ভিজ্যুয়ালাইজ করতে সহায়তা করে\nপত্রের উদাহরণ একটি অসুস্থতা সম্পর্কে সহকর্মীকে জানাচ্ছে\nহাই স্কুল পুনরায় চালু উদাহরণ এবং লেখার টিপস\n10 আপনার রেডিও ব্র্যান্ড নির্মাণ এবং বন্ধ বায়ু জন্য টিপস\nচার দিনব্যাপী কর্মীদের বেনিফিট এবং দুর্বলতা\nসামুদ্রিক কর্পস ল্যান্ডিং সাপোর্ট টেকনিশিয়ান\nক্যারিয়ার ম্যানেজমেন্ট কিভাবে অর্থ আলোচনা\nকাজ থেকে মানুষ কি চায়: প্রেরণা\nআপনি একটি কলেজ শিক্ষা পেতে হবে?


এখন কোথায়? অশ্লীল যৌনাবেদনময়ী নায়িকা মুনমুন, ময়ূরী এবং পলি!\nবিনোদন ডেস্ক :: এমন একটা সময় ছিল ঢালিউডে, যে সময়ে কোন নতুন সিনেমা মুক্তি পাওয়া মানেই, ওরা তিন জনের যে কেউ থাকবেই। যদিও সে সময় আর বর্তমান সময়ের মাঝে অনেক পরিবর্তন এসেছে চলচ্চিত্র শিল্পে। আর সেই পরিবর্তনের ছোঁয়ায় হারিয়েছে ওরাও। মুনমুন, ময়ূরী এবং পলি এখন কোথায় — এমন কৌতুল অতীত দর্শকের অনেকের মধ্যেই আছে। পরিচিত জন যারা চলচ্চিত্র শিল্পের সঙ্গে জড়িত তাদের কাছে এসব কৌতুহলী দর্শকরা জানতে চান তারা এখন কে কোথায় আছেন। ক’দিন আগে একজন ফেসবুক ইনবক্সে জানতে চাইলেন, মুনমুন কোথায় আছে – ঢাকা নাকি বিদেশে।


বাম ব্রিগেডে এসে Mamata-র শরণে RJD নেতা Tejashwi । RJD Leader Tejaswi Yadav will meet mamata\nবাম ব্রিগেডে এসে Mamata-র শরণে RJD নেতা Tejashwi\nবিহারে গত বিধানসভা ভোটে আরজেডির (RJD) সঙ্গে জোটে করেছিল বাম দলগুলি (Left)।\nUpdated By: Feb 28, 2021, 12:15 AM IST\nনিজস্ব প্রতিবেদন: বাংলায় কাদের সঙ্গে জোটে যেতে চাইছে আরজেডি? আচমকাই নাটকীয় মোড় বদলে উঠছে এই প্রশ্ন। রবিবার বামফ্রন্টের ডাকা ব্রিগেডে আসছেন তেজস্বী যাদব (Tejashwi Yadav)। তবে মমতা বন্দ্যোপাধ্যায়ের (Mamata Banerjee) কাছে তিনি সময় চেয়েছেন বলে খবর। তাঁর ডাকে সাড়া দিয়েছেন তৃণমূল নেত্রী।\nবিহারে গত বিধানসভা ভোটে আরজেডির (RJD) সঙ্গে জোটে করেছিল বাম দলগুলি (Left)। বাংলাতেও আরজেডি-কে (RJD) আসন ছাড়ার সিদ্ধান্ত আলিমুদ্দিন (Alimuddin)। সেই সূত্রেই ব্রিগেডে আসছেন তেজস্বী (Tejashwi Yadav)। তবে 'রথ দেখা ও কলা বেচা' একসঙ্গেই করতে চলেছেন লালুপুত্র। মমতা বন্দ্যোপাধ্যায়ের (Mamata Banerjee) কাছ থেকে তিনি সাক্ষাতের সময় চেয়েছেন। তা মঞ্জুর করেছেন তৃণমূল নেত্রী। সূত্রের খবর, হিন্দিভাষী অঞ্চলগুলিতে আরজেডি-কে (RJD) আসন ছাড়তে পারে তৃণমূল (TMC)।\nমমতা বন্দ্যোপাধ্যায়ের (Mamata Banerjee) সঙ্গে লালুপ্রসাদ যাদবের (Laluprasad Yadav) সুসম্পর্ক সকলেরই জানা। অল্পের জন্য বিহার হাতছাড়া হওয়ার পর তেজস্বীকে ফোন করে সান্ত্বনা দিয়েছিলেন তৃণমূল নেত্রী। নিয়মিত তাঁর সঙ্গে মমতার কথা হয় বলেও খবর। লোকসভা ভোটের আগে ব্রিগেডে যে মহাজোটের সমাবেশ করেছিলেন মমতা, সেখানেও হাজির ছিলেন তেজস্বী। তবে সমাসন্ন বিধানসভা ভোটে সিপিএমের সঙ্গেই তেজস্বীর কথা হচ্ছিল। আচমকা পট পরিবর্তনে প্রশ্ন উঠছে, বাম না তৃণমূল কার হাত ধরবেন তেজস্বী?\nআরও পড়ুন- 'সমাবেশে যেতে না পারার মানসিক যন্ত্রণা বোঝানো যাবে না', আক্ষেপ Buddhadeb-র\nTejashwi YadavMamata BanerjeeTMCrjdWest Bengal vote 2021


স্বামী-স্ত্রী: কে কোন পাশে হাঁটবে, বসবে বা ঘুমাবে? আব্দুল্লাহিল হাদী বিন আব্দুল জলীল।\nHomeদ্বীনি প্রশ্নোত্তর? স্বামী-স্ত্রী: কে কোন পাশে হাঁটবে, বসবে বা ঘুমাবে? আব্দুল্লাহিল হাদী বিন আব্দুল জলীল।\nস্বামী-স্ত্রী: কে কোন পাশে হাঁটবে, বসবে বা ঘুমাবে?\n----------- ◐◑ ------------\n২. হাঁটা-চলাফেরা ও বসা:\n------------- ◐◑ -------------


করোনা মোকাবেলায় ডাক্তারদের ঝাঁপিয়ে পড়তে হবে: ডা. দেবি শেঠি – sylnewsbd.com\nপ্রকাশিত: ১২:১৫ পূর্বাহ্ণ, এপ্রিল ৭, ২০২০\nঅনলাইন ডেস্ক :; করোনাভাইরাস মহামারী প্রাদুর্ভাবে কোভিড-১৯ রোগীর সুনামি ঠেকাতে বহু ডাক্তারকে ঝাঁপিয়ে পড়তে হবে বলে মত দিয়েছেন ভারতের বিখ্যাত কার্ডিয়াক সার্জন ডা. দেবি প্রসাদ শেঠি। এমনকি মেডিকেলের শেষ বর্ষের শিক্ষার্থীদেরও কোভিড-১৯ রোগীর ওয়ার্ডে পাঠানোর পরামর্শ দিয়েছেন তিনি।